

CUPRINS:

[PLANUL DE ACȚIUNI pentru situații excepționale în sectorul gazelor natural 3](#_Toc161138479)

[PLANUL DE ACȚIUNI PREVENTIV 4](#_Toc161138480)

[1.Informații generale 4](#_Toc161138481)

[2.Descrierea sistemului de gaze naturale din Republica Moldova 5](#_Toc161138482)

[3. Rezumatul evaluării naționale a riscurilor 21](#_Toc161138483)

[4. Standardul privind infrastructura 24](#_Toc161138484)

[5. Standardul privind aprovizionarea cu gaze naturale 26](#_Toc161138485)

[6. Măsurile preventive 28](#_Toc161138486)

[7. Proiectele de infrastructură 40](#_Toc161138487)

[8. Obligațiile de serviciu public privind securitatea aprovizionării cu gaze naturale 45](#_Toc161138488)

[9 . Consultări cu părțile interesate 47](#_Toc161138489)

[10 Mecanismele de cooperare cu alte țări 48](#_Toc161138490)

[Anexe 53](#_Toc161138491)

[PARTEA II PLANUL DE URGENȚĂ 63](#_Toc161138492)

[Secțiunea 2 Definirea nivelurilor de criză 64](#_Toc161138493)

[Secțiunea 3 Procedura de constatare a fiecărui nivel de criză 64](#_Toc161138494)

[Secțiunea 4 Incidentele care pot declanșa o situație excepțională în sectorul gazelor naturale 67](#_Toc161138495)

[Secțiunea 5 Obligațiile de raportare și schimbul de informații 68](#_Toc161138496)

[Secțiunea 6 Măsuri aplicate pentru fiecare nivel de criză 70](#_Toc161138497)

[Secțiunea 7 Măsuri alertă timpurie 70](#_Toc161138498)

[Secțiunea 8 Măsuri nivel alertă 72](#_Toc161138499)

[Secțiunea 9 Măsuri nivel urgență 74](#_Toc161138500)

[Secțiunea 10 Măsuri specifice pentru sectoarele electroenergetic și termoenergetic 75](#_Toc161138501)

[Secțiunea 11 Consumatorii întreruptibili 77](#_Toc161138502)

[Secțiunea 12 Procedura de aplicare a măsurilor de limitare și/sau întrerupere a livrării gazelor naturale 79](#_Toc161138503)

[Secțiunea 13 Măsuri privind consumul neautorizat /peste limită de gaze naturale de către consumatorii întreruptibili 80](#_Toc161138504)

[Secțiunea 14 Managementul crizelor 81](#_Toc161138505)

[Secțiunea 15 Rolurile și responsabilitățile părților implicate 81](#_Toc161138506)

[Secțiunea 16 Testele de intervenție în situații de urgență 81](#_Toc161138507)

[Secțiunea 17 Mecanismele de cooperare cu alte țări părți ale Comunității Energetice 82](#_Toc161138508)

[**Anexe** 84](#_Toc161138509)

Anexa nr. 2

la Hotărârea Guvernului nr. din 2024

# PLANUL DE ACȚIUNI pentru situații excepționale în sectorul gazelor naturale

**DISPOZIȚII GENERALE**

1. Planul de acțiuni pentru situații excepționale în sectorul gazelor naturale (în continuare – *Plan de acțiuni pentru situații excepționale / Plan de acțiuni*) are drept scop sporirea rezilienței energetice în cazul unor posibile limitări /întreruperi în aprovizionarea cu gaze naturale prin stabilirea unor masurilor preventive care vizează securitatea aprovizionării cu gaze naturale și măsurilor de urgență care urmează să fie puse în aplicare în cazul în care piața gazelor naturale nu mai este în măsură să asigure furnizarea către consumatori a cantităților necesare de gaze naturale.
2. Planul de acțiuni pentru situații excepționale, a fost elaborat de organul central de specialitate al administraţiei publice în domeniul energeticii (în continuare – organul central de specialitate). La elaborarea Planului de acțiuni pentru situații excepționale, organul central de specialitate a colaborat cu ANRE, întreprinderile de gaze naturale, electroenergetice și termoenergetice.
3. Prezentul Plan de acțiuni este constituit din două părți:

1) Planul de acțiuni preventive (Anexa 1);

2) Planul de urgență (Anexa 2).

1. Planul de acţiuni pentru situații excepționale conţine măsuri clar definite, transparente, proporționate, nediscriminatorii care nu denaturează în mod nejustificat concurența sau funcționarea eficace a pieței gazelor naturale și nu pune în pericol securitatea aprovizionării cu gaze naturale a altor țări părți ale Comunității Energetice și State Membre ale Uniunii Europene.
2. Pe parcursul situaţiei excepţionale în sectorul gazelor naturale, întreprinderile de gaze naturale sunt obligate să întreprindă măsurile stabilite în Planul de acțiuni pentru situații excepționale, cu respectarea următoarelor condiții:
3. să nu fie introduse măsuri de restricționare nejustificată a fluxului de gaze naturale în cadrul pieței interne a Uniunii Europene;
4. să nu fie introduse măsuri care pot pune în pericol în mod grav situația aprovizionării cu gaze naturale într-o altă țară parte a Comunității Energetice și/sau într-un Stat Membru al Uniunii Europene;
5. să fie menținut accesul la infrastructura transfrontalieră, în măsura posibilităților tehnice şi în condiții de siguranță, în conformitate cu Planul de acțiuni pentru situații excepționale.
6. Prezentul Plan de acțiuni se actualizează la fiecare 4 ani de la data aprobării, sau, după caz mai frecvent dacă situația o impune, sau la solicitarea Secretariatului Comunității Energetice.
7. Elaborarea, promovarea și aprobarea Planului de acțiuni pentru situații excepționale s-a realizat cu respectarea confidențialității datelor sensibile din punct de vedere comercial.

Anexa 1

la Planul de acțiuni pentru situații excepționale în sectorul

gazelor naturale aprobat prin Hotărârea Guvernului nr. din

# PLANUL DE ACȚIUNI PREVENTIVE

1. Informații generale

Planul de acțiuni preventive constituie parte componentă a Planului de acțiuni pentru situații excepționale în sectorul gazelor naturale (în continuare Plan de acțiuni pentru situații excepționale), reflectă rezultatele evaluării naționale a riscurilor asociate securității aprovizionării cu gaze naturale și include măsurile preventive ce se impun a fi întreprinse în scopul prevenirii situațiilor excepționale, eliminarea sau reducerea riscurilor identificate.

Prezentul Plan de acțiuni preventive conține:

1. rezultatele evaluării naționale a riscurilor realizate în conformitate cu cerințele Regulamentului privind situațiile excepționale în sectorul gazelor naturale;
2. descrierea sistemului de gaze naturale din Republica Moldova;
3. informațiile cu privire la interconexiunile existente și viitoare, inclusiv la cele care oferă acces la rețelele de gaze naturale ale Uniunii Europene, cu privire la fluxurile transfrontaliere, precum și cu privire la accesul transfrontalier la instalațiile de stocare și capacitatea fizică bidirecțională;
4. standardul privind aprovizionarea cu gaze naturale, criteriile de identificare a consumatorilor protejați;
5. standardul privind infrastructura de gaze naturale, calculul formulei N – 1;
6. măsurile preventive care urmează să fie întreprinse pentru prevenirea riscurilor identificate;
7. obligațiile impuse întreprinderilor de gaze naturale, întreprinderilor electroenergetice, termoenergetice şi altor organe sau autorități care pot avea impact asupra securității aprovizionării cu gaze naturale;
8. informații privind impactul economic, eficacitatea și eficiența măsurilor prevăzute în Planul de acțiuni preventive;
9. obligațiile de serviciu public cu privire la securitatea aprovizionării cu gaze naturale;
10. mecanismele care urmează să fie utilizate în cadrul cooperării cu alte țări părți ale Comunității Energetice și/sau State Membre ale Uniunii Europene.

Planul de acțiuni preventive a fost elaborat după efectuarea analizei situației existente în sectorul gazelor naturale, identificarea problemelor și a riscurilor asociate securității aprovizionării cu gaze naturale, cu utilizarea datelor statistice furnizate de Biroul Național de Statistică, a datelor deținute de organul central de specialitate, precum și a informației şi datelor prezentate de Agenția Națională pentru Reglementare în Energetică (în continuare – ANRE), operatorul sistemului de transport al gazelor naturale (în continuare - OST), alți participanți din sectorul gazelor naturale, electroenergetic, termoenergetic luând în considerare direcțiile prioritare ale politicii de stat, stabilite în strategiile și documentele de politici în domeniul energeticii.

1. Descrierea sistemului de gaze naturale din Republica Moldova

Gazele naturale constituie circa 30% din cantitatea totală de energie primară, reprezentând a doua, cea mai mare sursă de energie după produsele petroliere. Gazele naturale joacă un rol important în producerea energiei electrice și energiei termice, precum și în utilizarea directă de către consumatorii finali. Republica Moldova depinde în totalitate de importurile de gaze naturale. Istoric, gazele naturale au fost importate doar din Federația Rusă, fiind transportate prin Ucraina și partea stângă a Nistrului.

Sistemul de gaze naturale din Republica Moldova este divizat între malurile drept și stâng al Nistrului care nu este controlat de autoritățile constituționale ale țării și unde este amplasată cea mai mare centrală termoelectrică consumatoare de gaze naturale – Cuciurgan (MGRES), care furnizează circa 80% din energia electrică utilizată pe malul drept al Nistrului.

Sistemul de transport al gazelor naturale

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sistemul de transport al gazelor naturale din Republica Moldova este interconectat cu sistemele de transport al gazelor naturale din țările vecine: **România** și **Ucraina**.  Operatorul sistemului de transport (OST) SRL „Vestmoldtransgaz” (certificat provizoriu de catre ANRE[[1]](#footnote-1) la data de 16.02.2024), operează întregul sistem de transport al gazelor naturale pe malul drept al Nistrului și administrează toate punctele de interconectare transfrontaliere indicate în Tabelul 1.   |  |  |  | | --- | --- | --- | | Puncte interconectare/  direcție | Capacitatea tehnică intrare, m3/zi | Capacitatea tehnică ieșire, m3/zi | | PI Alexeevca | 7,900,000 | 12,000,000 | | PI Ananiev | 7,900,000 | 14,000 | | PI Grebeniki | 36,000,000 | 3,960,000 | | PI Căușeni | 12,000,000 | 36,000,000 | | PI Limanskoe | 0 | 0 | | PI Ungheni | 5,250,725 | 2,040,159 | | **Total:** | **69,050,725** | **54,014,159** |   **Tabelul 1.** Lista punctelor de interconectare, capacitatea tehnică maximă de intrare/ieșire, m3/zi. |  |
| **Figura 1.** Schema rețelelor de transport al gazelor naturale din Republica Moldova |

Lista punctelor relevante[[2]](#footnote-2) și Lista punctelor de intrare/ieșire din rețeua de transport operată de SRL „Vestmoldtransgaz”[[3]](#footnote-3) au fost aprobate de către ANRE și sunt publicate pe pagina web a OST.

PI Alexeevka și PI Ananiev conectează sistemul de transport al gazelor naturale din Republica Moldova cu cel din Ucraina la Nord. PI Alexeevka este amplasat pe malul drept al Nistrului.

PI Grebeniki și PI Căușeni conectează sistemul de gaze naturale din Republica Moldova cu cel din Ucraina la Est. Acestea sunt utilizate în principal pentru tranzit, cu intrare în sistemul național de transport al gazelor naturale.

La PI Grebeniki, gazele naturale intră în sistemul de transport al Republicii Moldova prin conducta Odesa Chișinău (OCh).

La PI Căușeni, conducta Răzdelnaia - Ismail și Șebelinka - Dnepropetrovsk - Krivoi Rog - Ismail (RI/SDKRI) intră în sistemul de transport al Republicii Moldova prin conducta Tocuz-Căinari-Mereni (TCM), livrând gaze naturale până în mun. Chișinău.

În partea de Sud a Republicii Moldova, conductele Ananiev-Tiraspol-Ismail (ATI) și RI/SDKRI traversează de mai multe ori teritoriul Republicii Moldova și Ucrainei și se ramifică pentru a livra gazele naturale la stațiile de predare (SP) către rețelele de distribuție a gazelor naturale din Republica Moldova.

****Republica Moldova are un potențial semnificativ de tranzit. Conducta transbalcanică, cu o capacitate de 36 mil m3/zi, travesează teritoriul României, Bulgariei și Turciei și este interconectată cu Grecia și Macedonia de Nord. Lungimea totală a celor 3 rețele de transport este de 343 km. Începând cu anul 2020, la PI Căuşeni este asigurată o capacitate de circa 12 mil.m3/zi în regim de revers şi de circa 3,9 mil. m3/zi în regim revers la PI Grebeniki. În ianuarie 2023,odată cu introducerea regimului de backhaul (revers virtual) s-a asigurat disponibilitatea unei capacitati suplimentare de transport a gazelor naturale prin compensarea volumelor, permițând accesul la rute și surse suplimentare de alimentare cu gaze natuale.

**Figura 2.** Schema conductei transbalcanice, SEEGAS [[4]](#footnote-4)

O altă interconexiune cu Ucraina se află în Nordul țării și conectează rețelele de trnsport ale OST din Republica Moldova de două părți ale rețelei OST al Ucrainei. Această conductă, are un rol important în asigurarea securității aprovizionării cu gaze naturale deoarece conectează sistemul de gaze naturale al Republicii Moldova la instalații de stocare a gazelor naturale din Bogorodceni, Ucraina.

PI Ungheni conectează sistemul de transport al gazelor naturale din Republica Moldova cu cel din România și, prin urmare cu piețele Uniunii Europene (UE). Conducta de gaze naturale Iași-Ungheni-Chișinău a fost dată în exploatare în anul 2020. După ce interconexiunea de gaze naturale Iași - Ungheni, cu o capacitate de 1,91 mlrd. m3/an, a fost pusă în funcțiune în 2020, a fost posibilă demararea livrărilor de gaze naturale din România.

**Tabelul 2.** Indicatorii infrastructurii sistemului de transport al gazelor naturale

|  |  |
| --- | --- |
| Rețelelor de transport (lungimea totală). | 1682,521 km  (776,315 km magistrale, 906 km branșamente) |
| Rețele de distribuție (lungimea totală). | 25799,612 km |
| Presiunea de lucru | până la 7,5 MPa |
| Diametrul conductelor | 530-1220 mm |
| Stații de măsurare (SMG) | 1. (SMG Căușeni; SMG Ungheni). |
| Puncte de măsurare (PMG) | 2 (PMG Todirești; PMG Tohatin). |
| Stații de comprimare (SCG) | 3 - SCG Vulcănești (20 MW); SCG Drochia (31,5 MW); SCG Șoldănești (24 MW)[[5]](#footnote-5). |
| Capacitatea de transport al gazelor naturale a principalelor 5 rețele de transport: | Capacitatea totală:49,15 mil. m3/zi  Ananiev-Tiraspol-Ismail (ATI) - 30 mil. m3/zi;  Șebelinka-Dnepropetrovsk – Krivoi Rog - Ismail (ȘDKRI), Razdelnaya – Ismail (RI) – 6 mil. m3/zi Ananiev-Cernăuți-Bogorodceni (ACB) – 7,9 mil. m3/zi; Iași-Ungheni-Chișinău - 5,25 mil. m3/zi |
| Capacitatea bidirecțională totală | **30,14 mil. m3/zi** (28,1 mil. m3/zi cu Ucraina și 2,04 mil. m3/zi cu România).   |  |  |  |  | | --- | --- | --- | --- | | PI | Tip | Directia | mil. m3/zi | | PI Alexeevka | intrare | MD - UA | 12,00 | | PI Caușeni | intrare | UA- MD | 12,00 | | PI Grebeniki | ieșire | MD - UA | 3,96 | | PI Ananiev | intrare | MD - UA | 0,14 | | PI Ungheni | ieșire | MD -RO | 2,04 | |  |  | Total | 30,14 | |
|  |  |
| Lungimea totală (ATI, RI, ȘDKRI, ACB, IUC) | 663,01 km (108,93 km aparțin SRL „Tiraspoltransgaz”). |
| Numărul punctelor de interconectare transfrontaliere | 6 |
| Capacitatea maximă de intrare | 69,05 mil. m3/zi. |
| Capacitatea maximă de ieșire | 54,01 mil. m3/zi. |
| Cererea de vârf de gaze naturale | 17,7 mil. m3/zi (PI Grebeniki, anul 2021). |
| Numărul punctelor de ieșire spre rețelele de distribuție a gazelor naturale | 96 |
| Numărul de punctelor de ieșire spre consumatorii finali instalațiile de utilizare ale cărora sunt racordate la rețeaua de transport al gazelor naturale | 11 |

SRL „Vestmoldtransgaz” este OST licecențiat[[6]](#footnote-6) care operează rețelele de transport, zona de activitate - întreg teritoriul Republicii Moldova [[7]](#footnote-7) și este responsabil de echilibrarea zonei de echilibrare.

Toate raioanele din Republica Moldova au acces la rețelele de transport al gazelor naturale.

Dinamica volumelor de gaze naturale transportate pe teritoriul Republicii Moldova, este indicată în Figura 3.

**Figura 3.** Dinamica volumelor de gaze naturale transportate, mil. m3 ANRE

Principalul motiv de reducere a volumelor de gaze naturale care sunt transportate prin sistemul de transport al gazelor naturale din Republica Moldova, este modificarea rutelor de transport al gazelor naturale din Federația Rusă spre țările Balcanice, punerea în funcțiune a rețelei de transport TurkStream în ianuarie 2020. Anterior, o parte a gazelor naturale provenite din Federația Rusă erau livrate către Uniunea Europeană prin coridorul Transbalcanic, prin Ucraina și Republica Moldova.  Alt factor care au dus la diminuarea volumelor de gaze naturale transportate în anul 2022 a constituit reducerea consumului intern de gaze naturale cu circa 47%.

Infrastructura-cheie relevantă pentru securitatea aprovizionării cu gaze naturale

|  |  |  |  |  |
| --- | --- | --- | --- | --- |
| **Conducta** | **Capacitate mlrd m3/an** | **DN, mm** | **Lungime, km** | **Descrierie** |
| Ananiev – Tiraspol - Ismail (ATI)[[8]](#footnote-8) | 20,0 | 1200 | 62,91 | Asigură transportul de gaze naturale pentru fluxurile transfrontaliere spre statele Balcanice |
| Șebelinka - Dnepropetrovsk - Krivoi - Rog - Ismail (ȘDKRI) | 14,6 | 800 | 91,817 | Asigură transportul fluxurilor transfrontaliere de gaze naturale, spre statele Balcanice și transportul de gaze naturale către consumatorii finalși din regiunea de Sud a Republicii Moldova. |
| Razdelnaia - Ismail (RI) | 800 | 92,24 |
| Ananiev - Cernăuți - Bogorodceni (ACB) | 9,1 | 1000 | 184,8 | Asigură transportul de gaze naturale către instalația subterană de stocare a gazelor naturale din Bogorodceni (Ucraina), precum și transportul de gaze naturale către consumatorii finali din Republica Moldova |
| Chișinău - Rîbnița (CR) | 1,5 | 500 | 71 | Asigură legătura dintre rețelele de transport ACB și TCM, precum și transportul de gaze naturale către consumatorii finali din Republica Moldova |
| Tocuz – Căinari -Mereni (TCM) | 1,8 | 500 | 62,74 | Asigură conexiunea între rețeaua de transport CR și coridorul transbalcanic. Prin rețeaua de transport TCM fluxul de gaze naturale este direcționat spre centrul Republicii Moldova cu cel mai mare consum, care cuprinde municipiul Chișinău și raioanele Căușeni, Anenii Noi și Ialoveni |
| Iași – Ungheni -Chișinău | 1,91 | 600 | 120,008 | Asigură conexiunea cu rețeaua de transport CR și rețeaua operatorului sistemului de transport al gazelor naturale SNTGN Transgaz SA (Romania). Aceasta este construită pentru transportul gazelor naturale consumatorilor finali din Republica Moldova |

**Tabelul 3.**Infrastructura-cheie relevantă pentru securitatea aprovizionării cu gaze naturale.

Sistemul de distribuție al gazelor naturale

Conform Registrului de licențiere al ANRE, la data de 01.01.2024 sunt înregistrați 20 de titulari de licențe pentru activitatea de distribuție a gazelor naturale.

12 operatori ai sistemului de distribuție a gazelor naturale (OSD) sunt întreprinderi afiliate SA „Moldovagaz”, separate din punct de vedere funcțional, decizional și al formei juridice de organizare de întreprinderea de gaze naturale integrată pe verticală.

Alți 8 OSD, sunt întreprinderi de gaze naturale titulari de licențe pentru distribuția gazelor naturale neafiliați SA „Moldovagaz”. În anul 2022, acești OSD au distribuit în total circa 5% din gazele naturale utilizate în Republica Moldova.

În unităţile administrativ-teritoriale din stânga râului Nistru operează SRL „Tiraspoltransgaz”, altă companie afiliată a SA „Moldovagaz” care este operatorul rețelei de transport al gazelor naturale și furnizor de gaze naturale. Distribuția gazelor naturale pe malul stâng al râului Nistru este realizată prin intermediul a 5 OSD[[9]](#footnote-9). Furnizorul SA „Moldovagaz” acumulează datorii în raport cu SAP „Gazprom” pentru gazele naturale furnizate către SRL „Tiraspoltransgaz”.

Accesul la rețelele de gaze naturale este asigurat pentru 11 municipii din Republica Moldova (100%). În orașe, nivelul accesului la rețelele de gaze naturale este de 97,7%, satele și comunele înregistrează 61,4 %. Singurul oraș care nu are acces la rețelele de gaze naturale este orașul Cornești din raionul Ungheni. În 2022, rata accesului la rețelele de distribuție a gazelor naturale de pe malul drept al Nistrului a depășit 62,7 %.

La situația din 01.01.2022, OSD afiliați SA „Moldovagaz” operau circa 94% din rețelele de distribuție a gazelor naturale din Republica Moldova.

Dinamica livrărilor de gaze naturale consumatorilor finali deserviți de către OSD în anul 2022 a fost în diminuare. Volumele gazelor naturale distribuite în anul 2022 constituie 803,3 mil. m3, cu 343,6 mil. m3 sau cu 30% mai puțin, comparativ cu anul 2021. Cea mai mare diminuare a volumelor distribuite în anul 2022, de 48,4%, a fost înregistrată la SRL „Edineț-gaz”, urmat de către SRL „Bălți-gaz” cu o diminuare a volumelor distribuite cu 43,7% și SRL „Florești-gaz” cu 36,6%.

Dinamica neuniformă a consumului de gaze naturale în teritoriile autorizate ale OSD, în anul 2022 a generat modificări ale ponderii acestora în livrările de gaze naturale consumatorilor finali. În mediu, OSD au înregistrat o diminuare de 30 % a volumelor de gaze naturale distribuite.

Volumul maxim de gaze naturale distribuit în 2022 prin rețelele de distribuție a gazelor naturale de cele mai mare 3 OSD a constituit: SRL „Chișinău-gaz” (481,6 mil. m3 sau 60,7%), SRL „Bălţi-gaz” (52,7 mil. m3 sau 6,67%), SRL „Ialoveni-gaz” (68,1 mil. m3 sau 8,1%).

Dezvoltarea rețelelor de distribuție a gazelor naturale reprezintă o prioritate a OSD pentru asigurarea capacității rețelelor de distribuție pe termen lung. Cea mai mare extindere a rețelelor de distribuție a gazelor naturale în 2022 a fost înregistrată la SRL „Chișinău-gaz” (+76,1 km), SRL „Orhei-gaz” (+ 66 km), SRL „Ștefan Vodă-gaz” (+55 km), SRL „Florești-gaz” (+43,8 km), SRL „Bălți-gaz” (+42,1 km).

Accesul reglementat şi nediscriminatoriu la rețelele de transport şi de distribuție a gazelor naturale, este garantat prin aprobarea de către ANRE a tarifelor și prețurilor reglementate determinate în baza unor metodologii prestabilite. Regulile de racordare la rețeaua de gaze naturale sunt stabilite în Regulamentul privind racordarea la rețelele de gaze naturale și prestarea serviciilor de transport și distribuție a gazelor naturale aprobat prin Hotărârea ANRE nr. 112/2019[[10]](#footnote-10) și Codul rețelelor de gaze naturale aprobat prin Hotărârea ANRE nr. 420/2019[[11]](#footnote-11).

Activitatea de furnizare a gazelor naturale

Gazele naturale sunt furnizate de către furnizori, la prețuri negociate și la prețuri reglementate în baza licențelor eliberate de ANRE. Potrivit Registrului de licențiere al ANRE, la data de 01.01.2024, sunt înregistrați 24 de titulari de licențe pentru furnizarea gazelor naturale care activează pe piața angro și cu amănuntul a gazelor naturale.

Conform Hotărârii ANRE nr. 487/2019, cu modificările ulterioare, în temeiul art. 89 din Legea cu privire la gazele naturale, ANRE a impus furnizorilor SA „Moldovagaz”, SRL „Rotalin Gaz Trading”, SRL “Nord Gaz Sîngerei”, SRL “Lăcătuș”, SRL “Sălcioara- Vascan” obligația de serviciu public de furnizare a gazelor naturale consumatorilor finali la parametrii de calitate stabiliți, la prețuri reglementate, transparente, nediscriminatorii și ușor comparabile, pentru o perioadă de 7 ani.

Prin Hotărârea ANRE nr. 444/2021, în temeiul art. 90 din Legea cu privire la gazele naturale, ANRE a impus furnizorului SA„Moldovagaz” pentru o perioadă de 3 ani obligația de serviciu public de a asigura furnizarea de ultimă opțiune a gazelornaturale consumatorilor finali care și-au pierdut furnizorul în condiții reglementate și la prețuri reglementate aprobate de ANRE, pe întreg teritoriul Republicii Moldova.

Cotele de piața ale principalilor furnizori de gaze naturale în anul 2023 au constituit:

|  |  |  |
| --- | --- | --- |
| Nr. | Furnizorii de gaze naturale | Cota de piață, % |
|  | SA „Moldovagaz” | 92.85 |
|  | SRL „Rotalin Gaz Trading” | 1.11 |
|  | ÎCS „Nord Gaz Sîngerei” | 0.28 |
|  | SRL „Lăcătuș” | 0.04 |
|  | SRL „Sălcioara – Vascan” | 0.06 |
|  | SRL „Transautogaz” | 2.75 |
|  | SRL „Imas Company” | 0.04 |
|  | SRL „East Gaz Energy Trading” | 0.04 |
|  | SRL „Natural Gaz D.C” | 1.97 |
|  | SRL „SD Energy Engeneering Group” | 0.47 |
|  | SRL „National Power Corp” | 0.39 |
|  | **Total:** | **100%** |

**Tabelul 4.** Cotele de piața ale principalilor furnizori de gaze naturale în anul 2023, ANRE.

În anul 2022, volumul de gaze naturale procurat de către SA „Moldovagaz” de la SAP „Gazprom” a constituit 863,1 mil. m3, în timp ce volumul procurat de la SA „Energocom” - 96 mil. m3. Volumul de gaze naturale procurat de SA „Energocom” de la SA „Moldovagaz” în anul 2022, în baza Dispozițiilor Comisiei, a fost de 89,9 mil. m3.

|  |  |  |  |
| --- | --- | --- | --- |
| **Tip consumatori** | **Număr consumatori, ani** | | |
|  | **2021** | **2022** | **2023** |
| casnici | 762,789 | 784,273 | 798,595 |
| noncasnici | 15,789 | 15,382 | 15,768 |
| Total: | 778,578 | 799,655 | 814,363 |

**Tabelul 5.** Informația privindnumărul de consumatori finali de gaze naturale, 2021-2023.

Activitatea de trading al gazelor naturale

Trading de gaze naturale reprezintă achiziționare şi vânzare a gazelor naturale pe piaţa angro a gazelor naturale, inclusiv în legătură cu importul / exportul de gaze naturale.

Potrivit Registrului ANRE, la data de 01.01.2024 nu au fost eliberate licențe pentru activitatea de trading al gazelor naturale.

Prin modificările operate la Legea cu privire la gazele naturale[[12]](#footnote-12), s-a introdus condiția de dispunere de către solicitanții/titularii licențelor de furnizare și trading de gaze naturale a sumei de 1 000 000 de lei, cu prezentarea documentelor confirmative ce demonstrează provenienţa banilor. Altă condiție pentru obținerea licențelor pentru furnizarea și tradingul de gaze naturale este ca persoanele care solicită licenţe să fie avizate pozitiv de către Serviciul de Informaţii şi Securitate şi Serviciul Prevenirea şi Combaterea Spălării Banilor sub aspectul riscurilor aferente securităţii statului, spălării banilor şi finanţării terorismului.

Piața gazelor naturale

Piața gazelor naturale a Republicii Moldova este formată din piața angro și piața cu amănuntul.

Cadrul legal pentru efectuarea tranzacțiilor de vânzare-cumpărare a gazelor naturale este stabilit prin Regulile pieței gazelor naturale din Republica Moldova aprobate prin Hotărârea ANRE nr. 534/2019. La adoptarea Legii cu privire la gazele naturale nr. 108/2016 (în continuare - Legea cu privire la gazele naturale), piața gazelor naturale a fost declarată deschisă, iar fiecare consumator final din Republica Moldova are dreptul de a alege furnizorul, precum şi de a schimba furnizorul.

A diagram of a company

Description automatically generated

**Figura 4.** Schema pieței gazelor naturale din Republica Moldova, 2024.

Sectorul gazelor naturale din Republica Moldova este în mare parte monopolizat. Funcționarea sistemului de gaze naturale din Republica Moldova este direct legată de activitatea întreprinderilor SRL „Vestmoldtransgaz”, SA „Moldovagaz” și SA „Energocom”.

*SRL „Vestmoldtransgaz”* - operator al sistemului de transport al gazelor naturale (OST)[[13]](#footnote-13) care operează toate punctele de interconectare din Republica Moldova;

*SA „Energocom”* - întreprindere cu capital integral de stat, care desfășoară activitatea de furnizare a gazelor naturale, inclusiv în condițiile obligației de serviciu public și entitate responsabilă de crearea stocurilor de securitate de gaze naturale. În condițiile Acordului de finanțare dintre Banca Europeană pentru Reconstrucție și Dezvoltare (BERD) și Republica Moldova, „Energocom” SA este beneficiarul mijloacelor financiare fiind responsabil de achiziționarea gazelor naturale.

*SA „Moldovagaz”* întreprindere integrată pe verticală, care desfășoară activitatea de furnizare a gazelor naturale cu obligația de serviciul public de furnizare de ultimă opțiune și pentru anumite categorii de consumatori. Acționarii săi sunt SAP „Gazprom” (50%), Agenția Proprietății Publice a Republicii Moldova (35,33%), autoritățile din regiunea transnistreană (13,44%) și alți acționari (1,23%);

Până în anul 2021 majoritatea activităților (import, furnizare angro și cu amănuntul, distribuția gazelor naturale) au fost îndeplinite de SA „Moldovagaz”[[14]](#footnote-14) și companiile sale afiliate. SA „Moldovagaz” deține calitatea de asociat unic în capitalul social al întreprinderilor afiliate de distribuţie a gazelor naturale și proprietar asupra rețelelor de transport al gazelor naturale gestionate de SRL „Moldovatransgaz”, care până la data de 19.09.2023 a deținut licența pentru transportul gazelor naturale[[15]](#footnote-15).

În anul 2021, ANRE a autorizat Platforma de tranzacționare a gazelor naturale operată de „BRM East Energy” subsidiară a Bursei Romane de Mărfuri. În anul 2024 au fost realizate tranzacții test.

În pofida crizei energetice din anii 2021-2023 cauzată de limitarea livrărilor de gaze naturale de către SAP Gazprom și războiul din Ucraina inițiat de Federația Rusă, Republica Moldova a înregistrat progrese în crearea unei piețe libere a gazelor naturale.

Date privind consumul de gaze naturale

Rolul gazelor naturale în economia Republicii Moldova este mai mare decât proporția acestora în consumul final, întrucât cea mai mare parte din energia electrică și energia termică consumată în țară sunt produse cu utilizarea gazelor naturale ceea ce creează o fluctuație sezonieră a cererii.

Proporția gazelor naturale în cantitatea totală de energie consumată în Republica Moldova a fost de 28% în anii 2020-2021, mai mică decât o treime, pe când în anul 2010 a constituit 34%. Circa 90% din energia electrică produsă în țară este generată utilizînd gazele naturale.

În anul2021, volumul total de gaze naturale procurate pentru Republica Moldova a constituit 3,247 mlrd. m3, ceea ce este cu 8,3% mai mult comparativ cu volumul din anul 2020.

În 2021, consumul de gaze naturale de pe malul stâng al Nistrului a fost de 62%, comparativ cu 38% pe malul drept al Nistrului, și respectiv, 64% vs. 36% în 2020. În 2022, volumul total de gaze naturale utilizat pe malul drept al Nistrului a fost de 869,2 mil. m3 și a scăzut cu 27,9% comparativ cu indicatorul din anul precedent.

Consumul total de gaze naturale a scăzut cu circa 10% într-un deceniu (-10,8% din 2010). Reducerea producției de energie electrică în bază de gaze naturale este și mai mare (-20%), însă a fost compensată de creșterea cererii de gaze naturale în sectorul rezidențial și industrial.

Conform datelor SA „Moldovagaz”, volumul de gaze naturale consumat în decembrie 2022 a fost de 101,8 mil. m3, ceea ce este cu circa 42,2% mai puțin, comparativ cu același indicator din luna decembrie 2021.

Consumul final de gaze naturale pe malul drept al Nistrului a ajuns la 0,847 mlrd. m3 în 2022, în comparație cu 1,225 mlrd. m3 în 2021, demonstrând o descreștere cu 30,8%.

Principalii 3 consumatori de gaze naturale de pe malul drept al Nistrului sunt SA „Termoelectrica”, SA „CET-Nord” și ICS „Moldova Zahar” SRL. În anul 2021, consumul acestora a constituit 381,9 mil.m3 sau 32% din cererea totală. Alți consumatori mari de gaze naturale sunt: SRL „Zernoff IM”, SA „Glass Container Prim IM”, SA „Glass Container Company IM”, SRL „Sudzuker – Moldova”, ÎS „Fabrica de Sticla din Chișinău”, SRL „KNAUF-GIPS ICS, SA „Apa-Canal Chișinău”.

Ponderea consumului de gaze naturale a celor mai mari 10 consumatori finali în cererea totală de gaze naturale de pe malul drept al Nistrului în anul 2021 a fost de 34%, iar cea a celor mai mari 20 consumatori finali – 35,9%.

Pe lângă consumul propriu de gaze naturale, teritoriul de pe malul drept al Nistrului depinde și de aprovizionarea cu gaze naturale a malului stâng al Nistrului, care consumă circa 2 mlrd. m3/an și folosește cea mai mare parte din acest volum de gaze naturale pentru a produce energie electrică la Centrala termoelectrică Cuciurgan (CERS Moldovenească sau MGRES). MGRES furnizează circa 80% din energia electrică utilizată pe malul drept al Nistrului din Republica Moldova, care este, prin urmare, dependentă în mod vital de securitatea aprovizionării cu gaze naturale în partea stângă a Nistrului.

Nivelul consumului de gaze naturale al consumatorilor finali poate fi influențat de evoluția diferitor factori: temperatura aerului atmosferic, prețurile de achiziție a gazelor naturale, funcționarea sau nu pe bază de combustibil de rezervă (păcură, cărbune) a marilor consumatori de gaze naturale, nivelul prețurilor reglementate și capacitatea de plată a consumatorilor finali etc.

Repartizarea consumului de gaze naturale pe tipuri de consumatori

Consumul total de gaze naturale de către consumatorii casnici de pe malul drept al Nistrului a scăzut până la 0,343 mlrd. m3 în 2022 comparativ cu 0,4616 mlrd. m3 în 2021, în timp ce cererea totală a consumatorilor industriali și comerciali a ajuns la 0,2139 mlrd. m3 de gaze naturale consumate comparativ cu 0,3206 mlrd. m3 în 2021.

Comparativ cu anii precedenți, atât volumele de gaze naturale procurate cât și cele furnizate consumatorilor finali s-au diminuat considerabil. Diminuarea semnificativă a consumului de gaze naturale în anul 2022 comparativ cu anul precedent, cu 138,1 mil. m3 sau cu 35,3 %, a fost înregistrată la sectorul energetic, urmată de diminuarea consumului de gaze naturale la consumatorii casnici, cu 117,8 mil. m3 sau cu 25,5 %.

La categoria alți agenți economici, în anul 2022 consumul de gaze naturale a scăzut cu 106,7 mil. m3 sau cu 33,3 %. Consumul de gaze naturale în instituțiile publice de asemenea a fost în scădere, cu 14,8 mil. m3 sau cu 28,7%, comparativ cu anul 2021.

Cel mai semnificativ factor care a dus la diminuarea consumului de gaze naturale în sectorul energetic în anul de gestiune 2022 a constituit faptul că SA „Termoelectrica” a utilizat la sursa 1 (CET 2) pentru producerea energiei electrice și termice, atât gaze naturale cât și combustibil alternativ (păcură).

În Tabelul 6 este descrisă structura furnizării gazelor naturale pentru diferite categorii de consumatori finali, 2020-2022.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Categoriile de consumatori | 2020 | | 2021 | | 2022 | | 2021 / 2020 | | 2022 / 2021 | |
| mil. m3 | % | mil. m3 | % | mil. m3 | % | mil. m3 | % | mil. m3 | % |
| Consumul de gaze naturale, total | 1046.3 | 100.0 | 1224.7 | 100.0 | 847.3 | 100.0 | +178.4 | +17.0 | -377.4 | -30.8 |
| incl.: consumatori casnici | 372.7 | 35.6 | 461.6 | 37.7 | 343.8 | 40.6 | +88.9 | +23.8 | -117.8 | -25.5 |
| instituții publice | 41.5 | 4.0 | 51.5 | 4.2 | 36.8 | 4.3 | +10.0 | +24.1 | -14.8 | -28.7 |
| sectorul energetic | 371.4 | 35.5 | 390.9 | 31.9 | 252.8 | 29.8 | +19.4 | +5.2 | -138.1 | -35.3 |
| alți agenți economici | 260.6 | 24.9 | 320.6 | 26.2 | 213.9 | 25.2 | +60.0 | +23.0 | -106.7 | -33.3 |

Tabelul 6. Structura furnizării gazelor naturale pentru diferite categorii de consumatori finali, 2020 - 2022, ANRE.

În structura consumului de gaze naturale în anul 2022, cea mai mare pondere, de 40,6%, le-a revenit consumatorilor casnici cu o creștere de 2,9 p.p. față de anul 2021, urmată de consumul întreprinderilor din sectorul energetic cu ponderea de 29,8%, cu o diminuare cu 2,1 p.p. comparativ cu anul precedent.

Totodată, ponderea consumului de gaze naturale atribuită altor agenți economici constituie 25,3 %. Cota-parte a consumului de gaze naturale atribuită instituțiilor publice este cea mai mică în perioada de referință și a constituit 4,3%.

**Figura. 5** Structura consumului de gaze naturale pe categorii de consumatori, 2001-2022, %, ANRE.

Nivelul cererii în perioadele de vârf

În anul 2021, nivelul cererii în perioadele de vârf a fost înregistrat în luna ianuarie și a ajuns la *191,7 mil. m3*sau 16% din consumul total anual de gaze naturale. Luna februarie a fost a doua lună cu cel mai mare consum de gaze naturale în 2021 (186,6 mil. m3).

Conform datelor SA „Moldovagaz”, cea mai mare **cerere zilnică de gaze naturale** pe malul drept al Nistrului **în ultimii 20 de ani** a fost înregistrată pe **23 ianuarie 2006 și s-a ridicat la *9,8 mil. m3/zi*.**

Repartizarea surselor de import a gazelor în funcție de țara de origine

Circa 78% din sursele de energie primară sunt importate în Republica Moldova, iar aprovizionarea cu gaze naturale a țării până în anul 2022 a depins în mod tradițional de importurile din sursa principală – SAP „Gazprom”. Gazele naturale importate din Federația Rusă se efectuează prin Ucraina și se livrează în Republica Moldova

Din cauza datoriilor acumulate și politizarea condițiilor de aprovizionare cu gaze naturale de către Federația Rusă există probabilitatea de reziliere unilaterală a contractului privind condițiile de furnizare a gazelor naturale în Republica Moldova încheiat între SA „Moldovagaz” și SAP „Gazprom”, iar livrările de gaze naturale să fie limitate sau sistate complet.

În perioada octombrie 2022-2023 livrările de gaze naturale de la SAP „Gazprom” către SA „Moldovagaz” au constitut doar 5,7 mil. m3/zi, ceea ce reprezintă o reducere cu aproximativ 50% comparativ cu volumele de gaze naturale contractate pentru perioada sezonului de încălzire. În perioada caldă, volumul de 5,7 mil. m3/zi este suficient pentru a acoperi consumul de gaze naturale pentru ambele maluri. Începând cu luna decembrie 2022, întreg volumul de gaze naturale de 5,7 mil. m3/zi livrat către Republica Moldova de SAP „Gazprom” a fost alocat de către SA „Moldovagaz” pentru acoperirea necesarului consumului de gaze naturale al consumatorilor de pe malul stâng al Nistrului și pentru producerea energiei electrice de către Centrala termoelectrică de la Cuciurgan pentru consumatorii ambelor maluri ale Nistrului.

Furnizorii de gaze naturale din Republica Moldova, din decembrie 2022, nu mai procură gaze naturale pentru necesitățile malului drept al Nistrului de la SAP „Gazprom”.

Într-o perioadă foarte scurtă furnizorii din Republica Moldova au reușit să asigure diversificarea surselor de aprovizionare cu gaze naturale și rutelor de aprovizionare cu gaze naturale. Potrivit rapoartelor prezentate de furnizorii de gaze naturale la ANRE, în anul 2023, s-au procurat gaze naturale pe piețele internaționale de gaze de la traderi/furnizori înregistrați în: Grecia, Bulgaria, Austria, România, Elveția.

Descrierea rolului instalațiilor de stocare, după caz

Republica Moldova nu dispune de propriile instalații de stocare a gazelor naturale și instalații GNL. Pentru a spori flexibilitatea și reziliența sistemului de aprovizionare cu gaze naturale, în anii 2020-2023, Republica Moldova a început stocarea gazelor naturale în instalațiile de stocare din țările vecine Ucraina și România.

Stocarea gazelor naturale are un rol important în asigurarea disponibilității gazelor naturale pe parcursul perioadelor de consum maxim, eficientizarea utilizării infrastructurii de transport al gazelor naturale și în echilibrarea sistemului. Crearea stocurilor de gaze naturale reprezintă o măsură eficientă care permite echilibrarea cererii și ofertei în vederea creșterii siguranței aprovizionării cu gaze naturale, atenuării majorărilor bruște ale prețurilor pentru gazele naturale și asigurării funcționării sigure și fiabile a pieței gazelor naturale.

Descrierea rolului gazelor naturale în producerea de energie electrică

Sursele autohtone de producere a energiei electrice în Republica Moldova sunt centralele electrice de termoficare care funcționează pe gaze naturale, amplasate în mun. Bălţi și mun. Chișinău care reprezintă principalele surse de producere a energiei electrice. Producția de energie electrică la aceste centrale este determinată de cererea energiei termice și apei calde menajere. De asemenea, există o mulțime de centralele electrice care produc energie electrică din surse regenerabile.

Echilibrul dintre cerere și producere de energie electrică din Republica Moldova este asigurat de Ucraina și malul stâng al Nistrului (de la centrala termoelectrică MGRES aflată în proprietatea companiei ruse „Inter RAO”), care împreună acoperă circa 80% din cererea de energie electrică.

Dependența de energia electrică procurată de la centrala termoelectrică MGRES constituie o vulnerabilitate din cauza riscului de întrerupere a furnizării gazelor naturale de către SAP „Gazprom” sau a tranzitului gazelor naturale de proveniență rusă prin Ucraina. În ambele situații, pot apărea dificultăți în producerea energiei electrice de către Centrala termoelectrică MGRES. În aceste condiții, energia electrică va fi procurată de pe piețele europene cu riscuri cu privire la disponibilitatea și prețul acesteia.

Republica Moldova depinde de Ucraina atât în materie de capacitate de rezervă, cât și echilibrarea sistemului electroenergetic. Această dependență limitează puternic capacitatea sa de a integra în rețea surse variate de energie regenerabilă. Drept rezultat, cea mai mare parte a flexibilității sistemului electroenergetic se bazează pe sistemul electroenergetic ucrainean și românesc. Capacitatea de producere a centralelor electrice pe bază de gaze naturale din Republica Moldova comparativ cu capacitatea totală de producere din sectorul electroenergetic este esențială pentru echilibrarea sistemului electroenergetic național. Energia electrică este produsă în primul rând de centralele electrice pe bază de gaze naturale (ponderea medie pentru 10 ani în materie de producere a fost de circa 90%).

Necesarul de energie electrică pentru consumul intern nu este acoperit integral în baza contractului semnat cu Centrala termoelectrică de la Cuciurgan. Pentru a asigura diferența, lunar, se semnează contracte bilaterale cu producătorii din Ucraina și România, după disponibilitatea acestora și/sau se achiziționează de pe piața de energie electrică din România – din piața pentru ziua următoare organizată de Operatorul pieței de energie electrică și de gaze naturale din România.

Există mai multe întreprinderi publice și private în sectorul electroenergetic din Republica Moldova. Acestea includ companii naționale specializate în producerea de energie electrică SA „Termoelectrica” și SA „CET-Nord”, care generează energie electrică la centralele electrice de termoficare (CET), Î.S. „Nodul Hidroenergetic” Costești, câteva companii private din industria zahărului care produc energie în CET și mici centrale electrice care produc energie electrică din surse regenerabile.

Cantitatea de energie electrică produsă local a crescut cu circa 16% în 2021, ajungând la nivelul de 984,7 mil. kWh, care reprezintă cu 133,3 mil. kWh mai mult decât în 2020.

Această creștere se datorează capacității sporite a instalațiilor de producere a energiei electrice din surse regenerabile (cu circa 30 MW), precum și creșterii cu mai mult de 75 mil. kWh a cantității de energie electrică produsă de „Termoelectrica” SA.

În 2021, principalele surse de energie electrică la nivel național au fost:

* CET-urile din proprietatea SA „Termoelectrica” și SA „CET-Nord”– 797,9 mil. kWh sau 81% din cantitatea totală de energie electrică produsă;
* centralele electrice eoliene – 76,3 mil. kWh sau 7,8% din energia electrică produsă;
* centralele electrice fotovoltaice – 7,8 mil. kWh sau 0,8% din energia electrică produsă;
* centralele electrice pe bază de biogaz – 32,2 mil. kWh sau 3,3% din energia electrică produsă;
* centralele electrice de termoficare din cadrul fabricilor de zahăr – 2,9 mil. kWh sau 0,3 % din energia electrică produsă.

Consumul total de energie electrică în Republica Moldova s-a majorat cu circa 7,5% în anul 2021 comparativ cu anul 2020 și a ajuns la 4591,7 mil. kWh. Cantitatea de energie electrică livrată consumatorilor finali în anul 2021 a constituit 4155,8 mil. kWh comparativ cu 3866,1 mil. kWh în anul 2020. În anul 2021, a fost înregistrată o creștere de 5,7% a consumului de energie electrică de consumatorii casnici comparativ cu anul precedent, în timp ce creșterea consumului de energie electrică la consumatorii noncasnici a fost de 9%, comparativ cu anul 2020.

Consumatorii casnici urbani au înregistrat o creștere a consumului de energie electrică de circa 6,2%, în timp ce consumatorii casnici din zonele rurale au avut o creștere a consumului de 5,1%. În același timp, rata consumatorilor casnici în cadrul consumului final de energie electrică a scăzut cu 0,7%, în timp ce rata consumatorilor noncasnici a crescut cu 0,7% în 2021, comparativ cu 2021.

În anul 2022, datorită utilizării combustibilului alternativ, consumul de păcură de către SA „Termoelectrica” s-a majorat de la 15833.3 tone în anul 2021, la 94288.6 tone în anul 2022. Astfel, consumul de gaze naturale al SA „Termoelectrica” s-a diminuat de la 340.6 mil. m3 în anul 2021 până la circa 211,4 mil. m3 în anul 2022.

Cantitatea de energie electrică produsă la nivel local a scăzut cu circa 13,6 % în 2022, comparativ cu același indicator din 2021, ajungând la nivelul de 851,5 mil. kWh, care este cu 133,9 mil. kWh mai puțin decât în 2021, dintre care:

* CET-urile din cadrul „Termoelectrica” SA și „CET Nord” SA – 614 mil. kWh sau 72,10 % din cantitatea totală de energie electrică produsă;
* producția de energie electrică din surse regenerabile s-a majorat cu circa 68,4 %, ceea ce reprezintă 196,3 mil. kWh, sau 23,06 % din energia electrică produsă;
* energia electrică produsă la centrala hidroelectrică Costești constituind 41,2 mil. kWh sau 4,84 % din energia electrică produsă;
* centralele electrice de termoficare ale producătorilor de zahăr au livrat în rețeaua electrică 1,4 mil. kWh sau 0,16 % din energia electrică produsă.

În anul 2022 consumul de energie electrică în Republica Moldova s-a redus cu circa 1,69% comparativ cu 2021 și a ajuns la 4514 mil. kWh. Cantitatea de energie electrică livrată consumatorilor finali în 2022 a fost de 4051,6 mil. kWh comparativ cu 4155,8 mil. kWh în anul 2021. Consumatorii casnici au consumat circa 1727,53 mil. kWh sau, altfel spus, s-a înregistrat o descreștere de 5% a consumului de energie electrică în rândul consumatorilor casnici în anul 2022, comparativ cu anul precedent. Consumatorii noncasnici au consumat circa 2324,04 mil. kWh sau, altfel spus, s-a înregistrat o scădere de 0,56% a consumului de energie electrică de această categorie de consumatori finali în anul 2022, comparativ cu anul 2021.

În sezonul rece, sarcina electrică a sistemului electroenergetic (malul drept al Nistrului) se situează între o sarcină de bază minimă de 330-370 MW și o sarcină maximă de vârf de 700-760 MW, în timp ce vara aceasta variază de la un minim de 260 MW la un maxim de 610 MW. Sarcina electrică maximă pentru ambele maluri ale Nistrului poate ajunge până la 1100 MW.

Având în vedere capacitatea insuficientă de producere și structura surselor de producere a energiei electrice (cererea de energie termică determinată de centralele CET și centralele hidroelectrice mici cu un regim hidrologic vulnerabil), Republica Moldova nu are centrale electrice care pot asigura în totalitate rezervele de capacitate pentru reglajul primar, secundar și terțiar. Prin urmare, trebuie să se bazeze pe sistemul electroenergetic al Ucrainei pentru controlul frecvenței. Centrala termoelectrică MGRES ar putea furniza unele rezerve suplimentare, însă un astfel de acord nu a fost încheiat în anul 2022.

Descrierea rolului gazelor naturale în producerea de energie termică

Sistemele centralizate de alimentare cu energie termică asigură cu energie termică consumatorii casnici și noncasnici în doar nouă orașe din Republica Moldova. Mai mult de 99% din consumul de energie termică este înregistrat în municipiile Bălţi și Chișinău. Ceilalți consumatori utilizează alte surse pentru încălzire, în principal sobe individuale, care acoperă mai mult de 56% din totalul locuințelor. Doar un pic mai mult de 1% din locuințele din Republica Moldova nu dispun de sisteme de încălzire.

Combustibilul utilizat la producerea energiei termice s-a schimbat nesemnificativ în ultimul deceniu: gazele naturale rămân combustibilul principal (constituind circa 95%). Cărbunele, practic nu a fost utilizat pentru producerea energiei termice din anul 2019. Cantitatea de păcură utilizată la producerea energiei termice a scăzut de la 5% în 2010 la mai puțin de 1% în 2020-2021.

Soluțiile bazate pe biocarburanți (biocombustibil solid, biogaz) constituie circa 4% din producția de energie termică și ar putea să permită înlocuirea unui volum mai mare de combustibili fosili pentru producerea energiei termice.

|  |  |  |  |
| --- | --- | --- | --- |
| **SACET** | **2021** | **2022** | **2023** |
| SA „CET – Nord” | 0,35 | 0,36 | 0,37 |
| SA „Termoelectrica” | 0,003 | 0,003 | 0,003 |

**Tabelul 7**.Ponderea biomasei la producerea energiei termice de către SACET-uri, %

Servicii de furnizare a energiei termice prin sisteme centralizate de alimentare cu energie termică au fost furnizate de 11 titulari de licenţe în anul 2022. Principalii operatori ai sistemelor centralizate de alimentare cu energie termică în Republica Moldova sunt S.A „Termoelectrica” în mun. Chișinău și SA „CET-Nord” în mun. Bălţi. Ambele întreprinderi sunt în proprietatea statului, produc energie electrică și termică în centrale electrice de termoficare utilizând gaze naturale și, de asemenea, furnizează energie termică. Pe lângă aceasta, există mai multe întreprinderi mici care produc și furnizează energie termică prin intermediul sistemelor centralizate de alimentare cu energie termică.

SA „Termoelectrica” are în proprietatea sa patru surse de energie termică distribuită prin sistemul centralizat de alimentare cu energie termică în mun. Chișinău. CET 2 este principala sursă de încălzire centralizată și se află în zona estică a rețelei. Centrala electrică de termoficare funcționează îndeosebi pe durata sezonului de încălzire. CET 1 este o centrală electrică de termoficare mai veche situată la vest de CET 2 și funcționează în special în perioada de vară, asigurând cu apă caldă consumatorii locali. Centrala termică (CT) Vest și CT Sud funcționează independent în lunile de iarnă. Necesitățile de apă caldă în timpul verii sunt asigurate de CET 1 sau CET 2 pentru zonele CT Vest și CT Sud.

SA „CET-Nord” gestionează trei centrale cu o capacitate totală electrică instalată de 37,4 MW și o capacitate termică de 155,35 Gcal/h. De asemenea, întreprinderea exploatează 205,7 km de rețea termică pentru livrarea centralizată a energiei termice în mun. Bălţi. Centralele funcționează în bază de gaze naturale.. SA „CET-Nord” deține și o centrală termică pe bază de biomasă care este situată în partea de vest a orașului. Centrala furnizează energie termică unui sector mic de clădiri rezidențiale.

În anul 2022, energia termică produsă în regim de cogenerare de centralele electrice de termoficare ale întreprinderilor reglementate din sectorul termoenergetic a ajuns la 1539,18 mii Gcal, dintre care 1290,94 mii Gcal sau 78,75% au fost produse în regim de cogenerare.

Cel mai important furnizor de energie termică „Termoelectrica” SA a livrat 1131,8 mii Gcal de energie termică în anul 2022, sau cu 289,1 mii Gcal (- 17,16%) mai puțin decât în anul 2021. Al doilea cel mai important furnizor de energie termică „CET-Nord” SA a livrat 131,7 mii Gcal în anul 2022, având o creștere de 24,3 mii Gcal (+12,56 %) comparativ cu anul 2021.

Titularii de licențe din sectorul termoenergetic oferă servicii publice de furnizare a energiei termice prin intermediul sistemelor centralizate de alimentare cu energie termică pentru mai mult de 40392 edificii, inclusiv la 238 instituții bugetare și la 1674 agenți economici.

În anul 2022, a fost înregistrată o descreștere a consumului de energie termică de către consumatorii casnici cu 220,1 mii Gcal (18,0 %). Cantitatea utilă de energie termică furnizată agenților economici a scăzut cu 20,3 %, iar descreșterea cererii de energie termică în rândul instituțiilor bugetare a fost de 18,1%.

Perturbarea aprovizionării cu gaze naturale a producătorilor de energie electrică poate să influențeze semnificativ piața internă de energie electrică din cauza ponderii mari a capacității de producere a energiei electrice pe bază de gaze naturale în capacitatea totală de producere.

Cu toate acestea, o perturbare în aprovizionarea cu energie termică prin intermediul sistemelor centralizate de alimentare cu energie termică ar putea determina populaţia să treacă la încălzire pe bază de energie electrică, ceea cea ar duce la supraîncărcarea rețelelor electrice.

Rolul măsurilor de eficiență energetică și efectul acestora asupra consumul final anual de gaze naturale

Eficiența energetică este prima prioritate pentru creșterea securității și rezilienței energetice a Republicii Moldova. Prin modificările operate în anul 20223 la Legea nr. 139/2018 cu privire la eficiența energetică s-a creat cadrul legal favorabil pentru implementarea mai ambițioasă a proiectelor în domeniul eficienței energetice, care contribuie la reducerea consumului de energie și a emisiilor de gaze cu efect de seră.

Noua țintă în materie de eficiență energetică va fi stabilită în Planul Național Integrat privind Energia și Clima pentru perioada 2025-2030 (PNIEC). Republica Moldova s-a angajat să majoreze eficiența energetică cu 3% pe an în clădirile autorităților administrației publice centrale și să economisească anual cel puțin 0,8% din valoarea medie a consumului de energie înregistrat în perioada 1 ianuarie 2019 – 1 ianuarie 2022 începând din 2024.

Implementarea măsurilor de eficiență energetică pot aduce o contribuție semnificativă la reducerea consumului de gaze naturale în Republica Moldova.

Principalele acțiuni pentru îmbunătățirea eficienței energetice în Republica Moldova sunt:

* *modernizarea centralelor termoelectrice, a CET-urilor și a centralelor termice;*
* *utilizarea surselor de energie regenerabilă;*
* *reconectarea clădirilor publice la sistemele centralizate de alimentare cu energie termică;*
* *implementarea măsurilor de eficiență energetică în sectorul rezidențial și al clădirilor publice;*
* *promovarea măsurilor de îmbunătățire a eficienței energetice în infrastructura de gaze naturale;*
* *implementarea programelor de eficiență energetică;*
* *lansarea campaniilor publice de informare și sensibilizare.*

O altă inițiativă îndreptată spre sporirea eficienței energetice este implementarea schemei de obligații de eficiență energetică, care este un mecanism legislativ care impune cerințe părților obligate (inclusiv OSD de gaze naturale și furnizorilor de energie termică) pentru a îndeplini obiectivele cantitative de economisire a energiei în portofoliul său de consumatori. Părțile obligate vor alege măsurile și căile de livrare cele mai rentabile pentru a realiza economii de energie, cum ar fi furnizarea de stimulente, informații sau servicii clienților lor sau implementarea proiectelor de eficiență energetică.

Creșterea eficienței energetice prin promovarea cogenerării de înaltă eficiență (reabilitarea centralelor termice), luarea de măsuri pentru reducerea pierderilor de energie și îmbunătățirea eficienței energetice în clădiri și promovarea tehnologiilor eficiente și a celor care beneficiază de SRE va contribui la reducerea dependenței de importurile de gaze naturale și la sporirea securității energetice.

3. Rezumatul evaluării naționale a riscurilor

Evaluarea națională a riscurilor la securitatea aprovizionării cu gaze naturale a Republicii Moldova identifică cinci grupuri majore de riscuri, în funcție de sursa lor:

* riscuri politice;
* riscuri tehnologice;
* riscuri sociale;
* riscuri comerciale /de piață /financiare;
* calamități naturale.

În total au fost identificate 39 de tipuri de riscuri specifice, la 5 niveluri de grupuri care pot afecta securitatea aprovizionării cu gaze naturale. Unele prezintă o amenințare pentru funcționarea tuturor elementelor din infrastructura gazelor naturale, în timp ce impactul altora se manifestă la nivel local sau se limitează la componente individuale ale sistemului de gaze naturale.

Metodologia aplicată la evaluarea națională a riscurilor include identificarea riscurilor conform probabilității apariției acestora (frecvent, probabil, ocazional, distanțat, improbabil, eliminat) și gravitatea riscurilor (catastrofal, critic, neesențial, neglijabil). O astfel de abordare permite definirea diferitor niveluri de probabilitate a riscurilor și evaluarea impactului acestora asupra fiabilității funcționării infrastructurii gazelor naturale a Republicii Moldova.

Evaluarea națională a riscurilor identifică 30 de factori de risc care prezintă o amenințare redusă sau foarte redusă pentru aprovizionarea fiabilă cu gaze naturale în Republica Moldova. Impactul acestui grup de riscuri este înainte de toate local și nu prezintă o amenințare de lungă durată pentru securitatea aprovizionării cu gaze naturale. Operatorii de sistem pot, în mod normal, să depășească consecințele unor astfel de riscuri.

Deși este puțin probabil ca majoritatea riscurilor să se materializeze, acestea au potențialul de a afecta diverse elemente ale infrastructurii sistemului de gaze naturale. Deși un singur risc cu o probabilitate redusă nu prezintă o amenințare considerabilă, mai multe tipuri de riscuri care se materializează simultan pot duce la deteriorarea rapidă a situației în materie de aprovizionare cu gaze naturale.

Cele mai grave riscuri care pot afecta sistemul de gaze naturale din Republica Moldova sunt factorii externi legați de livrarea gazelor naturale din Federația Rusă pe teritoriul Ucrainei.

Contextul geopolitic actual, care implică războiul din Ucraina și utilizarea resurselor energetice în calitate de instrument politic de către Federația Rusă, a crescut riscurile de aprovizionare cu energie, Uniunea Europeană confruntându-se cu o creștere a prețurilor la energie electrică și gaze naturale, iar nivelul de expunere a Republicii Moldova la șocuri externe este și mai mare decât media și va persista pe termen lung. Prelungirea războiului din Ucraina și incertitudinea evenimentelor ce vor urma perpetuează criza în domeniul energetic din Republica Moldova.

Războiul din Ucraina, probabilitatea sporită a atacurilor teroriste asupra infrastructurii gazelor naturale din regiune și potențialele întreruperi ale fluxului de gaze naturale din Ucraina indică un nivel înalt de amenințare pentru securitatea aprovizionării cu gaze naturale a Republicii Moldova.

Litigiile comerciale cu Federația Rusă și volatilitatea prețului la gazele naturale pe piețele regionale creează, riscuri mari pentru securitatea aprovizionării cu gaze naturale în Republica Moldova.

Probabilitatea sporită a unei instabilități politice în regiune, contractele de furnizare cu furnizorii din țările terțe, volatilitatea ratei de schimb a valutei naționale și inflația majorată pot de asemenea, constitui riscuri considerabile pentru aprovizionarea fiabilă cu gaze naturale a Republicii Moldova.

În conformitate cu factorii de risc luați în considerare, scenariile bazate pe riscuri au fost elaborate în funcție de probabilitatea lor și de impactul preconizat al acestora asupra aprovizionării cu gaze naturale a Republicii Moldova.

Opt scenarii bazate pe riscuri au luat în considerare următoarele ipoteze:

* întreruperea furnizării gazelor naturale în Republica Moldova din cauza deteriorării infrastructurii sistemului de gaze naturale ca rezultat al războiului din Ucraina început de Federația Rusă, sau al unui atac terorist;
* limitarea sau întreruperea furnizării gazelor naturale în Republica Moldova din cauza litigiilor comerciale /datoriilor SA „Moldovagaz” către SAP „Gazprom”, sau din cauza tensiunilor politice dintre Federația Rusă și Republica Moldova;
* limitarea livrării gazelor naturale în Republica Moldova, cu posibilitatea de a importa doar printr-un singur punct de interconectare;
* întreruperea livrării gazelor naturale pe malul stâng al Nistrului;
* condiţii climaterice nefavorabile în perioada de iarnă.

Lista scenariilor de risc relevante și deficitul estimat de gaze naturale este descrisă înAnexa 5 la Plan.

În funcție de scenariu, impactul diferitor evenimente care influențează securitatea aprovizionării cu gaze naturale a Republicii Moldova variază de la 72 ore la 180 de zile în funcție de timpul necesar pentru eliminarea consecințelor negative ale întreruperilor în aprovizionarea cu gaze naturale.

Analiza acestor opt scenarii arată că în cazul întreruperii aprovizionării gazelor naturale către Republica Moldova din diferite motive, deficitul potențial de gaze naturale poate varia între **165 și 195 mil. m3 în decurs de 30 de zile** **în perioada de iarnă** și **30 mil. m3 în alte perioade ale anului**.

Deficitul de gaze naturale pentru consumatorii protejați poate varia între 71 și 100 mil. m3 în decurs de 30 de zile în perioada de iarnă și de la 13 la 38 mil. m3 în alte perioade ale anului.

În cazul unei întreruperi pe termen lung a aprovizionării cu gaze naturale (180 de zile), deficitul poate ajunge la 711 mil. m3, inclusiv pentru consumatorii protejați – aproximativ 362 mil. m3.

Riscurile identificate au fost evaluate calitativ luînd în considerare probabilitatea apariţiei riscurilor, precum și eventualele consecințe asupra aprovizionării cu gaze naturale în cazul apariției acestora, după cum urmează:

1. probabilitatea apariției riscurilor identificate:

a) *foarte mică* – este foarte puțin probabil că incidentul va avea loc pe parcursul următorilor 10 ani;

b) *mică* – este puțin probabil ca riscul să apară pe parcursul următorilor 5 ani;

c) *medie* – este probabil ca riscul să apară pe parcursul următorilor 5 ani;

d) *ridicată* – este probabil ca riscul să apară pe parcursul următorilor 3 ani;

e) *foarte ridicată*– există certitudinea apariţiei riscului în viitorul apropiat.

1. consecința asupra aprovizionării cu gaze naturale în cazul apariției riscurilor identificate:
2. *nesemnificativă* – atunci cînd riscul survenit duce la o mică perturbare care poate fi gestionată ușor de întreprinderile de gaze naturale, prin aplicarea de măsuri operative, iar aprovizionarea consumatorilor cu gaze naturale nu este afectată;
3. *moderată* – atunci cînd riscul survenit afectează aprovizionarea cu gaze naturale, dar situația poate fi rezolvată prin aplicarea măsurilor bazate pe mecanisme de piață, consumatorii nefiind afectați semnificativ;
4. *semnificativă* – atunci cînd riscul survenit afectează semnificativ aprovizionarea cu gaze naturale, iar măsurile bazate pe mecanisme de piață nu mai sînt suficiente și este necesară aplicarea măsurilor de urgență pentru asigurarea aprovizionării cu gaze naturale a consumatorilor afectați;
5. *gravă* – atunci cînd riscul survenit provoacă întreruperi grave în aprovizionarea cu gaze naturale și este necesară introducerea măsurilor de urgenţă pentru a asigura aprovizionarea cu gaze naturale cel puțin a consumatorilor protejați;
6. *foarte gravă* – atunci cînd, ca rezultat al apariției riscului, aprovizionarea cu gaze naturale este afectată în mare parte sau totalmente și este necesară aplicarea măsurilor de urgență pentru restabilirea aprovizionării cu gaze naturale a consumatorilor în termen cît mai restrîns.

Rezultatele evaluării calitative a riscurilor identificate sînt reprezentate în matricea riscurilor din Figura 6.

|  |  |  |  |  |  |
| --- | --- | --- | --- | --- | --- |
| Probabilitatea  (axa Y) |  | | | | |
| *Ridicată* |  |  |  | Scenariul 3 (a,b). | Scenariul 4 (a,b)  Scenariul 6 (a,b)  Scenariul 8 |
| *Medie* |  | Scenariul 2 (a);  Scenariul 7 (c). | Scenariul 5 | Scenariul 7 (b). | Scenariul 1  Scenariul 6 (c).  Scenariul 7 (a). |
| *Mică* | Scenariul  7 (d) |  |  | Scenariul 2 (b). |  |
| *Foarte mică* |  |  |  |  |  |
| Consecința  (axa X) | Nesemnifi-  cativă | Mederată | Semnificativă | Gravă | Foarte gravă |

Figura 6. Rezultatele evaluării calitative a riscurilor identificate.

În matricea riscurilor prezentată în Figura 6, fiecare combinație probabilitate – consecință (severitatea) este indicată în cod de culoare verde – galben – roșu, după cum urmează:

|  |  |
| --- | --- |
| **Culoarea** | **Severitatea** |
|  | Joasă |
|  | Medie |
|  | Ridicată |

Notă: Pe axa **X** a matricei sînt prezentate consecințele (cu creșterea daunelor de la stînga la dreapta), care pot avea loc în cazul apariției riscurilor privind securitatea aprovizionării cu gaze naturale, iar pe axa **Y** este prezentată probabilitatea de apariție a riscurilor (cu o creștere a probabilităților de jos în sus). Produsul cartezian al ambelor axe oferă toate combinațiile posibile de probabilități și consecințe, adică severitatea combinației probabilitate-consecință.

4. Standardul privind infrastructura

În conformitate cu Regulamentul privind situațiile excepționale în sectorul gazelor naturale, respectarea standardului privind infrastructura este una dintre condițiile de bază pentru asigurarea securității aprovizionării cu gaze naturale. Potrivit standardului privind infrastructura, în cazul afectării infrastructurii principale a sistemului de gaze naturale, infrastructura rămasă disponibilă trebuie să dispună de capacitatea de a asigura volumul total de gaze naturale pentru zona luată în calcul, necesar pentru o zi de cerere de gaze naturale este excepţional de mare, constatată statistic o dată la 20 de ani.

**Formula N-1 la nivel național**

Formula „N – 1” descrie capacitatea tehnică a infrastructurii sistemului de gaze naturale, necesară pentru a satisface cererea totală de gaze naturale, în conformitate cu standardul privind infrastructura.

În cazul afectării infrastructurii principale a sistemului de gaze naturale, infrastructura rămasă disponibilă după ieșirea din funcțiune a oricărui element principal de infrastructură, trebuie să dispună de capacitatea de a asigura volumul total de gaze naturale pentru zona luată în calcul, necesar pentru o zi în care cererea de gaze naturale este excepțional de mare, constatată statistic o dată la 20 de ani, adică N-1 > 100%, și aceasta arată în felul următor:

**, N-1 ≥ 100%**

În același timp, dacă este demonstrat că o întrerupere a aprovizionării cu gaze naturale poate fi compensată în mod suficient și în timp util prin măsuri adecvate, bazate pe cererea de pe piața gazelor naturale, criteriul ”N-1” se va calcula în conformitate cu următoarea formulă:

**, N-1 ≥ 100%**

Unde:

***EPm*** – capacitatea tehnică a tuturor punctelor de intrare (mil. m3/zi), cu excepția capacității tehnice a instalațiilor de producere P(m) şi a instalațiilor de stocare S(m), și *GNLm,* adică suma capacităților tehnice ale tuturor punctelor de intrare de la frontieră, prin care e posibilă aprovizionarea cu gaze naturale în zona luată în calcul, adică Republica Moldova;

***Pm*** – capacitatea tehnică maximă de producere (mil. m3/zi), ce reprezintă suma capacităților zilnice maxime de producere ale tuturor instalațiilor de producere capabile să aprovizioneze cu gaze naturale Republica Moldova;

***Sm*** – capacitatea tehnică maximă de extracție din instalațiile de stocare (mil. m3/zi), ce reprezintă suma capacităților tehnice zilnice maxime de extracție din toate instalațiile de stocare care pot fi livrate la toate punctele de intrare ale Republicii Moldova, ținând cont de caracteristicile fizice ale fiecărei instalații de stocare;

***GNL*** – capacitatea tehnică maximă a instalațiilor GNL (mil. m3/zi) ce constituie suma capacităților tehnice zilnice maxime de extracție din toate instalațiile GNL din Republica Moldova, luând în considerare elemente critice precum descărcarea, serviciile auxiliare, stocarea temporară și regazificarea GNL, precum și capacitatea tehnică de extracție;

***Im***– capacitatea tehnică a infrastructurii principale a sistemului de gaze naturale (mil. m3/zi), cu cea mai mare capacitate de aprovizionare a Republicii Moldova. În cazul în care mai multe conducte de gaze naturale sunt racordate la aceeași infrastructură, în amonte sau în aval, şi nu pot fi exploatate separat, acestea sunt considerate o singură infrastructură;

***Dmax*** – cererea zilnică totală de gaze naturale (mil. m3/zi) pe parcursul unei zile în care consumul de gaze naturale este excesiv de mare, constatat statistic o dată la 20 de ani;

**D*ef*** – partea (mil. m3/zi) din Dmax (mil. m3/zi) care, în cazul unei întreruperi în aprovizionarea cu gaze naturale, poate fi acoperită în mod eficient şi în timp util cu măsuri ce se referă la cerere, bazate pe mecanisme de piață (de exemplu, prin aplicarea de contracte de furnizare întreruptibilă cu gaze naturale).

Indicatorii infrastructurii gazelor naturale din Republica Moldova utilizați la efectuarea calculelor conform criteriului „N-1” sunt indicați în Anexa 1.

Aplicând valorile indicatorilor privind infrastructura sistemului de gaze naturale, s-a obținut următorul rezultat atunci când s-au efectuat calculele conform criteriului „N-1”:

**%**

Rezultatul obținut la efectuarea calculului conform criteriului „N-1” (398,46%) indică că sistemul gazelor naturale din Republica Moldova îndeplinește cerințele standardului privind infrastructura și poate asigura livrarea volumului de gaze naturale necesar pentru a satisface necesitățile de gaze naturale pe parcursul unei zile în care cererea de gaze naturale este excepțional de mare, chiar și în cazul afectării infrastructurii principale a sistemului de gaze naturale (gazoductul Ananiev – Tiraspol – Ismail), care are cea mai mare capacitate tehnică.

Conducta de gaze naturale Ananiev-Tiraspol-Ismail este utilizată pentru a asigura tranzitul gazelor naturale spre țările balcanice, însă din mai 2021 nu a avut loc tranzitul de gaze naturale.

Din aceste considerente, **valoarea *Dmax*** (capacitatea proprie de consum maximă înregistrată împreună cu capacitatea maximă zilnică de tranzit) este estimată la 39,05 mil. m3/zi (29,25+9,8), pentru care criteriul „N-1” va fi egal cu 100% în conformitate cu formula de mai jos:

Un flux de gaze naturale în sens revers în Republica Moldova este disponibil prin 5 puncte de interconectare cu capacități după cum urmează:

|  |  |  |  |
| --- | --- | --- | --- |
| **PI** | **Tip** | **Direcția** | **Capacitate mil. m3/zi** |
| PI Alexeevka | intrare | MD - UA | 12,00 |
| PI Caușeni | intrare | UA- MD | 12,00 |
| PI Grebeniki | ieșire | MD - UA | 3,96 |
| PI Ananiev | intrare | MD - UA | 0,14 |
| PI Ungheni | ieșire | MD -RO | 2,04 |
|  |  | Total | 30,14 |

**Capacitatea bidirecțională totală** cu țările vecine este de 30,14 mil. m3/zi, inclusiv 28,1 mil. m3/zi cu Ucraina și 2,04 mil. m3/zi cu România.

Putem conclude că în cazul afectării infrastructurii principale a sistemului de gaze naturale, conducta de gaze naturale Ananiev -Tiraspol-Ismail, infrastructura rămasă disponibilă dispune de capacitatea de a aproviziona consumatorii finale din țară cu gaze naturale. Totuşi, în acest caz, criteriul N-1 este aproape de valoarea minimă necesară, ceea ce duce la riscuri considerabile pentru securitatea energetică a țării.

5. Standardul privind aprovizionarea cu gaze naturale

Conform Regulamentului privind situațiile excepționale în sectorul gazelor naturale, furnizorii de gaze naturale cărora li s-a impus obligația de serviciu public și operatorii de sistem sunt obligați să întreprindă măsuri necesare pentru a asigura aprovizionarea cu gaze naturale a consumatorilor protejați în următoarele cazuri:

* temperaturi extreme pentru o perioadă de vârf de 7 zile calendaristice, constatate statistic o dată la 20 de ani;
* orice perioadă de cel puțin 30 de zile calendaristice în care cererea de gaze naturale este excepțional de mare, constatată statistic o dată la 20 de ani;
* o perioadă de cel puțin 30 de zile calendaristice, în cazul afectării infrastructurii principale a sistemului de gaze naturale în condiții de iarnă normale.

Categorii de consumatorii protejați

În Republica Moldova, sunt considerați consumatori protejați, următoarele categorii de consumatori:

1. consumatorii casnici instalațiile de utilizare ale cărora sunt racordate la rețeaua de distribuție a gazelor naturale;
2. întreprinderile și instituțiile care prestează servicii sociale esențiale, instalațiile de utilizare ale cărora sunt racordate la rețeaua de distribuție sau de transport al gazelor naturale;
3. întreprinderile mici în sensul Legii nr. 179/2016 cu privire la întreprinderile mici și mijlocii, instalațiile de utilizare ale cărora sunt racordate la rețeaua de distribuție a gazelor naturale, cu excepția titularilor de licență pentru vânzarea gazelor naturale comprimate pentru vehicule la stațiile de alimentare;
4. centralele electrice de termoficare și/sau centralele termice racordate la rețeaua de distribuție sau de transport al gazelor naturale, care livrează energie termică în sistemul centralizat de alimentare cu energie termică sau care livrează energie termică pentru consumatorii indicați la subpunctele 1), 2) și 3), cu condiția că acestea nu pot funcționa cu alți combustibili decât gazele naturale.

Consumul de gaze naturale de întreprinderile și instituțiile menționate la subpunctele 2) și 3) nu depășesc 20 % din consumul final total anual de gaze naturale.

Pentru locurile de consum la care întreprinderile și instituțiile menționate la subpunctul 2) nu prestează servicii sociale esențiale, se consideră consumatori întreruptibili și pentru aceste locuri de consum pot fi aplicate măsuri de limitare și/sau întrerupere a livrării gazelor naturale.

Fiecare operator de sistem întocmește lista consumatorilor protejați ale căror instalații de utilizare sunt racordate la rețelele sale de gaze naturale. Listele consumatorilor protejați trebuie să conțină, inclusiv informații cu privire la genul de activitate (în cazul consumatorilor noncasnici) și volumele lunare de gaze naturale pe fiecare loc de consum pentru anul calendaristic anterior. Furnizorii sunt obligați să prezinte operatorilor de sistem toate informațiile necesare pentru întocmirea listelor respective. Listele consumatorilor protejați se păstrează la operatorii de sistem respectivi, se actualizează o dată la două luni și se prezintă, la solicitare, organului central de specialitate și/sau OST. La apariția situației excepționale, operatorii de sistem sunt obligați să prezinte imediat listele consumatorilor protejați OST.

Anual, până la data de 1 august, OST în baza informației prezentate de OSD și furnizori, prezintă organului central de specialitate, lista nominală a consumatorilor protejați grupați pe categorii, ce include informația în formatul de raportare coordonat preventiv de OST cu organul central de specialitate.

Consumul de gaze naturale al consumatorilor protejați

Conform datelor prezentate în Anexa 2, în anul 2021 sectorul rezidențial și sectorul energetic au fost cele mai mari două categorii de consumatori de gaze naturale, cu o proporție de 39% și 37% din consumul total de gaze naturale pentru teritoriul de pe malul drept al Nistrului. În anul 2022, cea mai mare pondere în structura furnizării de gaze naturale de 40,6%, le-a revenit consumatorilor casnici cu o creștere de 2,9 p.p. față de anul 2021, urmată de consumul întreprinderilor din sectorul energetic cu ponderea de 29,8%, cu o diminuare cu 2,1 p.p. comparativ cu anul precedent.

Conform datelor pentru sezonul de încălzire 2022-2023 pentru teritoriul de pe malul drept al Nistrului, consumul minim lunar de gaze naturale al *consumatorilor casnici* a fost de 12,4 mil. m3/lună, consumul maxim lunar de gaze naturale a fost de 47,4 mil. m3/lună, iar consumul mediu a fost de 36,2 mil. m3/lună.

S.A „Termoelectrica” și SA „CET-Nord” constituie cea de-a doua categorie majoră de consumatori finali de gaze naturale de pe malul drept al Nistrului, care utilizează gazele naturale pentru producerea energiei electrice și energiei termice la centralele electrice de termoficare.

Consumul minim lunar de gaze naturale al acestora în sezonul de încălzire 2021-2022 a constituit 41,15 mil. m3/lună (35,7+5,45), valoarea lunară maximă a fost de 59,88 mil. m3/lună (51,69 +8,19).

Alte categorii cheie de consumatori de gaze naturale în Republica Moldova (de pe malul drept al Nistrului) sunt *industria*, consumul lunar mediu în perioada sezonului de încălzire în 2022-2023 a fost de 8,3 mil. m3/lună, și *instituţiile bugetare* 3,4 mil. m3/lună. Încălzirea centralizată a constituit 0,5 mil. m3 din consumul mediu de gaze naturale și alte sectoare – 15,2 mil. m3.

Consumul mediu lunar de gaze naturale al consumatorilor protejați de pe malul drept al Nistrului pentru sezonul de încălzire 2022-2023 a fost estimat la 72 mil. m3 (sau aproximativ 54,5% din consumul total), în timp ce consumul lunar al gazelor naturale de consumatorii întreruptibili a fost estimat la 60 mil. m3 (sau aproximativ 45,5% din consumul total).

Volumele de gaze naturale necesare pentru a corespunde standardului privind aprovizionarea cu gaze naturale

Cel mai mare consum de gaze naturale în Republica Moldova este înregistrat în sezonul de încălzire (70-76% din consumul total anual). În lunile ianuarie-februarie, consumul de gaze naturale constituie până la 32-36% din consumul total anual de gaze naturale, urmată de consumul de gaze naturale din lunile noiembrie, decembrie și martie. În anul 2022, consumul de gaze naturale în lunile ianuarie – februarie a constituit aproximativ 22-25 % din consumul anual.

Consumul maxim de gaze naturale a fost înregistrat la 23 ianuarie 2006, fiind în valoare de 9.8 mil. m3/zi.

Pentru a asigura aprovizionarea fiabilă cu gaze naturale a consumatorilor protejați, trebuie să fie respectate următoarele condiții:

1. în cazul unor temperaturi extreme pentru o perioadă de vârf de 7 zile calendaristice, constatate statistic o dată la 20 de ani – consumul gazelor naturale de consumatorii protejați ar atinge volumul de 5,88 mil. m3/zi (comparativ cu 3.85 mil. m3/zi în condiții climaterice normale). Volumul total de gaze naturale care trebuie să fie livrat consumatorilor protejați în decursul a 7 zile conform respectivului scenariu ajunge la 41,16 mil. m3.
2. în cazul unei cereri de gaze naturale excepțional de mare pentru cel puțin 30 de zile calendaristice - volumul minim de gaze naturale necesar pentru aprovizionarea consumatorilor protejați este de 5,88 mil. m3 /zi sau 176,4 mil. m3 pentru o perioadă de 30 de zile;
3. în cazul afectării infrastructurii principale a sistemului de gaze naturale în condiții normale de iarnă - volumul minim necesar pentru aprovizionarea cu gaze naturale a consumatorilor protejați este de 3.85mil. m3/zi sau 115 mil.m3 pentru o perioadă de 30 de zile.

Luând în calcul aprovizionarea cu gaze naturale și necesarul de gaze naturale, se vor respecta următoarele cerințe din standardul privind aprovizionarea cu gaze naturale:

1. în cazul unor temperaturi extreme pentru o perioadă de vârf de 7 zile calendaristice, constatate statistic o dată la 20 de ani, este necesar un volum adițional de 14,21 mil. m3 *(41,16-26.95(3.85\*7))* de gaze naturale este necesar pentru a acoperi cererea crescută a consumatorilor protejați pe o perioada de 7 zile (sau aproximativ 7,5% din cererea lunară de gaze naturale în condiţii climaterice normale de iarna);
2. în cazul afectării infrastructurii principale a sistemului de gaze naturale, infrastructura rămasă disponibilă satisface criteriul de fiabilitate derivat din formula „N-1” nu doar pentru consumatorii protejați, dar și pentru alte categorii de consumatori de gaze naturale;
3. în cazul unei cereri de gaze naturale excepțional de mari pe o perioadă de cel puțin 30 de zile calendaristice, volumul estimatde gaze naturale necesar consumatorilor protejați este de 5,88 mil. m3 /zi sau 176,4 mil. m3 în 30 de zile. În acest scenariu, un volum adițional estimat de 60,9mil. m3 de gaze naturale este necesar pentru a acoperi cererea crescută (sau aproximativ 32,1% din cererea de gaze naturale lunară în condiţii climaterice normale).

Dacă există o cerere excepțional de mare de gaze naturale pe piața gazelor naturale sau dacă aprovizionarea cu gaze naturale este limitată, iar volumele de gaze naturale disponibile sunt încă insuficiente pentru a satisface necesitățile consumatorilor protejați care au rămas neacoperite, deși au fost aplicate mecanisme de piaţă, urmează a fi aplicate măsurile stabilite în Planul de urgență pentru a asigura aprovizionarea cu gaze naturale a consumatorilor protejați.

6. Măsurile preventive

Matricea sectorială a măsurilor incluse în Planul de acțiuni preventive este prevăzută în Anexa 4.

Măsurile preventive elaborate sunt divizate în următoarele categorii:

* Măsuri ce se referă la cererea de gaze naturale;
* Măsuri ce se referă la oferta de gaze naturale;
* Alte măsuri.

1. Măsuri preventive bazate pe mecanisme de piață

Entitățile responsabile, anual, până la data de 1 octombrie, vor prezenta către organul central de specialitate informația privind progresul înregistrat în realizarea măsurilor preventive bazate pe mecanisme de piață care se referă la oferta de gaze naturale (9 măsuri – 5 obligatorii și 4 cu recomandare), care ce se referă la cererea de gaze naturale (13 măsuri – 8 obligatorii și 5 cu recomandare), precum și alte măsuri preventive enumerate la acest compartiment,.

Măsuri care se referă la **oferta** de gaze naturale

|  |  |
| --- | --- |
| Măsura  **1 Ofertă** | *Crearea și menținerea stocurilor de gaze naturale aferente obligației de stocare, conform art. 1082-1083 din Legea cu privire la gazele naturale* |
| Tip măsură | Obligatorie |
| Scop | Asigurarea disponibilității gazelor naturale și evitarea șocurilor de prețuri pentru consumatorii finali), îndeplinirea obligațiilor de stocare, în calitate de ţară parte a Comunităţii Energetice. |
| Descriere | Furnizorul desemnat de Guvern are obligația privind stocarea unei anumite cantități de gaze naturale în instalațiile de stocare din țările părți ale Comunității Energetice și/sau din statele membre ale Uniunii Europene.  Cantitatea de gaze naturale stocată trebuie să corespundă la data de 1 noiembrie a fiecărui an, unui nivel de cel puțin 15% din consumul mediu anual de gaze naturale al consumatorilor finali din Republica Moldova racordați la rețelele de gaze naturale ale operatorilor de sistem licențiați, determinat pentru ultimii 5 ani calendaristici.  Titularul obligaţiei de stocare prezintă ANRE, până la data de 1 octombrie a fiecărui an, cererea privind aprobarea preţului reglementat al stocurilor de gaze naturale şi calculul motivat şi documentat al costurilor aferente. Până la 20 octombrie, ANRE aprobă preţul reglementat al stocurilor de gaze naturale şi cota de piaţă care revine fiecărui furnizor de pe piaţa cu amănuntul. |
| Entități responsabile | Titularul obligației de stocare, ANRE. |
| Monitorizarea | Ministerul Energiei, ANRE. |
| Termen | Anual. |

|  |  |
| --- | --- |
| Măsura  **2 Ofertă** | *Crearea și menținerea stocurilor de securitate conform art. 1081 din Legea cu privire la gazele naturale.* |
| Tip măsură | Obligatorie |
| Scop | Asigurarea securității aprovizionării cu gaze naturale (asigurarea disponibilității gazelor naturale și evitarea șocurilor de prețuri pentru consumatorii finali). |
| Descriere | Entitatea desemnată de Guvern creează și menține stocuri de gaze naturale și le pune la dispoziția furnizorilor în baza deciziei Comisiei. Cantitatea exactă de gaze naturale care urmează a fi constituită în calitate de stocuri de securitate se aprobă anual, până la 30 aprilie de Guvern, în baza propunerii organului central de specialitate, conform calculelor efectuate de ANRE.  ANRE aprobă anual mărimea contribuțiilor financiare achitate de furnizorii de pe piața cu amănuntul a gazelor naturale pentru acoperirea costurilor stocurilor de securitate de gaze naturale. |
| Entități responsabile | Entitatea pentru crearea și menținerea stocurilor de securitate (SA „Energocom”). |
| Monitorizare | ANRE, Ministerul Energiei |
| Termen | Anual. |

|  |  |
| --- | --- |
| Măsura  **3 Ofertă** | *Implementarea mecanismului de partajare a eforturilor pentru îndeplinirea obiectivului de creare a stocurilor* |
| Tip măsură | Obligatorie, la decizia Guvernului. |
| Scop | Sporirea flexibilității funcționării sistemului de gaze naturale, reducerea riscurilor legate de aprovizionarea cu gaze naturale. |
| Descriere | La decizia Guvernului, obligaţia de stocare poate fi înlocuită, integral sau parţial, prin intermediul unui mecanism de partajare a eforturilor cu una sau mai multe ţări părţi ale Comunităţii Energetice, state membre ale UE care dispun de instalaţii de stocare a gazelor naturale stabilit printr-un tratat interstatal sau interinstituţional încheiat în acest sens. |
| Entități responsabile | Guvernul, Ministerul Energiei, titularul obligației de stocare. |
| Monitorizarea | Ministerul Energiei |
| Termen | Conform Hotărârii Guvernului. |

|  |  |
| --- | --- |
| Măsura  **4 Ofertă** | *Achiziționarea gazelor naturale la bursele internaționale din mai multe surse și asigurarea transportării acestora prin diferite rute de aprovizionare.* |
| Tip măsură | Recomandare |
| Scop | Reducerea probabilității apariției și/sau impactul unei crize în aprovizionarea cu gaze naturale. Diversificarea surselor și rutelor de aprovizionare cu gaze naturale. evitarea dependenței de o singură sursă, procurarea gazelor naturale în baza unor mixuri de prețuri, evitarea congestiilor la punctele de interconectare. |
| Descriere | Achiziționarea gazelor naturale din mai multe surse, de la bursele internaționale și transportarea acestora prin diferite puncte de interconectare.  Înregistrarea şi examinarea oportunităţii participării la achiziţiile comune de gaze naturale organizate în cadrul Platformei Energetice a UE în conformitate cu Regulamentul Consiliului UE 2022/2576. |
| Entități responsabile | Furnizorii de gaze naturale. |
| Monitorizare | ANRE |
| Termen | - |

|  |  |
| --- | --- |
| Măsura  **5 Ofertă** | *Utilizarea contractelor de furnizare a gazelor naturale pe termen lung și pe termen scurt pentru a acoperi variația cererii de gaze naturale* |
| Tip măsură | Recomandare |
| Scop | Asigurarea continuității furnizării cu gaze naturale, acoperirea cererii de gaze naturale |
| Descriere | Furnizorii de gaze naturale încheie diferite contracte de procurare a gazelor naturale pentru a acoperi fluctuația cererii, la prețuri accesibile și previzibile. |
| Entități responsabile | Furnizorii de gaze naturale |
| Monitorizarea | ANRE |
| Termen | - |

|  |  |
| --- | --- |
| Măsura  **6 Ofertă** | *Efectuarea lucrărilor de prospecțiune pe teritoriul țării pentru identificarea zăcămintelor de gaze naturale* |
| Tip măsură | Recomandare |
| Scop | Exploatarea în perspectivă a zăcămintelor de gaze naturale, identificarea surselor de aprovizionare cu gaze naturale. |
| Descriere | Prospectarea teritoriului din zona de Sud a țării pentru identificarea zăcămintelor de gaze naturale. |
| Entități responsabile | Întreprinderea de Stat Expediția Hidro-Geologică din Moldova „EHGeoM”, Ministerul Mediului, Agenția pentru Geologie și Resurse Minerale |
| Monitorizare | Ministerul Mediului |
| Termen | - |

|  |  |
| --- | --- |
| Măsura  **7 Ofertă** | *Realizarea investițiilor în infrastructura de gaze naturale prin majorarea capacității rețelelor de transport și a punctelor de interconectare cu țările vecine, dezvoltarea capacităților bidirecționale la interconexiuni.* |
| Tip măsură | Obligatorie |
| Scop | Dezvoltarea infrastructurii de gaze naturale;creșterea numărului de rute de intrare în sistemul de transport și asigurarea fluxului revers de gaze naturale în Republica Moldova. |
| Descriere | Pentru a răspunde necesităților în asigurarea securității aprovizionării cu gaze naturale OST realizează investițiile în infrastructura de gaze naturale în conformitate cu Planul de dezvoltare rețelelor de transport al gazelor naturale/ planul anual de investiții aprobate de ANRE. |
| Entități responsabile | SRL „Vestmoldtransgaz”  ANRE |
| Monitorizare | ANRE |
| Termen | 2024-2034 |

|  |  |
| --- | --- |
| Măsura  **8 Ofertă** | *Promovarea investițiilor în infrastructură și tehnologie necesară pentru producerea biogazului* |
| Tip măsură | Recomandare |
| Scop | Promovarea producerii și utilizării gazelor produse din surse regenerabile de energie |
| Descriere | Republica Moldova are potențial în ceea ce privește producerea biogazului, datorită resurselor sale agricole dezvoltate și industriei alimentare, care produc o cantitate semnificativă de deșeuri vegetale și de la animale. Pentru a valorifica pe deplin potențialul în producerea de biogaz, sunt necesare investiții în infrastructură și tehnologie. |
| Entități responsabile | Ministerul Energiei, Centrul Național pentru Energie Durabilă  Ministerul Finanțelor |
| Monitorizare | Ministerul Energiei |
| Termen implementare | Permanent |

|  |  |
| --- | --- |
| Măsura  **9 Ofertă** | *Dezvoltarea și lansarea de campanii de informare cu privire la importanța utilizării resurselor energetice alternative pentru producerea de energie termică (spre ex. biomasă, energie electrică), acolo unde este posibil din punct de vedere tehnic, pentru a reduce consumul de gaze naturale.* |
| Tip măsură | Obligatorie |
| Scop | Reducerea consumului de gaze naturale |
| Descriere | Furnizorii de gaze naturale au încheiate contracte pentru tot necesarul de gaze naturale al consumatorilor săi la prețuri accesibile si stabile |
| Entități responsabile | Centrul Național pentru Energie Durabilă |
| Monitorizare | Centrul Național pentru Energie Durabilă |
| Termen | - |

Măsuri preventive ce se referă la diminuarea **cererii** de gaze naturale

|  |  |
| --- | --- |
| Măsura  **1 Cerere** | *Crearea și menținerea stocurilor de combustibili alternativi de către consumatorii finali care dețin centrale electrice de termoficare necesare pentru producerea energiei electrice şi termice.* |
| Tip măsură | Recomandare |
| Scop | Reducerea consumului de gaze naturale, asigurarea continuității producerii energiei electrice și furnizării energiei termice consumatorilor finali. |
| Descriere | Fabricile de zahăr procură combustibili alternativi necesare pentru producerea energiei electrice şi termice. |
| Entități responsabile | ICS „Moldova-Zahar” SRL  SRL „Südzucker Moldova” |
| Monitorizare | Ministerul Energiei |
| Termen | Anual |

|  |  |
| --- | --- |
| Măsura  **2 Cerere** | *Crearea și menținerea stocurilor de combustibili alternativi pentru producerea energiei termice, acolo unde este posibil din punct de vedere tehnic.* |
| Tip măsură | Recomandare |
| Scop | Reducerea consumului de gaze naturale, |
| Descriere | Constituirea stocurilor de combustibili alternativi pentru producerea energiei termice acolo unde este posibil din punct de vedere tehnic. |
| Entități responsabile | SA „Termoelectrica”  SA CET- Nord  Alți furnizori de energie termică, titulari de licențe eliberate de ANRE |
| Monitorizare | Ministerul Energiei; ANRE |
| Termen |  |

|  |  |
| --- | --- |
| Măsura  **3 Cerere** | *Crearea și menținerea stocurilor de rezervă de către producătorii care exploatează centralele electrice pe bază de combustibili fosili,* acolo unde este posibil din punct de vedere tehnic*.* |
| Tip măsură | Recomandare |
| Scop | Reducerea consumului de gaze naturale; |
| Descriere | Constituirea stocurilor de combustibili alternativi pentru producerea energiei termice acolo unde este posibil din punct de vedere tehnic, pentru a asigura securitatea aprovizionării cu energie electrică în condiţiile stabilite de Guvern. |
| Entități responsabile | Producătorii care exploatează centralele electrice pe bază de combustibili fosili |
| Monitorizare | Ministerul Energiei; ANRE |
| Termen | - |

|  |  |
| --- | --- |
| Măsura  **4 Cerere** | *Crearea și menținerea stocurilor de combustibili alternativi/de rezervă de către consumatorii întreruptibili de gaze naturale pentru a fi asigurată activitatea acestora;* |
| Tip măsură | Recomandare |
| Scop | Reducerea consumului de gaze naturale, asigurarea activității continue |
| Descriere | Întreprinderile mari și mijlocii au opțiunea trecerii la alte tipuri de combustibil sau achiziționarea combustibilului de rezervă, dacă consideră oportun să desfășoare activități pe parcursul situațiilor de urgență, când există riscul limitării sau întreruperii furnizării gazelor naturale. |
| Entități responsabile | Consumatori întreruptibili |
| Monitorizare | Ministerul Energiei |
| Termen | Permanent |

|  |  |
| --- | --- |
| Măsura  **5 Cerere** | *Promovarea încheierii contractelor pentru serviciul de transport al gazelor naturale pentru capacitate întreruptibilă, astfel încât, OST să fie în drept să limiteze/ întrerupă prestarea serviciului de transport* |
| Tip măsură | Recomandare |
| Scop | Asigurarea echilibrării rețelelor de gaze naturale, asigurarea funcționării sistemului național de transport în condiții de siguranță. |
| Descriere | Încheierea contractelor de transport al gazelor naturale pentru produse de capacitate întreruptibilă cu un coeficient de reducere aplicat la tariful de transport |
| Entități responsabile | SRL „Vestmoldtransgaz”  Utilizatorii de sistem |
| Monitorizare: | ANRE |
| Termen | - |

Măsuri bazate pe cerere - îmbunătățirea eficienței energetice

|  |  |
| --- | --- |
| Măsura  **6 Cerere** | *Promovarea realizării măsurilor de eficiență energetică menite să diminueze consumul de gaze naturale, de energie termică şi de energie electrică* |
| Tip măsură | Obligatorie |
| Scop | Reducerea cereri de gaze naturale și dependenței de importuri. |
| Descriere | Măsurile de eficiență energetică menite să diminueze consumul de gaze naturale, de energie termică şi de energie electrică de către consumatorii finali urmează a fi efectuate în rezultatul auditurilor energetice realizate și respectiv utilizarea tehnologiilor și echipamentelor moderne eficiente energetic ce va duce la reducerea consumului de gaze naturale, a energiei termice și energiei electrice generate pe bază de gaze naturale. Aceste măsuri de eficiență energetică urmează a fi realizate în concordanță cu acțiunile prevăzute în Planul național integrat privind energia și clima. |
| Entități responsabile | Centrul Național pentru Energie Durabilă |
| Monitorizare: | Centrul Național pentru Energie Durabilă |
| Termen | - |

|  |  |
| --- | --- |
| Măsura  **7 Cerere** | *Reconectarea clădirilor publice la sistemele centralizate de alimentare cu energie termică acolo unde este posibil din punct de vedere tehnic; luarea măsurilor necesare pentru a crește numărul de clădiri publice care ar putea fi conectate la sistemele centralizate de alimentare cu energie termică;* |
| Tip măsură | Obligatorie |
| Scop | Reducerea cereri de gaze naturale. |
| Descriere | Conectarea/Reconectarea clădirilor publice la sistemele centralizate de alimentare cu energie termică conform Hotărârii Guvernului nr. 489/2023. |
| Entități responsabile | SA „Termoelectrica” SA „CET-Nord” |
| Monitorizare: | Ministerul Energiei |
| Termen | Permanent |

|  |  |
| --- | --- |
| Măsura  **8 Cerere** | *Desemnarea unei persoane responsabile, pentru fiecare instituție subordonată, care să monitorizeze, verifice și să asigure consumul rațional de resurse energetice, și să asigure menținerea temperaturii interioare recomandate în cadrul clădirii specifice tipului de activitate* |
| Tip măsură | Obligatorie |
| Scop | Reducerea cereri de gaze naturale. |
| Descriere | Monitorizarea de către persoanele responsabile a consumului rațional și eficient de resurse energetice |
| Entități responsabile | Cancelaria de Stat; Agenţia Proprietăţii Publice;  Autorităţile administrației publice centrale; Autorităţile administrației publice locale |
| Monitorizare: | Cancelaria de Stat, CALM (Congresul Autorităților Locale din Moldova), Ministerul Energiei |
| Termen | Permanent |

|  |  |
| --- | --- |
| Măsura  **9 Cerere** | *Accelerarea implementării programelor de eficiență energetică, cu accent pe consumatorii vulnerabili și pe sectorul rezidențial, dezvoltarea de noi programe și implementarea acestora* |
| Tip măsură | Obligatorie |
| Scop | Reducerea cereri de gaze naturale. |
| Descriere | Implementarea programelor de eficiență energetică, cu accent pe consumatorii vulnerabili și pe sectorul rezidențial, dezvoltarea de noi programe și implementarea acestora urmează a fi realizată prin utilizarea surselor colectate în baza schemei de obligații în domeniul eficienței energetice, în conformitate cu prevederile Legii nr. 139 din 19.07.2018 **cu privire la eficiența energetică.** |
| Entități responsabile | Centrul Național pentru Energie Durabilă |
| Monitorizare: | Ministerul Energiei |
| Termen | - |

|  |  |
| --- | --- |
| Măsura  **10 Cerere** | *Monitorizarea consumului de resurse energetice în clădirile din domeniul public al statului și înaintarea, după caz, a unor propuneri de elaborare/ajustare a programelor naționale de finanțare a eficienței energetice și/sau valorificării surselor de energie regenerabilă.* |
| Tip măsură | Obligatorie |
| Scop | Reducerea cererii de gaze naturale. |
| Descriere | Desemnarea unor persoane din cadrul fiecărei autorități/instituție publică care vor asigura transmiterea, în adresa instituției Publice Centrul Național pentru Energie Durabilă, a informații necesare în vederea monitorizării consumului de resurse energetice în clădirile din domeniul public al statului în baza informațiilor din sistemul informațional național în domeniul eficienței energetice, cu înaintarea, după caz, către organul central de specialitate al administrației publice în domeniul energeticii a propunerilor de elaborare/ajustare a programelor naționale de finanțare a eficienței energetice și/sau valorificării surselor de energie regenerabilă. |
| Entități responsabile | Centrul Național pentru Energie Durabilă |
| Monitorizare: | Ministerul Energiei |
| Termen | Permanent |

|  |  |
| --- | --- |
| Măsura  **11 Cerere** | *Implementarea măsurilor de eficientizare a consumului de energie în clădirile publice, în conformitate cu recomandările autorității responsabile pentru implementarea politicilor în domeniul eficienței energetice* |
| Tip măsură | Obligatorie |
| Scop | Reducerea cererii de gaze naturale. |
| Descriere | Reducerea consumului de resurse energetice în clădirile publice, conform obiectivelor stabilite prin Lege și Planul de acțiuni privind Energia și Clima (proiect). |
| Entități responsabile | Agenţia Proprietăţii Publice; Cancelaria de Stat Autorităţile administrației publice centrale |
| Monitorizare: | Cancelaria de Stat, Ministerul Energiei |
| Termen | Permanent |

|  |  |
| --- | --- |
| Măsura  **12 Cerere** | *Lansarea unor campanii publice de sensibilizare privind măsurile pe care trebuie să le ia cetățenii pentru a reduce consumul de energie în gospodării (izolarea termică a clădirilor, utilizarea termostatelor pentru calorifere, reducerea temperaturii interioare etc.)* |
| Tip măsură | Obligatorie |
| Scop | Reducerea cererii de gaze naturale. |
| Descriere | Informarea consumatorilor finali cu privire la măsurile ce pot fi întreprinse pentru reducerea consumului de energie de echipamentele utilizate pentru satisfacerea cererii de energie, inclusiv necesitatea de a procura aparate casnice care corespund cerințelor de etichetare energetică și modalitatea comparării diferitor aparate și echipamente în funcție de eficiența consumului de energie. |
| Entități responsabile | Centrul Național pentru Energie Durabilă;  Autorităţile administrației publice centrale  Autorităţile administrației publice locale. |
| Monitorizare | Cancelaria de Stat, Ministerul Energiei, CALM |
| Termen | Permanent |

|  |  |
| --- | --- |
| Măsura  **13 Cerere** | *Organizarea seminarelor tematice, a întâlnirilor de lucru cu managerii energetici raionali, operatorii centralelor termice, administratorii instituțiilor publice, producătorii de biomasă etc. cu privire la necesitatea utilizării biomasei pentru producerea energiei termice, precum și la necesitatea reducerii consumului de energie în clădirile publice.* |
| Tip măsură | Obligatorie |
| Scop | Reducerea cererii de gaze naturale. |
| Descriere | Organizarea de către Centrul Național pentru Energie Durabilă seminarelor tematice, a întâlnirilor de lucru cu managerii energetici raionali, operatorii centralelor termice, administratorii instituțiilor publice, producătorii de biomasă |
| Entități responsabile | Centrul Național pentru Energie Durabilă; Autorităţile administrației publice centrale, Autorităţile administrației publice locale. Inspectoratul Naţional pentru Supraveghere Tehnică |
| Monitorizare: | Centrul Național pentru Energie Durabilă; |
| Termen | - |

Măsuri pentru dezvoltarea interconexiunilor între țările vecine

Pe parcursul ultimilor ani, Republica Moldova a făcut progrese remarcabile în diversificarea rutelor de aprovizionare cu gaze naturale și adoptarea legislaţiei UE pentru liberalizarea pieței gazelor naturale[[16]](#footnote-16). Având în vedere infrastructură de transport transfrontalieră și internă, lichiditatea în creștere a pieței din țările vecine și reconfigurarea fluxurilor energetice regionale, Republica Moldova a obținut acces la mai multe oportunități noi pentru îmbunătățirea securității energetice.

1. Interconectarea la rețeaua de transport al gazelor naturale din România prin interconexiunea Iași-Ungheni-Chișinău. Finalizarea conductei Iași-Ungheni-Chișinău și consolidarea rețelei interne de transport de pe teritoriul României a creat o cale alternativă importantă de aprovizionare cu gaze naturale și a îmbunătățit considerabil securitatea aprovizionării cu gaze naturale a Republicii Moldova. Către sfârșitul anului 2022, importurile de gaze naturale din România au permis un grad mai mare de diversificare în aprovizionarea cu gaze naturale.
2. Aprobarea de ANRE a Planului de dezvoltare pentru 10 ani al operatorului sistemului de transport al gazelor naturale SRL „Vestmoldtransgaz” pentru anii 2023-2032;
3. Promovarea investițiilor în capacități bidirecționale la interconexiuni;
4. Realizarea transportului de gaze naturale în regim bidirecțional (revers) prin SMG Isaccea prin conductele transbalcanice au creat posibilități suplimentare pentru diversificarea surselor și căilor de aprovizionare cu gaze naturale, inclusiv accesul potențial la rezervele de GNL din Grecia.
5. Promovarea utilizării capacităților existente ale rețelelor de transport a gazelor naturale în regim revers, în special a fluxurilor de gaze naturale spre instalațiile de stocare din Ucraina pe coridorul Transbalcanic;
6. Adoptarea unui pachet de acte legislative primare și secundare, prin care s-a progresat în reformarea sectorului gazelor naturale în direcția unei piețe competitive și a integrării în piață internă a Uniunii Europene;
7. Transpunerea și implementarea codurilor de rețea de gaze naturale din Uniunea Europeană;
8. Alocarea de către OST a capacităților rețelelor de transport al gazelor naturale prin intermediul Platformei Regionale de Rezervare a capacități (RBP);
9. Adoptarea de către ANRE a listei punctelor relevante de intrare /ieșire și tarifelor reglementate de intrare- ieșire pentru serviciile de transport al gazelor naturale;
10. OST are încheiate acorduri de interconectare cu OST din Ucraina și SNTGN Transgaz SA (Romania), în conformitate cu prevederile privind interoperabilitatea și schimbul de date din Codul rețelelor de gaze naturale;
11. Alăturarea inițiativei regionale de cooperare CESEC;
12. Semnarea Memorandumului privind cooperarea pentru realizarea Coridorului Vertical.

Alte măsuri preventive:

|  |  |
| --- | --- |
| **Măsura 1** | Aplicarea unei politici tarifare adecvate, care să asigure că tarifele şi prețurile reglementate din sectorul gazelor naturale să acopere pe deplin costurile minime, reale şi necesare ale întreprinderilor de gaze naturale în legătură cu desfășurarea activităților lor pe piaţa gazelor naturale, precum şi evitarea şi chiar neadmiterea situației de acumulare a datoriilor față de furnizorii externi; |
| Tip măsură | Obligatoriu |
| Scop | Asigurarea cu gaze naturale a consumatorilor protejați |
| Descriere | Prețurile reglementate și tarifele trebuie să fie actualizate constant conform prevederilor Metodologiilor relevante. |
| Entități responsabile | ANRE |
| Monitorizare | ANRE |
| Termen | Permanent |

|  |  |
| --- | --- |
| **Măsura 2** | *Actualizarea continuă de către operatorii de sistem a listelor consumatorilor protejați și întreruptibili* |
| Tip măsură | Obligatoriu |
| Scop | Asigurarea standardului privind aprovizionarea cu gaze naturale |
| Descriere | Furnizorii de gaze naturale cărora li s-a impus obligația de serviciu public și operatorii de sistem sunt obligați să întreprindă măsuri necesare pentru a asigura aprovizionarea cu gaze naturale a consumatorilor protejați, în următoarele cazuri: |
| Entități responsabile | SRL „Vestmoldtransgaz”  OSD |
| Monitorizare | Ministerul Energiei |
| Termen | - |

Analiza comparativă a măsurilor incluse în Planul de acțiuni preventive a riscurilor din Republica Moldova și Statele Membre ale Uniunii Europene și Marea Britanie este stabilită în Anexa 6.

1. Măsuri care nu sunt bazate pe mecanisme de piață

În cadrul Planului de acțiuni preventive, asigurarea aprovizionării cu gaze naturale este realizată printr-o abordare care vizează adoptarea doar de măsuri bazate pe piață. În cazul în care măsurile bazate pe mecanisme de piață nu sunt suficiente pentru a preveni o situație de criză și aprovizionarea cu gaze naturale a consumatorilor protejați, urmează a fi aplicate măsurile stabilite în Planul de urgență.

Impactul economic, eficacitatea și eficiența măsurilor cuprinse în Planul de acțiuni preventive.

Impactul și efectele economice ale implementării măsurilor propuse în Planul de acțiuni preventive iau în considerare următorii factori:

* structura sectorială a consumului de gaze naturale în Republica Moldova;
* numărul de întreprinderi care utilizează gaze naturale, ocuparea forței de muncă, valoarea producției și cifra de afaceri a acestora;
* numărul de gospodării care folosesc gaze naturale pentru gătit, alimentarea cu apă caldă și încălzire;
* costurile de achiziționare a gazelor naturale pentru diferite categorii de consumatori.

Având în vedere că, conform situației din anul 2021, volumul mediu de producere al tuturor sectoarelor consumatoare de gaze naturale din Republica Moldova este de aproximativ 848 mil. USD pe lună, cu aproximativ 585 de mii de angajați, asigurarea unei aprovizionări fiabile cu gaze naturale este esențială pentru funcționarea durabilă a economiei țării.

Aproape 814363 de gospodării din Republica Moldova depind de aprovizionarea fiabilă cu gaze naturale folosite pentru gătit, încălzire și apă caldă. Prin urmare, măsurile preventive propuse în sectorul rezidențial vizează majoritatea populației din țară.

Efectele măsurilor preventive asupra funcționării pieței interne a energiei a Uniunii Europene și Comunității Energetice, precum și asupra pieței naționale

Măsurile preventive propuse vor avea următorul impact pozitiv asupra funcționării pieței naționale de energie și a piețelor energetice din țările vecine:

* dezvoltarea unei piețe interne competitive a energiei;
* asigurarea securității în aprovizionare cu gaze naturale;
* integrarea în continuare a pieței de gaze naturale a Republicii Moldova în piețele energetice regionale;
* creșterea flexibilității și a adaptabilității sistemului energetic național la riscurile legate de aprovizionarea cu energie;
* stimularea investițiilor în infrastructura energetică;
* consolidarea cooperării cu instituțiile financiare ale UE pe probleme de securitate energetică;
* continuarea liberalizării pieței angro și cu amănuntul a gazelor naturale.

Impactul măsurilor preventive asupra mediului

Măsurile preventive propuse vor avea un impact atât pozitiv, cât și negativ asupra mediului.

Efectele pozitive generale asupra mediului ca urmare a implementării măsurilor preventive propuse sunt:

* reducerea emisiilor de poluanți atmosferici ca urmare a scăderii consumului de gaze naturale (în volum absolut);
* reducerea emisiilor de gaze cu efect de seră ca urmare a scăderii consumului de gaze naturale (în volum absolut);
* reducerea scurgerilor de gaze naturale ca urmare a implementării unei întrețineri adecvate a infrastructurii de aprovizionare cu gaze naturale.
* Posibilele efecte negative asupra mediului legate de implementarea măsurilor preventive propuse sunt:
* creșterea emisiilor de poluanți atmosferici și deteriorarea calității aerului ca urmare a trecerii de la gazele naturale la cărbune sau păcură;
* creșterea emisiilor de gaze cu efect de seră ca urmare a trecerii de la gazele naturale la cărbune sau păcură (combustibili cu factori de emisie GES mai mari).

Efectele măsurilor preventive asupra consumatorilor finali

Efectele asupra consumatorilor finali ca urmare a implementării măsurilor preventive propuse sunt:

* creșterea fiabilității infrastructurii energetice pentru diferite categorii de consumatori finali;
* exploatarea fiabilă a centralelor electrice și a instalațiilor de cogenerare de mare capacitate;
* reducerea la minimum a impactului negativ asupra producției manufacturiere și a ocupării forței de muncă;
* reducerea costurilor de energie pe termen mediu și lung, ca urmare a investițiilor în trecerea de la gazele naturale la sursele de energie regenerabilă și implementarea măsurilor de eficiență energetică;
* creșterea gradului de conștientizare a publicului și a personalului în domeniul eficienței energetice (inclusiv schimbări comportamentale privind utilizarea energiei).
* Posibilele efecte negative pentru consumatorii finali de gaze naturale legate de implementarea măsurilor preventive propuse sunt:
* creșterea potențială a tarifelor și prețurilor reglementate la gazele naturale;
* creșterea potențială a tarifelor și prețurilor reglementate la energia electrică și termică;
* creșterea potențială pe termen scurt a poverii costurilor energetice pentru economia Republicii Moldova (ca urmare a cererii mai mari de împrumuturi de la instituțiile financiare internaționale pentru implementarea proiectelor în domeniul securității energetice).

Monitorizarea implementării măsurilor provizorii


Asigurarea securității aprovizionării cu gaze naturale este o responsabilitate partajată a întreprinderilor de gaze naturale, a Guvernului (prin intermediul Comisiei pentru situații excepționale, organului central de specialitate) și ANRE conform competențelor instituționale și funcționale şi implică stabilirea şi monitorizarea realizării măsurilor preventive necesare pentru prevenirea situațiilor excepționale.

7. Proiectele de infrastructură

Infrastructura principală de aprovizionare cu gaze naturale**:**

|  |  |
| --- | --- |
| **Conducta de gaze naturale** **Ananiev-Tiraspol-Ismail (ATI)** are cea mai mare capacitate tehnică în cadrul infrastructurii naționale de gaze naturale din Republica Moldova. | Lungime: 62,91 km;  Diametru: 1220 mm;  Capacitate: 20 mlrd. m3/an. |

Mai jos, este prezentată Republica Moldova pe Harta Capacității ENTSO-G[[17]](#footnote-17), care permite vizualizarea principalelor gazoducte europene existente în punctele transfrontaliere, Figura 7.

****

**Figura 7.** Harta Capacității ENTSO-G, 01.01.2014

Principalele proiecte de infrastructură de gaze naturale

Republica Moldova a luat măsuri concrete pentru diversificarea aprovizionării cu gaze naturale și energie electrică, inclusiv prin crearea de interconexiuni cu România, ceea ce a contribuit la îmbunătățirea securității energetice.

Principalele proiecte de investiții propuse pentru creșterea securității aprovizionării cu gaze naturale a Republicii Moldova potrivit *Planului de dezvoltare al sistemului național de transport al gazelor naturale pentru perioada 2023 – 2034* al SRL „Vestmoldtransgaz”[[18]](#footnote-18) sunt descrise în Tabelul 8.

|  |  |
| --- | --- |
| Proiect | Descriere |
| 1. *Extinderea interconexiunii Iași – Ungheni – Chișinău, Faza II (finalizat).* | Extinderea interconeconexiunii transfrontaliere Iași – Ungheni (România – Republica Moldova) spre direcția Ungheni – Chișinău. |
| 1. *Construcția reţelei de transport al gazelor naturale pe direcția Ungheni - Bălți - Drochia, cu conectarea în conducta de aspirație a SC Drochia amplasată pe reţeaua de transport al gazelor naturale Ananiev-Cernăuți -Bogorodiceni.*   Punerea în funcțiune estimate anul 2027. | Obiectivele proiectului constituie: (1) consolidarea infrastructurii de transport gaze naturale pe direcția Nord - Sud și evitarea congestiilor fizice, având în vedere schimbarea majoră a direcției fluxurilor de gaze naturale și cerințele privind crearea stocurilor de gaze naturale; (2) asigurarea unei soluții alternative de aprovizionare cu gaze naturale a municipiului Bălți, precum și a regiunilor de Nord a Republicii Moldova; (3) dezvoltarea pieței regionale a gazelor naturale și consolidarea rolului Republicii Moldova în calitate de culoar de tranzit al gazelor naturale; (4) Interconectarea rețelelor de transport gaze naturale pe direcția România-Moldova-Ucraina, îmbunătățind securitatea aprovizionării cu gaze naturale prin majorarea capacităților de transport și atragerea unor noi potențiali utilizatori de sistem. |
| 1. *Proiectarea și construcția rețelei de transport al gazelor naturale pe direcția râul Prut – SMG Ungheni – PMG Todirești, 11 Km.* | Scopul proiectului este consolidarea infrastructurii de transport al gazelor naturale dinspre direcția vestică a Europei și evitarea posibilelor congestii fizice datorită schimbării fluxurilor de aprovizionare cu gaze naturale a Republicii Moldova. |
| 1. *Proiectarea și construirea rețelei de transport al gazelor pe direcția NE-SE a mun. Chișinău (Centura mun. Chișinău) 60,00 Km* | Consolidarea și întregirea infrastructurii de transport gaze pe direcția NE-SE a mun. Chișinău și evitarea congestiilor fizice constatate în aprovizionarea cu gaze a consumatorilor din Republica Moldova. |
| 1. *Reconstrucția și modernizarea punctului de măsurare a consumului de gaze Tocuz.* | Una din direcțiile de alimentare cu gaze a municipiului Chișinău este realizată prin conducta Tocuz-Căinari-Mereni (TCM). Conducta TCM poate fi alimentată din 3 conducte magistrale: ATI, RI, ȘDKRI. |
| 1. *Reconstrucția SMG Căușeni pentru a asigura funcționarea în regim revers.* | Scopul proiectului este asigurarea alimentării cu gaze naturale în regim revers a sistemului de transport al gazelor prin conducte magistrale din Sud, și anume CM, RI și ȘDKRI prin SMG Orlovka din țările balcanice sau din fluxul turcesc. |
| 1. *Reconstrucția stației de comprimare gaze Drochia în scopul asigurării capacității bidirecționale.* | SCG Drochia comprimă gazele în conducta magistrală în două direcții: Ananiev-Bogorodiceni, respectiv Bogorodiceni-Chișinău. Conectarea conductei magistrale Ungheni-Bălți-Drochia se preconizează a fi realizată prin SCG Drochia, astfel investiția va permite funcționarea stației de comprimare la presiuni de intrare mai mici, ceea ce va duce la o reducere a costurilor de operare datorită funcționării fără pierderi de eficiență. |
| 1. *Construcția conexiunii CM RI- CM ȘDKRI în regiunea SC Vulcănești, km. 292-293* 2. *Construcția conexiunii CM RI- CM ȘDKRI în regiunea SMG Căușeni, km. 173-174* | Scop: asigurarea posibilității de interschimbare a fluxului de gaze între linii pe coridorul transbalcanic și a flexibilității sistemului de transport gaze naturale. |

**Tabel 8.** Principalele proiecte de investiții propuse pentru creșterea securității aprovizionării cu gaze naturale a Republicii Moldova

Potrivit **Planului de dezvoltare al sistemului național de transport al gazelor naturale pentru perioada 2021 – 2030 al SNTGN Transgaz SA (Romania)[[19]](#footnote-19)**, principalele proiecte de investiții relevante pentru securitate aprovizionării cu gaze naturale a Republicii Moldova sunt descrise în Tabelul 9:

|  |  |
| --- | --- |
| 1. *Proiectul „Dezvoltarea SNT în Nord-Estul României în vederea îmbunătățirii aprovizionării cu gaze naturale a zonei și asigurării capacităților de transport către /dinspre Republica Moldova”*   Pus în funcțiune în anul 2021. | Proiectul prevede construirea de noi conducte de transport a gazelor naturale in direcția Onești – Gherăești și pe direcția Gherăești – Lețcani (165 km) și a două stații de comprimare la Onești și Gherăești care să asigură fluxul bidirecțional de gaze naturale în Republica Moldova. Noul gazoduct poate transporta până la 6,5 mil m3/ zi către Republica Moldova |
| 1. *Dezvoltarea pe teritoriul României a Sistemului Naţional de Transport gaze naturale pe Coridorul Bulgaria–România–Ungaria–Austria (BRUA) – (Faza I, II, III).* | Proiect destinat securității aprovizionării cu gaze naturale, dezvoltării capacităţilor de transport gaze naturale între interconexiunile sistemului românesc de transport gaze naturale şi sistemele similare ale Bulgariei şi Ungariei. Faza I - finalizată. |
| 1. *Dezvoltarea pe teritoriul României a Coridorului Sudic de transport pentru preluarea gazelor naturale de la ţărmul Mării Negre* | Conducta de transport gaze naturale va face legătura între resursele de gaze naturale disponibile la ţărmul Mării Negre şi coridorul *Bulgaria–România–Ungaria–Austria (BRUA)*  asigurându-se posibilitatea transportului gazelor naturale spre Bulgaria și Ungaria prin interconectările existente Giurgiu– Ruse (cu Bulgaria) şi Nădlac–Szeged (cu Ungaria). Această conductă se va interconecta cu conductă de transport gaze naturale T1. Termen estimat - anul 2025. |
| 1. *Interconectarea sistemului naţional de transport gaze naturale cu conducta de transport internaţional gaze naturale T1 şi reverse flow Isaccea;* | |
| 1. *Dezvoltări ale SNT în scopul preluării gazelor de la ţărmul Mării Negre (pus în funcțiune 2021).* | |
| 1. *Proiectul „Modernizarea MGS Isaccea 2 și MGS Negru Vodă 2 în vederea realizării debitului bidirecțional pe conducta T2”. Estimat de finalizare: 2024* | |
| 1. *Proiectul „Modernizarea MGS Isaccea 3 și MGS Negru Vodă 3 în vederea realizării debitului bidirecțional pe conducta T3”. Estimat de finalizare: 2028* | |
| 1. *Proiectul „Unitate de depozitare – Depomureș”.*   Proiect finalizat. | Proiectul constă în dezvoltarea instalației subterane de stocare a gazelor naturale la Târgu Mureș |
| 1. *Creșterea capacității de stocare subterană gaze naturale la depozitul Sărmășel (Transilvania).*   Termen estimativ, anul 2026 | Creșterea capacității in înmagazinare gaze naturale pentru asigurarea securității aprovizionări cu gaze naturale. |
| 1. *Depozit nou de stocare subterană a gazelor naturale Fălticeni (Moldova).* Termen estimativ, anul 2030. | Proiectul are drept scop dezvoltarea unui nou depozit de înmagazinare subterană în nord-estul României. Capacitate - aproximativ 200 mil. m3 /ciclu; ▪ capacitate de injecție de aproximativ 1,4 mil. m3 /zi; ▪ capacitate de extracție de aproximativ 2 mil. m3 /zi. |

**Tabel 9.** Proiecte de investiții Planului de dezvoltare al sistemului național de transport al gazelor naturale pentru perioada 2021 – 2030 al SNTGN Transgaz SA.

Un proiect de infrastructură important pentru asigurarea securității aprovizionării cu gaze naturale a Republicii Moldova este și *terminalul GNL din Alexandroupolis*, Grecia. Odată finalizat în decembrie 2023, acesta oferă posibilități noi de diversificare a surselor și rutelor de aprovizionare către Grecia, Bulgaria, România, Republica Moldova, Ucraina și Balcanii de Vest.

În acest context, construcția *interconexiunii Grecia-Bulgaria* are o importanță strategică pentru implementarea *Coridorului Vertical de Gaze*, *Grecia-Bulgaria-România-Ungaria*, oferind acces la gaze naturale din Coridorul de Sud de Gaze și GNL către Europa de Sud-Est și Centrală, cât şi Ucraina.

Punerea în funcțiune a conductei de gaze naturale *Iași-Ungheni-Chișinău*, împreună cu posibilitatea de a utiliza coridorul transbalcanic în flux revers, oferă capacitățile tehnice necesare pentru diversificarea surselor de aprovizionare cu gaze naturale.

Recentele schimbări în infrastructura regională și internă de aprovizionare cu gaze naturale și reformele pieței naționale pot duce la o nouă realitate în care securitatea aprovizionării cu gaze naturale poate fi îmbunătățită în mod semnificativ.

Astfel, Republica Moldova, care până de curând era alimentată exclusiv prin Ucraina va avea potențial acces la un număr de opțiuni de aprovizionare în cooperare cu Statele Membre ale Uniunii Europene și Ucraina. Acestea includ:

* achiziția de gaze naturale de pe piețele Uniuni Europene pentru a fi livrate prin Ucraina sau România;
* achiziția de gaze naturale din Federația Rusă cu livrare prin Ucraina[[20]](#footnote-20);
* achiziția de gaze naturale din Federația Rusă livrate prin TurkStream și prin coridorul transbalcanic în flux revers la frontiera dintre România și Ucraina (SMG Isaccea/SMG Orlovca);
* accesul la piețele de GNL, în special după finalizarea terminalului de GNL de la Alexandroupolis și a interconexiunii Bulgaria-Grecia.
* utilizarea instalațiile de stocare a gazelor naturale din Ucraina și România pentru a acoperi cererea în situații excepționale sau consum de vârf așa cum s-a întâmplat în anul 2022.

Îmbunătățirea securității aprovizionării cu gaze naturale poate fi realizat prin includerea hidrogenului în mixul energetic. Potrivit proiectului Strategiei energetice a Republicii Moldova până în anul 2050 se preconizează ca infrastructura de gaze naturale să fie planificată și dezvoltată în conformitate cu cadrul tehnic, juridic și de investiții pe care UE îl va implementa pentru a sprijini integrarea hidrogenului. Hidrogenul poate fi transportat prin conducte, dar și prin opțiuni de transport care nu se bazează pe rețea.

România poate contribui la acoperirea unei părți a consumului intern al Republicii Moldova în timpul unei întreruperi a aprovizionării cu gaze prin Ucraina având în vedere producția indigenă semnificativă de gaze naturale care poate crește atunci când zăcămintele de gaze offshore din Marea Neagră sunt exploatate. Romania de asemenea, este o rută alternativă pentru gazul rusesc și, în viitor, pentru alte surse de gaze precum zăcămintele caspice și mediteraneene. *În cazul unei întreruperi totale a aprovizionării cu Ucraina, celelalte coridoare de aprovizionare pentru România (și deci și pentru Moldova) trec prin Ungaria și Bulgaria.* În 2021, România a început să importe gaze din Federația Rusă prin Bulgaria, iar fostul coridor, deocamdată, nu mai este folosit.

Din motive de securitate a aprovizionării, Republica Moldova se bazează pe accesul la instalațiile de stocare din România și Ucraina. În nordul țării, o conductă cu o capacitate de 9,1 mlrd. m3/an care trece prin Republica Moldova pentru a conecta două părți ale rețelei ucrainene conectează instalațiile de stocare a gazelor naturale de la Bogorodceni Ucraina prin punctul de conectare Oleksiivka.

În sectorul gazelor naturale, punerea în funcțiune a TurkStream în 2020 a dus la pierderea rolului de tranzit al conductei Trans-Balcani și a veniturilor din tranzit. Riscurile de aprovizionare asociate au crescut. Pe de altă parte, a dus la schimbări în utilizarea tradițională a traseului conductei transbalcanice și spre sfârșitul anului 2020, pentru prima dată, gazele au fost exportate din Moldova în Ucraina.

Fluxul revers virtual (backhaul) permite schimburile între utilizatorii de sistem și reduce nevoia de transport fizic real al gazelor. În contextul Republicii Moldova, backhaul ar permite tranzitul a cca. 3 mlrd. m3 /an prin conductele transbalcanice în sens revers, permițând Republicii Moldova să achiziționeze gaze pe piețele central-europene prin Ucraina și compensându-le cu volumele importate din Balcani sau Turcia. Prima nominalizare a volumelor în regim revers virtual pentru a compensa volumele cu Ucraina a fost înregistrat în septembrie 2022. [[21]](#footnote-21)Acesta a constituit un pas major înainte spre îmbunătățirea securității energetice a Republicii Moldovei pe termen lung. Majoritatea consumului de gaze naturale al Republicii Moldova poate fi asigurat prin backhaul. Gazele naturale achiziționate și importate prin terminalele de gaze naturale din Turcia sau Grecia pot fi stocate în instalațiile de stocare din Ucraina, iar gaze naturale suplimentare pot fi achiziționate la granița dintre Slovacia și Ungaria.

În 2019, au fost efectuate lucrările de reconstrucție a stației de măsurare a gazelor naturale de la Căușeni, pentru a asigura condițiile pentru fluxul în sens revers prin intermediul gazoductului transbalcanic, care a fost considerată una dintre principalele opțiuni alternative pentru aprovizionarea cu gaze naturale a Republicii Moldova în cazul în care nu s-ar fi încheiat un acord de tranzit de gaze între Federația Rusă și Ucraina. Capacitatea tehnică în regim revers pe conducta principală de tranzit este de 12 mil. m3/ zi.

Republica Moldova colaborează cu Ucraina pentru creșterea capacității fizice și atractivității economice a rutei transbalcanice de transport a gazelor naturale în regim revers dinspre sudul Europei, prin Republica Moldova, către instalațiile de stocare subterane din Ucraina. Mecanismul se aplică doar în cazul transportării gazelor naturale prin Moldova către instalațiile de stocare subterane din Ucraina pe ruta Trans-Balcanică, urmând punctele de interconectare Orlovka - Căușeni- Grebeniki - Ananiev - Alexeevka, iar volumele la intrare trebuie să fie egale cu volumele la ieșire.



**Figura 8.** Harta infrastructurii regionale de gaze naturale[[22]](#footnote-22), SEEGAS.

Posibile rute de aprovizionare cu gaze naturale care provin de la terminalele GNL din regiune.

1. Terminale GNL din Grecia (Terminal Revithoussa, Alexandroupolis);
2. Terminale GNL din Polonia (Terminal Swinoujscie, Gdansk);
3. Terminale GNL Klaipeda în Lituania;
4. Terminale GNL Krk în Croația;
5. Terminalul GNL Marmara din Turcia.

8. Obligațiile de serviciu public privind securitatea aprovizionării cu gaze naturale

În conformitate cu art. 2, art. 11 din Legea cu privire la gazele naturale, obligaţia de serviciu public reprezintă o obligaţie impusă întreprinderii de gaze naturale în interesul economic general, pentru o perioadă limitată de timp, nu este discriminatorie şi nu denaturează concurenţa în afară de ceea ce este strict necesar pentru a realiza obligaţia de serviciu public în cauză.

Obligaţiile de serviciu public sunt impuse de Guvern sau de Agenția Națională pentruReglementare în Energetică. Obligațiile se impun în calitate de măsură limitată în timp, în mod nediscriminatoriu şi se revizuiesc cu regularitate, din oficiu, în scopul determinării necesităţii menţinerii obligaţiilor respective.

Impunerea obligațiilor de serviciu public trebuie să garanteze accesul egal și reciproc al întreprinderilor de gaze naturale din țările Părți ale Comunității Energetice și/sau statele membre UE la consumatorii finali din Republica Moldova.

Obligațiile de serviciu public pot fi impuse în special întreprinderilor de gaze naturale care desfășoară următoarele activități reglementate:

* transportul de gaze naturale;
* distribuția de gaze naturale;
* furnizarea gazelor naturale;
* tradingul de gaze naturale.

Pentru a asigura securitatea aprovizionării cu gaze naturale, întreprinderilor de gaze naturale li se pot impune obligațiile de serviciu public ce țin de:

* + - securitatea aprovizionării cu gaze naturale;
    - parametrii de calitate și indicatorii de calitate;
    - aplicarea prețurilor și a tarifelor reglementate;
    - protecția mediului și creșterea eficienței energetice;
    - protecția sănătății, a vieții și a proprietății;
    - măsurile de protecție pentru consumatorii finali.
    - accelerarea deschiderii pieței gazelor naturale.

Lista obligațiilor de serviciu public impuse de Guvern /ANRE este descrisă mai jos.

|  |  |  |
| --- | --- | --- |
| **Temei legal** | **Întreprinderi** | **Obligația de serviciu public** |
| art. 11 | SA „Energocom”  Hotărârea Guvernului nr. 589 /2023  Termen: 3 ani | *Asigurarea securității aprovizionării cu gaze naturale în situație de urgență prin realizarea achiziţiilor şi/sau asigurarea stocurilor de gaze naturale*, în limitele teritoriului autorizat prin licenţele operatorilor de sistem, în următoarele cazuri:  1) este sistată şi/sau limitată livrarea pe piaţa gazelor naturale aferentă contractelor în derulare ale furnizorilor care au impusă obligaţia de serviciu public în conformitate cu prevederile art.89 din Legea cu privire la gazele naturale;  2) este necesară aprovizionarea consumatorilor cu cantităţi de gaze naturale suplimentare celor stabilite în contractele în derulare încheiate de furnizorii de ultimă opţiune;  3) preţul gazelor naturale livrate de SA „Energocom” este mai mic decât preţul gazelor naturale contractate de către furnizorii de ultimă opţiune. |
| art. 89 | „Moldovagaz” SA  „Nord Gaz  Sîngerei” SRL  „Lăcătuș” SRL  „Sălcioara-  Vascan” SRL  Hotărârea ANRE  nr. 487 /2019  Termen: 7 ani | Furnizare a gazelor naturale consumatorilor finali cu gaze naturale la parametrii de calitate stabiliți, la prețuri reglementate, transparente, nediscriminatorii și ușor comparabile  \*Până la constatarea de către organul central de specialitate în baza avizului ANRE, a existenţei pe piaţa gazelor naturale a premiselor necesare pentru procurarea de către consumatorii noncasnici a gazelor naturale la preţuri negociate, și adoptarea Hotărârii relevante de către Guvern, toți consumatorii finali de gaze naturale pot beneficia de serviciul public de furnizare a gazelor la prețuri reglementate, titularilor de licență pentru furnizarea gazelor naturale stabiliți de ANRE, în limitele teritoriilor autorizate prin licențele OSD care deservesc consumatorii finali respectivi. |
| art. 90 | SA „Moldovagaz”  Hotărârea ANRE  nr. 444 /2024  Termen: 3 ani | Asigurarea furnizării de ultimă opțiune a gazelor naturale (FUO).  Furnizorul căruia i-a fost impusă obligaţia FUO are obligația de furnizare a gazelor naturale la prețuri reglementate pentru o anumită perioadă de timp, consumatorilor finali care şi-au pierdut furnizorul în anumite circumstanţe (furnizorul îşi încetează activitatea, furnizorului i s-a suspendat sau i s-a retras licenţa, furnizorul este în imposibilitate de a furniza gaze naturale). |

**Tabelul 10***.* Lista obligațiilor de serviciu public impuse de Guvern / ANRE*.*

Legea cu privire la gazele naturale definește obligațiile participanților la piața gazelor naturale din Republica Moldova pentru asigurarea siguranței și fiabilității sistemului de gaze naturale, în special în situații de perturbare a aprovizionării cu gaze naturale și în situații de criză.

Operatorii de sistem au obligația să ofere accesul la rețea, să exploateze, să întreţină, să modernizeze şi să dezvolte reţelele de gaze naturale în condiții de securitate și fiabilitate. OST contribuie la securitatea aprovizionării cu gaze naturale prin reţelele de transport al gazelor naturale, gestionează fluxurile de gaze naturale, ținând cont de schimburile cu alte sisteme interconectate, gestionează congestiile, asigură utilizarea eficientă a capacităţilor reţelelor de transport al gazelor naturale, inclusiv a interconexiunilor. Funcțiile și obligațiile operatorilor de sistem sunt prevăzute la art. 39 și art. 46 din Legea cu privire la gazele naturale.

În cazul situaţiilor excepţionale în sectorul gazelor naturale, operatorii de sistem vor presta cu prioritate serviciile de transport și de distribuție a gazelor naturale consumatorilor protejaţi.

Măsurile care garantează protecția consumatorilor finali (inclusiv consumatorii vulnerabili) de către furnizorii de gaze naturale sunt stipulate în Legea cu privire la gazele naturale, Regulamentul privind furnizarea gazelor naturale aprobat prin Hotărârea ANRE nr. 113/2019, Regulamentul privind procedura de schimbare a furnizorilor de gaze naturale nr. 363/2020, metodologiile tarifare aprobate de ANRE.

9 . Consultări cu părțile interesate

Având în vedere importanța și efectul Planului de acțiuni preventive privind asigurarea aprovizionării în siguranță cu gaze naturale a consumatorilor de gaze naturale, în special a consumatorilor protejați, Organul central de specialitate inițiază consultări publice cu privire la Planul de acțiuni preventive, în conformitate cu termenii și condițiile prevăzute în Legea privind transparența în procesul decizional, în scopul colectării informațiilor și propunerilor necesare pentru adoptarea unor decizii justificate.

Organul Central de specialitate publică proiectul Planului de acțiuni preventive pe pagina web oficială și consultă participanții pieței gazelor naturale și autoritățile competente cu privire la principalele prevederi ale acestuia.

Următoarele grupuri de părți interesate contribuie la revizuirea Planului de acțiuni preventive Autoritățile administrației publice;

* întreprinderile de gaze naturale;
* furnizorii de energie electrică;
* organizațiile care reprezintă interesele consumatorilor casnici;
* organizații care reprezintă interesele consumatorilor industriali de gaze naturale, inclusiv producătorii de energie electrică;
* alte părți interesate.

Comentariile primite în timpul consultărilor publice sunt reflectate în sinteza obiecțiilor.

10 Mecanismele de cooperare cu alte țări

În conformitate cu art. 108 din Legea cu privire la gazele naturale, în vederea asigurării securității aprovizionării cu gaze naturale, autoritățile competente din Republica Moldova colaborează cu autoritățile competente din țările părți ale Comunității Energetice, promovând colaborarea bilaterală și regională. Colaborarea se referă la situațiile care provoacă sau pot provoca perturbări grave în aprovizionarea cu gaze naturale atât a Republicii Moldova, cât și a unei alte țări care face parte din Comunitatea Energetică.

Colaborarea bilaterală și regională urmărește în special:

* coordonarea măsurilor privind securitatea aprovizionării cu gaze naturale în situații excepționale;
* identificarea interconexiunilor, dezvoltarea și modernizarea acestora, inclusiv asigurarea capacităților bidirecționale;
* identificarea condițiilor și a modalităților practice de acordare a asistenței reciproce.

Cooperarea regională:

În conformitate cu prevederile Regulamentul UE 2017/1938 transpus în Regulamentul privind situațiile excepționale în sectorul gazelor naturale, Secretariatul Comunității Energetice coordonează acțiunile autorităților competente cu privire la securitatea aprovizionării în Părțile contractante, inclusiv în Republica Moldova, prin intermediul *Grupului de coordonare a securității aprovizionării din cadrul Comunității Energetice*.

În ceea ce privește procesul de planificare a acțiunilor preventive, există mai mulți pași importanți pe care Republica Moldova îi poate face pentru a spori cooperarea cu alte țări Părți contractante:

* organizarea instruirilor și exercițiilor comune cu alte țări Părți contractante din Comunitatea Energetică pentru a asigura o pregătire adecvată pentru a răspunde la situații de urgență. Aceste exerciții pot ajuta la identificarea lacunelor din plan și la îmbunătățirea comunicării și a coordonării;
* Schimb de bune practici și de lecții învățate din situațiile de urgență anterioare.

În ianuarie 2024, SRL „Vesmoldtransaz” a aderat la *Memorandumul privind cooperarea pentru realizarea Coridorului Vertical[[23]](#footnote-23)*. Scopul Memorandumului este consolidarea sistemelor naționale de transport, analizarea necesitățile tehnice sub forma unor conducte noi și interconectări. Coridorul vertical este integrat în gazoductul transbalcanic și permite transportul gazelor naturale din Grecia către Republica Moldova și instalațiile de stocare din Ucraina. Gazoductul poate transporta atât gazele naturale din Azerbaidjan, cât și gaze lichefiate de la terminalele Revitusa și Alexandroupolis din Grecia.

În iulie 2021, OST din Republica Moldova a aderat la *Memorandumul de înțelegere privind cooperarea trans regională pentru dezvoltarea unei piețe integrate de gaze naturale pentru Europa de Sud-Est și de Est* (CESEC). Scopul este coordonarea eforturilor la nivel de Guvernele statelor semnatare și Comisiei Europene pentru a facilita finalizarea rapidă a proiectelor transfrontaliere și transeuropene care diversifică aprovizionarea cu gaze în regiune, dezvoltarea piețelor regionale de gaze și implementarea normelor armonizate ale UE pentru a asigura funcționarea optimă a infrastructurii energetice inclusiv privind crea coridoarelor de hidrogen.

*Memorandumul de înţelegere cu privire la cooperarea transregională privind dezvoltarea unei pieţe integrate a gazelor din Sud-estul şi Estul Europei (SEEGAS)* sub egida Secretariatului Comunităţii Energiei a fost semnat în anul 2021 de către bursele regionale de gaze naturale BRM (Romania) UEEX (Ucraina), TGE (Polonia), CEEGEX (Ungaria) şi ECG (Austria) şi operatorii de sisteme de transport din Republica Moldova, Ucraina, Romania, Ungaria, Polonia. Memorandumul vizează în mod specific crearea premiselor pentru funcţionarea unei pieţe competitive lichide şi asigurarea accesului la pieţele de gaze naturale respective pentru toţi participanţii la piaţă şi furnizorii de servicii în mod nediscriminatoriu şi în condiţii egale, în conformitate cu acquis-ul comunitar. Semnatarii îşi propun să coopereze pentru dezvoltarea comerţului transfrontalier cu gaze naturale, de ex. pe platforme de schimb şi să introducă mecanisme de preţuri interregionale transparente şi competitive, în funcţie de piaţă, precum şi transport transfrontalier eficient al gazelor şi interoperabilitate.

Din anul 2023, furnizorii de gaze naturale din Republica Moldova, în calitate de țară parte a Comunității Energetice, au dreptul să achiziționeze gaze naturale de pe Platforma Energetică comună a UE. Mecanismul UE de agregare a cererii și de achiziționare în comun a gazelor naturale și hidrogen este important pentru a îmbunătăți securitatea aprovizionării cu gaze naturale. La mecanismul UE pot participa toate întreprinderile din sectorul gazelor naturale cu sediul în Comunitatea Energetică care corespund criteriilor stabilite în Regulamentul (UE) nr. 2022/2576 al Consiliului.

În pofida tarifelor ridicate pentru serviciul de transport al gazelor naturale destinat fluxurilor transfrontaliere există interes din partea unor companii private din Ucraina și România care ar putea crește volumele de gaze naturale tranzitate, cu reduceri asociate ale costurilor de transport. La situația din 01.01.2024 SRL „Vestmoldtransgaz” are încheiate 42 contracte pentru prestarea serviciului de transport al gazelor naturale, inclusiv cu traderii internaționali.

Republica Moldova colaborează cu Ucraina pentru creșterea capacității fizice și atractivității economice a rutei transbalcanice de transport a gazelor naturale în regim revers dinspre sudul Europei, prin Republica Moldova, către instalațiile de stocare subterane din Ucraina.

Activarea utilizării rutei Trans-Balcanice de transport a gazelor naturale înseamnă creșterea rolului Republicii Moldova în calitate de țară care contribuie la securitatea energetică regională.

SRL „Vestmoldtransgaz”, utilizează la alocarea capacității de transport a gazelor naturale la punctele de interconectare Platforma Regională de Rezervare a capacităților RBP, dezvoltată de către FGSZ.

Din noiembrie 2022, licitațiile de alocare a capacității se desfășoară în conformitate cu Codul rețelelor de gaze naturale aprobat prin Hotărârea ANRE nr. 420/2019 în care s-a transpus Regulamentul (UE) Nr.2017/459 al Comisiei din 16 martie 2017 de stabilire a unui cod al reţelei privind mecanismele de alocare a capacităţii în sistemele de transport al gazelor, care permite accesul echitabil și nediscriminatoriu al tuturor utilizatorilor de sistem, prin intermediul unei platforme electronice certificate de ENTSO-G.

Colaborarea bilaterală:

Cooperarea bilaterală a Republicii Moldova cu țările vecine la nivel interguvernamental, în vederea asigurării securității aprovizionării cu gaze naturale și prevenirea situațiilor de urgență este realizată prin următoarele mecanisme:

1. *Memorandumul de înțelegere între Guvernul Republicii Moldova şi Guvernul României privind realizarea proiectelor necesare interconectării reţelelor de gaze naturale şi energie electrică din Republica Moldova şi România, Mai 2015.*

Părţile au convenit să realizeze cu prioritate lucrările complementare a interconexiunii Iaşi – Ungheni prin care se vor asigura construcția Gazoductului Ungheni – Chişinău pe teritoriul Republicii Moldova, şi Gazoductului Oneşti – Iaşi şi a staţiilor de comprimare aferente pe teritoriul României.

1. *Memorandumul de înțelegere între Ministerul Economiei și Infrastructurii al Republicii Moldova și Ministerul Energiei și Protecției Mediului al Ucrainei privind cooperarea în domeniul securității aprovizionării cu gaze naturale, Decembrie 2019.*

Părţile au convenit să coopereze la realizarea activităților și măsurilor de prevenire și gestionare a situațiilor de urgență și a crizelor de aprovizionare cu gaze naturale prin: schimb de informații, coordonarea acțiunilor pentru asigurarea aprovizionării continue și sigure cu gaze naturale, fără a înlocui platformele și mecanismele de cooperare din cadrul Comunității Energetice sau Uniunii Europene.

1. *Memorandumul de înțelegere între Ministerul Infrastructurii și Dezvoltării Regionale al Republicii Moldova și Ministerul Energiei al României privind cooperarea în domeniul securității energetice, februarie 2022.*

Memorandumul stabilește mecanismele de cooperare pentru realizarea unor acțiuni comune menite să contribuie la evaluarea riscurilor, prevenirea și gestionarea situațiilor de criză în aprovizionarea cu energie și/sau cu gaze naturale prin intermediul schimburilor de informații, coordonarea acțiunilor pentru asigurarea continuității aprovizionării cu energie electrică/gaze naturale. Cooperarea în vederea prevenirii crizelor energetice se realizează prin elaborarea unui Plan comun de acțiuni și stabilirea unor măsuri de solidaritate. Planul comun de acțiune se activează în caz de criză energetică în oricare dintre țările Părti, la solicitarea uneia și are drept scop asigurarea continuității în aprovizionarea cu energie electrică gaze naturale, precum și următoarele măsuri:

* menținerea stării de echilibru în rețelele de transport de energie electrică și gaze naturale;
* asigurarea reciprocă cu combustibili alternativi pentru producerea de energie termica destinate sistemelor de încălzire centralizată de energie electrică termică în cogenerare;
* accesul companiilor din Republica Moldova la instalațiile de stocare a gazelor naturale din Romania;
* accesul companiilor din Republica Moldova la piața de energie electrică la piața de gaze naturale din Romania;
* Asigurarea compatibilității mijloacelor de transport păcură pe calea ferată în vederea transportului operativ între cele două țări, inclusiv prin utilizarea temporară a facilităților destinate rezervelor naționale de păcură;
* instituirea unor măsuri de implicare a instituțiilor bancare cu atribuții de garantare a exporturilor (agenții de garantare a exporturilor) pentru garantarea plății obligațiilor comerciale reciproce în contextul cooperării privind securitatea energetică;
* crearea unui Grup de coordonare transfrontalieră a crizei, cu participarea Părților, a autorităților de reglementare și OST de gaze naturale și energie electrică. Grupul oferă o platformă pentru schimbul rapid eficient de informații la nivel înalt, în caz de necesitate, precum adoptarea măsurilor care se impun, conform Planului comun de acțiune.

1. *Memorandumul de înţelegere între Guvernul Republicii Moldova şi Guvernul României privind realizarea proiectelor necesare interconectării reţelelor de gaze naturale şi energie electrică din Republica Moldova şi România., 11 decembrie 2023.*

Părțile au convenit să coopereze în vederea asigurării securităţii energetice a Republicii Moldova prin diversificarea surselor şi rutelor de aprovizionare, urmărind crearea premiselor integrării sale în piaţa unică europeană de energie şi realizarea proiectelor necesare schimbului de energie pe termen lung dintre Republica Moldova și România către sfârșitul anului 2031 prin:

* realizarea lucrărilor de complementare a interconexiunii Iași – Ungheni – Chișinău prin asigurarea regimurilor de debit și presiune pentru transportul gazelor naturale în ambele direcții, având în vedere solicitările Republicii Moldova de stocare a gazelor naturale pe teritoriul României, pentru consumul propriu național;
* asigurarea semnări unui Acord de colaborare privind partajarea eforturilor pentru îndeplinirea obiectivului de creare a stocurilor (Burden Sharing Agreement);
* sprijinirea dezvoltării pe teritoriul României a sistemului de stocare gaze naturale;
* cooperarea în vederea asigurării transpunerii și implementării de către Republica Moldova a prevederilor Directivei 2009/119/EC privind obligația statelor membre de a menține un nivel minim de rezerve de țiței și/sau de produse petroliere.
* asigurarea coordonării și semnarea pe parcursul anului 2024 a unui Acord bilateral care să prevadă identificarea de spații de stocare în vederea creării de stocuri de urgență ale Republicii Moldova pe teritoriul României.

Cooperarea inter - OST

Pentru a garanta securitatea şi fiabilitatea funcţionării reţelelor de transport al gazelor naturale, operatorul sistemului de transport colaborează cu operatorii sistemelor de trnsport din ţările vecine în vederea asigurării interoperabilităţii reţelelor de transport al gazelor naturale și gestionării congestiilor, inclusiv prin aplicarea unui mecanism de schimb continuu de informaţii.

Pentru a asigura interoperabilitatea rețelelor de transport al gazelor naturale ale OST adiacenți, SRL „Vestmoldtransgaz” are încheiat acorduri de interconectare cu OST adiacenți.

1) *Acordul de interconectare cu SNTGN Transgaz SA*, pentru punctul de interconectare cu Romania PI Ungheni, în anul 2020.

2) *Acordul de interconectare încheiat cu OGTSU al Ucrainei*, pentru punctele de interconectare cu Ucraina (PI Grebeniki,PI Căușeni,PI Limanskoe,PI Alexeevca,PI Ananiev), în anul 2019. Până la încheierea unui nou Acord de interconectare SRL „Vestmoldtransgaz” este succesor în drepturi și obligații al SRL „Moldovatransgaz”[[24]](#footnote-24).

Pe parcursul ultimilor ani, Republica Moldova a făcut progrese notabile în diversificarea căilor de aprovizionare cu gaze naturale și adoptarea legislaţiei UE pentru liberalizarea pieței gazelor naturale.

Republica Moldova a luat măsuri concrete pentru diversificarea aprovizionării cu gaze naturale în cooperare cu Statele Membre ale Uniunii Europene prin construcția interconexiunii cu România. *Utilizarea interconexiunii Iași-Ungheni-Chișinău*, împreună cu posibilitatea *utilizării coridorului transbalcanic* pentru fluxuri în regim revers, reprezintă principalele opțiuni tehnice pentru diversificarea surselor de aprovizionare cu gaze naturale în cooperare cu Statele Membre ale UE.

În august 2020, operatorul sistemului de transport din Ucraina (GTSOU) a efectuat un test de transport sud-nord, pentru a permite livrarea gazele naturale de la terminalul GNL Revithoussa din Grecia prin conducta Balcanică, prin Bulgaria și România, până în Ucraina. Viabilitatea tehnică a acestei rute a fost demonstrată, deși viabilitatea comercială este încă neclară. Evoluțiile de mai sus indică o bază politică solidă pentru cooperarea regională și integrarea cu piețele regionale pentru a face din Republica Moldova un important centru de tranzit pentru regiune.

Datorită noilor infrastructuri naționale și transfrontaliere de transport și de distribuție a gazelor naturale, accesului sporit la piețele energetice din țările vecine și a schimbării fluxurilor energetice regionale, Republica Moldova are acum acces la o serie de opțiuni noi pentru a atenua dependența ridicată în aprovizionarea cu gaze naturale.

Codurile rețelelor de gaze din UE au fost transpuse, permițând fluxul în sens revers virtual (backhaul). Per ansamblu, acest lucru creează o tendință pozitivă pentru creșterea interoperabilității și integrarea pieței regionale în cooperare cu OST din România și Ucraina.

Consolidarea cooperării cu instituțiile UE și statele vecine este un factor esențial pentru a spori mecanismele de cooperare în sectorul gazelor naturale, pentru a asigura schimbul de bune practici, de informații și coordonarea eforturilor de planificare a acțiunilor preventive și de reacție, în caz de urgență.

Prin restructurarea activă continuă a sectorului de gaze naturale, liberalizarea pieței naționale și armonizarea cu legislația UE, Republica Moldova se îndreaptă cu succes spre realizarea unei conectivități și interoperabilități mai ridicate, necesare pentru a valorifica aceste oportunități.

Anexe

Anexa 1.

**Lista indicatorilor infrastructurii de aprovizionare cu gaze naturale din Republica Moldova care sunt utilizați pentru determinarea criteriului „N – 1”**

|  |  |  |  |
| --- | --- | --- | --- |
| **Nr.** | **Indicator** | **Valoarea, mil.**  **m3/zi** | **Comentarii** |
| **1** | Capacitatea tehnică a tuturor punctelor de intrare la frontiera Republicii Moldova ***(EPm, total)*** | 69.05 |  |
| Inclusiv: |
| a. | Conducta de gaze naturale Shebelinka – Dnepropetrovsk – Kryvyi Rih – Ismail (SDKRI) şi Razdelnaya – Ismail (RI) | 18 |  |
| *PI Grebeniki* | *6* |  |
| *PI Căușeni* | *12* |  |
| b. | Conducta de gaze naturale Ananiev – Tiraspol – Ismail (ATI) | 30 |  |
| *PI Grebeniki* | *30* |  |
| *PI Căușeni* | *0* |  |
| c. | Conducta de gaze naturale Ananiev – Cernăuți – Bogorodceni (ACB) | 15,8 |  |
| *PI Ananiev* | *7,9* |  |
| *PI Alexseevka* | *7,9* |  |
| d. | Conducta de gaze naturale Iasi-Ungheni |  |  |
| *PI Ungheni* | 5,25 |
| **2** | Capacitatea tehnică maximă de producere ***(Pm)*** | 0 | Capacitatea de producere a gazelor naturale este neglijabilă în Republica Moldova și nu este luată în considerare la calcularea criteriului „N-1”. |
| **3** | Capacitatea tehnică maximă de extracție din instalațiile de stocare ***(Sm)*** | 0 | În Republica Moldova nu există instalații de stocare a gazelor naturale. |
| **4** | Capacitatea tehnică maximă a instalației GNL *(GNLm)* | 0 | În Republica Moldova nu există instalații GNL. |
| **5** | Capacitatea tehnică a infrastructurii principale ***(Im)*** | 30 | Ananiev - Tiraspol - Ismail |
| **6** | Cerere zilnică extrem de mare (Dmax) | 9,8 | Potrivit S.A „Moldovagaz”, cel mai mare consum zilnic în decurs de 20 de ani a fost înregistrat la 23 ianuarie 2006. |
| **7** | Cererea zilnică care poate fi satisfăcută prin măsuri de piață ***(Deff)*** | 0 | În Republica Moldova nu sunt contracte cu consumatorii finali cu clauze întreruptibile |

Anexa 2.

Principalele categorii de consumatori de gaze naturale în Republica Moldova în 2021

|  |  |  |
| --- | --- | --- |
| **Sector** | **Consumul de gaze naturale în 2021, mil. m3** | **Ponderea în totalul consumului de gaze naturale, %** |
| Sectorul rezidențial | 481 | 39,0 |
| Centrale electrice de termoficare (CET) (activitate principală) | 337 | 27,3 |
| Servicii comunale | 111 | 9,0 |
| Minerale nemetalice | 57 | 4,6 |
| Centrale termice ale autoproducătorilor | 55 | 4,5 |
| Centrale termice (activitate principală) | 50 | 4,1 |
| Transportul rutier | 37 | 3,0 |
| Industria alimentară și a tutunului | 29 | 2,4 |
| Centrale electrice de termoficare (CET ) la autoproducători | 18 | 1,5 |
| Comerț și servicii publice | 13 | 1,1 |
| Agricultură/ silvicultură/ pescuit | 7 | 0,6 |
| Industria chimică și petrochimică | 3 | 0,2 |
| Industria textilă și a pielăriei | 2 | 0,2 |
| Industria hârtiei, a celulozei și a tiparului | 2 | 0,2 |
| Construcţii | 1 | 0,1 |
| Transport prin conducte | 1 | 0,1 |
| Alte sectoare (neprecizate în altă parte) | 1 | 0,1 |
| PIERDERI (–) | 29 | 2,4 |
| CONSUM BRUT | **1234** | **100,0** |

*Notă: Datele se referă la teritoriul de pe malul drept al Nistrului*

|  |  |
| --- | --- |
|  | *Impactul ridicat al sectorului asupra consumului de gaze naturale* |
|  | *Impactul mediu al sectorului asupra consumului de gaze naturale* |
|  | *Impactul scăzut al sectorului asupra consumului de gaze naturale* |

**Anexa 3.**

**Matricea sectorială a măsurilor incluse în Planul de acțiuni preventive**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sector** | **Consumul de gaze naturale în 2021, mil.m3\*** | **Planificare** | **Aprovizionarea cu gaze naturale și stocarea acestora** | **Combustibilii fosili alternativi** | **Energia regenerabilă** | **Infrastructura de termoficare** | **Eficiență energetică** | **Consumatorii întreruptibili și protejați** | **Monitorizarea și siguranța infrastructurii de gaze naturale** | **Consolidarea capacităților și campanii de informare** |
| Sectorul rezidențial | 481 | X | X | X | X | X | X | X | X | X |
| Centrale electrice de termoficare (CET) (activitate principală) | 337 | X | X | X | X | X | X | X | X |  |
| Servicii comunale | 111 | X | X | X | X | X | X | X |  | X |
| Minerale nemetalice | 57 | X |  | X | X |  | X |  |  | X |
| Centrale termice a autoproducătorilor | 55 | X |  | X | X | X | X |  |  | X |
| Centrale termice (activitate principală) | 50 | X |  | X | X | X | X |  |  | X |
| Transportul rutier | 37 | X |  | X | X |  | X |  |  | X |
| Industria alimentară și a tutunului | 29 | X |  | X | X |  | X |  |  | X |
| Centrale electrice de termoficare la autoproducători (CET) | 18 | X |  | X | X | X | X |  |  | X |
| Comerț și servicii publice | 13 | X |  | X | X |  | X |  |  | X |
| Agricultură/ silvicultură/ pescuit | 7 | X |  | X | X |  | X |  |  | X |
| Industria chimică și petrochimică | 3 | X |  | X | X |  | X |  |  | X |
| Industria textilă și a pielăriei | 2 | X |  | X | X |  | X |  |  | X |
| Industria hârtiei, a celulozei și a tiparului | 2 | X |  | X | X |  | X |  |  | X |
| Construcţii | 1 | X |  | X | X |  | X |  |  | X |
| Transport prin conducte | 1 | X |  | X | X |  | X |  |  | X |
| Alte sectoare (neprecizate în altă parte) | 1 | X |  | X | X |  | X |  | X | X |
| PIERDERI (–) | 29 | X |  |  |  |  |  |  | X |  |
| **Consum brut** | **1234** |  |  |  |  |  |  |  |  |  |

*Notă: Datele se referă la teritoriul de pe malul drept al Nistrului*

|  |  |
| --- | --- |
|  | *Impactul ridicat al sectorului asupra consumului de gaze naturale* |
|  | *Impactul mediu al sectorului asupra consumului de gaze naturale* |
|  | *Impactul scăzut al sectorului asupra consumului de gaze naturale* |

**Anexa 4.**

**Impactul măsurilor preventive incluse în Planul de acțiuni preventive asupra sectoarelor care consumă gaze naturale**

|  |  |  |  |
| --- | --- | --- | --- |
| **Activitatea economică** | **Număr de întreprinderi\*** | **Valoarea producției, mil. USD** | |
| **Anual** | **lunar (în mediu)** |
| Producerea și livrarea de energie electrică și termică, de gaze, apă caldă menajeră și aer condiționat | 146 | 659 | 55 |
| Industria alimentară | 915 | 1 143 | 95 |
| Transport și depozitare | - | 545 | 45 |
| Fabricarea altor produse din minerale nemetalice | 336 | 349 | 29 |
| Comerț cu ridicata și cu amănuntul; Activități profesionale, științifice și tehnice; Activități de servicii administrative și activități de servicii suport; Administrație publică și apărare; asigurări sociale obligatorii; Învățământ; Sănătate umană și asistență socială; Arte, spectacole și activități recreative; Alte activități de servicii | - | 4 600 | 383 |
| Agricultură/ silvicultură/ pescuit | - | 1 449 | 121 |
| Construcţii | - | 1 092 | 91 |
| Fabricarea de produse textile | 115 | 178 | 15 |
| Fabricarea de substanțe și produse chimice | 73 | 124 | 10 |
| Fabricarea de articole din hârtie și carton | 115 | 52 | 4 |

*\*Notă: Datele se referă la teritoriul de pe malul drept al Nistrului*

|  |  |
| --- | --- |
|  | *Impactul ridicat al sectorului asupra consumului de gaze naturale* |
|  | *Impactul mediu al sectorului asupra consumului de gaze naturale* |
|  | *Impactul scăzut al sectorului asupra consumului de gaze naturale* |

**Anexa 5**

**Lista scenariilor de risc relevante și deficitul estimat de gaze naturale.**

| Scenariul de risc | **Descrierea scenariului** | Durata scenariului de risc | **Deficit estimat de gaze naturale** | **Deficit estimat de gaze naturale /lună** | | | |
| --- | --- | --- | --- | --- | --- | --- | --- |
| **Total** | | **Consumatori protejați** | |
| **MIN** | **MAX** | **MIN** | **MAX** |
| **Scenariul 1** | Întreruperea livrării gazelor naturale Republicii Moldova din cauza deteriorării infrastructurii de aprovizionare cu gaze naturale ca urmare a războiului din Ucraina început de Federația Rusă sau a unui atac terorist asupra infrastructurii de aprovizionare cu gaze naturale din Federația Rusă sau Ucraina | Până la 30 de zile | Iarna: 155-190 mil. m3 | 155 | 190 | 71 | 100 |
| Restul anului: 30-89 mil. m3 | 30 | 89 | 13 | 38 |
| **Scenariul 2** | a) condiţii climaterice nefavorabile cu o temperatură exterioară medie de -15 °C (pe termen scurt) | Până la 7 zile | 15 mil. m3 | 4 | 4 | 0 | 0 |
| b) condiţii climaterice nefavorabile cu o temperatură exterioară medie de -15 °C (pe termen lung) | Până la 30 de zile | 30,1 mil. m3 | 30,1 | 30,1 | 8,3 | 8,3 |
| **Scenariul 3** | a) Limitarea furnizării gazelor naturale Republicii Moldova din cauza litigiilor comerciale /datoriilor SA „Moldovagaz” față de „Gazprom SAP” | Până la 30 de zile | Cu fiecare 10% de restricție, deficitul în aprovizionarea cu gaze naturale este: |  |  |  |  |
| iarna: 16-18 mil. m3; | 16 | 18 | 7 | 7 |
| restul anului: 3-8 mil.m3. | 3 | 8 |  |  |
| b) Limitarea furnizării gazelor naturale din cauza tensiunilor politice dintre Republica Moldova și Federația Rusă | Până la 30 de zile | Cu fiecare 10% de restricție, deficitul în aprovizionarea cu gaze naturale este: |  |  |  |  |
| iarna: 16-18 mil. m3; | 16 | 18 | 7 | 7 |
| restul anului: 3-8 mil. m3. | 3 | 8 |  |  |
| **Scenariul 4** | a) Întreruperea furnizării gaze naturale Republicii Moldova din cauza litigiilor comerciale/datoriilor SA „Moldovagaz” față de „Gazprom" SAP. | Până la 30 de zile | iarna: 155-190 mil. m3 | 155 | 190 | 71 | 100 |
| restul anului: 30-89 mil. m3 | 30 | 89 | 13 | 38 |
| b) Întreruperea furnizării gazelor naturale din cauza tensiunilor politice dintre Republica Moldova și Federația Rusă | Până la 30 de zile | iarna: 155-190 mil. m3 | 155 | 190 | 71 | 100 |
| restul anului: 30-89 mil. m3 | 30 | 89 | 13 | 38 |
| **Scenariul 5** | Întreruperea furnizării gazelor naturale către Republica Moldova din cauza capacitatea limitată/incapacitatea consumatorilor de energie din Moldova de a plăti prețuri mari la energie (prețuri de piață) în caz de criză energetică sau situația macroeconomică negativă din țară (inflația majorată sau devalorizarea valutei naționale). | Până la 30 de zile | iarna: 155-190 mil. m3 | 155 | 190 | 71 | 100 |
| restul anului: 30-89 mil.m3 | 30 | 89 | 13 | 38 |
| **Scenariul 6** | a) Întreruperea totală a livrării gazelor naturale Republicii Moldova din alte surse dintr-un motiv specific (termen scurt); | Până la 30 de zile | Iarna: 155-190 mil. m3 | 155 | 190 | 71 | 100 |
| Restul anului: 30-89 mil.m3 | 30 | 89 | 13 | 38 |
| b) întreruperea totală a livrării gazelor naturale Republicii Moldova din alte surse dintr-un motiv specific (termen mediu); | Până la 90 zile | Iarna: 465 mil. m3 | 155 | 190 | 71 | 100 |
| Restul anului: 90-267 mil. m3 | 30 | 89 | 13 | 38 |
| c) Întreruperea totală a furnizării gazelor naturale Republicii Moldova din alte surse dintr-un motiv specific (termen lung); | Până la 180 zile | Toamnă-iarnă: 710 mil. m3 | 35 | 190 | 14 | 100 |
| Iarnă-primăvară: 711 mil. m3 | 36 | 190 | 18 | 100 |
| Primăvară-vară: 317 mil. m3 | 35 | 126 | 12 | 64 |
| Vară-toamnă: 307 mil.m3 | 35 | 123 | 12 | 80 |
| **Scenariul 7** | Limitarea aprovizionării cu gaze naturale a Republicii Moldova, cu posibilitatea de a importa doar printr-un singur punct de interconectare: | Până la 30 de zile | Iarna: 9-44 mil. m3 | 27 | 46 | 0 | 0 |
| a) Importul de gaze naturale este disponibil doar prin intermediul PI Ungheni | Restul anului: 0 | 0 | 0 | 0 | 0 |
| b) Importul de gaze naturale este disponibil doar prin intermediul PI Alexeevka | Până la 30 de zile | Iarna: 0 | 0 | 0 | 0 | 0 |
| Restul anului: până la 113 mil. m3 | 0 | 0 | 0 | 0 |
| c) Importul de gaze naturale este disponibil doar prin intermediul PI Căuşeni | Până la 30 de zile | Iarna: 27-46 mil. m3 | 27 | 46 | 0 | 0 |
| Restul anului: 0 | 0 | 0 | 0 | 0 |
| d) Importul de gaze naturale este disponibil doar prin intermediul PI Grebeniki | Până la 30 de zile | Iarna: 0 | 0 | 0 | 0 | 0 |
| Restul anului: 0 | 0 | 0 | 0 | 0 |
| **Scenariul 8** | Întreruperea aprovizionării cu gaze naturale pe malul stâng al Nistrului | Până la 30 de zile | Iarna: 193-217 mil. m3 | 193 | 217 | 123 | 199 |
| Restul anului: 123-186 mil. m3 | 123 | 186 | 115 | 137 |

**Anexa 6**

**Analiza comparativă a măsurilor incluse în Planul de acțiuni preventive a riscurilor din Republica Moldova și Statele Membre ale Uniunii Europene și Regatul Unit**

| **Aria de aplicare** | **Măsura** | **Republica Moldova** | Austria | Belgia | Bulgaria | Croația | Cipru | Cehia | Danemarca | Estonia | Finlanda | Franța | Germania | Grecia | Ungaria | Irlanda | Italia | Letonia | Lituania | Luxemburg | Malta | Țările de Jos | Polonia | Portugalia | România | Slovacia | Slovenia | Spania | Suedia | UK |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Producerea | Flexibilitatea producției |  |  |  |  |  |  |  |  |  |  |  |  |  |  |  |  |  | x |  |  |  | x |  |  |  |  |  |  | x |
| Livrare | Diversificarea aprovizionării cu gaze naturale și a rutelor de aprovizionare cu gaze naturale | **х** |  | х | х |  |  |  | x |  |  | x | x |  |  | x | x |  | x | x | x |  | x | x |  | x | x | x |  | x |
| Flexibilitatea importurilor | **х** |  | х |  |  |  |  |  |  |  |  | x |  |  | x | x |  | x |  |  |  | x | x |  |  |  |  |  | x |
| Terminale GNL |  |  | х | x |  |  |  |  |  |  |  |  | x |  | x |  |  | x |  | x |  | x | x |  |  |  | x | x |  |
| Interconexiuni | **х** | x | х | x |  |  | x | x | x |  |  | x |  |  | x | x | x | x |  |  |  | x | x |  | x |  | x | x |  |
| Stocare | Stocare | **x** | x | х | x |  |  | x | x |  |  | x | x |  | x | x |  | x | x |  |  |  | x |  | x | x |  |  | x |  |
| Contracte și operare | Dispecerizare coordonată de către operatorii sistemelor de transport | **х** | x | х |  |  |  |  |  |  |  |  | x |  |  | x | x |  | x |  |  |  |  |  |  | x |  |  |  |  |
| Utilizarea contractelor întreruptibile |  |  | х |  |  |  |  |  |  |  |  |  |  |  | x |  |  |  |  |  |  |  |  | x |  |  |  |  |  |
| Integrare sporită a pieței | **х** |  |  |  |  |  |  | x |  |  |  |  | x |  |  |  | x |  |  |  |  |  |  |  |  |  |  |  |  |
| Contracte pe termen lung | **х** | x |  |  |  |  |  |  |  |  |  |  |  |  | x |  |  | x |  |  |  | x | x |  | x |  |  |  |  |
| Contracte pe termen scurt | **х** |  |  |  |  |  |  |  |  |  |  |  |  |  | x |  |  | x |  |  |  | x | x |  |  |  |  |  |  |
| Investiţii | Investiții în infrastructură | **x** |  |  |  |  |  |  |  |  |  |  |  |  |  | x |  |  | x |  |  | x | x | x | x |  |  | x |  |  |
| Măsuri în sectorul energetic | Posibilități de schimbare a combustibililor, inclusiv utilizarea combustibililor alternativi de rezervă în centralele industriale și de producere a energiei electrice | **x** |  | х | x |  |  |  |  |  |  |  |  |  |  | x |  | x |  |  |  |  |  |  |  |  | x |  |  |  |
| SER | **x** |  |  |  |  |  |  |  |  |  |  |  |  |  | x |  |  | x | x | x |  |  |  | x |  |  | x | x |  |
| Rezerva de energie | **х** | x |  |  |  |  |  |  |  | x | x |  |  |  |  |  |  |  |  |  |  |  | x |  |  |  |  |  |  |
| Reglementarea producției de energie electrică |  |  |  |  |  |  |  |  |  |  |  | x |  | x |  |  |  |  |  | x |  |  |  |  |  |  |  |  |  |
| Eficienţa energetică | Eficienţă energetică | **x** |  |  | х |  |  |  |  |  |  |  |  |  |  | x |  | x |  |  |  |  |  |  | x |  | x |  |  |  |
| Compresoare de gaze naturale | **x** | x |  |  |  |  |  | x |  |  |  |  |  |  |  |  |  |  | x |  |  |  | x |  |  |  |  |  |  |
| Monitorizare și fiabilitate | Monitorizarea infrastructurii | **х** | x |  |  |  |  |  |  |  |  |  |  |  |  |  | x |  |  | x |  | x |  |  |  |  |  |  |  |  |
| Diagnoza conductelor | **х** |  |  |  |  |  |  |  | x |  |  |  |  |  |  |  |  |  | x |  | x |  |  |  |  |  |  |  |  |
| Rezerva de echipamente | **х** |  |  |  |  |  |  |  |  | x |  |  |  |  |  |  |  |  |  |  |  |  | x |  |  |  |  |  |  |
| Precauții specifice instalațiilor | **х** |  |  |  |  |  |  | x |  |  |  |  |  |  |  |  |  |  |  |  |  |  |  |  |  |  |  |  |  |
| Planificarea | Reducerea voluntară și fermă a sarcinii |  |  | х |  |  |  |  |  |  |  |  |  |  |  | x |  |  |  |  |  |  |  |  |  |  |  |  |  |  |
| Planuri de urgență | **х** |  |  |  |  |  |  | x |  |  |  | x |  |  |  |  |  |  |  |  |  |  |  |  |  |  |  |  |  |
| Planuri și exerciții de pregătire | **х** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Reglementarea | **x** |  |  |  |  |  |  |  |  |  |  |  |  | x |  | x |  |  |  |  |  |  |  |  |  |  |  |  |  |

Anexa 2

la Planul de acțiuni pentru situații

excepționale în sectorul gazelor naturale,

aprobat prin Hotărârea Guvernului nr. din

# PLANUL DE URGENȚĂ

Secțiunea 1  
Informații generale

1. Planul de urgență, reprezintă parte componentă a Planului de acțiuni pentru situații excepționale în sectorul gazelor naturale, este elaborat în baza Planului de acțiuni preventive, în conformitate cu rezultatele evaluării naționale a riscurilor și include măsuri specifice care necesită a fi puse în aplicare în cazul apariției unei situații excepționale în sectorul gazelor naturale, când piața de gaze naturale nu poate asigura cantitățile necesare de gaze naturale.
2. Scopul Planului de urgență este de a identifica măsurile care urmează a fi implementate pentru a elimina sau a minimiza impactul unei întreruperi în aprovizionarea cu gaze naturale asupra consumatorilor finali de gaze naturale și pentru lichidarea consecințelor situațiilor excepționale.
3. Planul de urgență este activat atunci când este constatat unul dintre nivelele de criză identificate în Plan, care pot afecta buna funcționare a sectorului de gaze naturale și/sau securitatea aprovizionării cu gaze naturale.
4. Planul de urgență stabilește:
5. nivelele de criză, procedurile și măsurile aplicabile pentru fiecare nivel de criză stabilit în Plan, inclusiv măsurile care implică efectuarea schimburilor de informații;
6. criteriile de evaluare a riscurilor asociate securității aprovizionării cu gaze naturale;
7. rolul și responsabilitățile întreprinderilor de gaze naturale, operatorului sistemului de transport pentru energie electrică, și consumatorilor industriali de gaze naturale, inclusiv ale producătorilor de energie electrică relevanți, în cazul unei perturbări în aprovizionarea cu gaze naturale, precum și interacțiunea acestora cu organul central de specialitate, Comisia pentru Situaţii Excepţionale a Republicii Moldova (în continuare – *Comisie*) și după caz Agenția Națională pentru Reglementare în Energetică (în continuare – *ANRE*), precum și cu alte organe și autorități ale administrației publice centrale și locale implicate în realizarea Planului de urgență, pentru fiecare dintre nivelurile de criză identificate.
8. măsurile bazate pe mecanisme de piață necesare pentru gestionarea situației în cazul unei situații de alertă, precum și pentru asigurarea aprovizionării cu gaze naturale în cazul unei situații de urgență, contribuția la gestionarea situației excepționale;
9. măsurile care nu au la bază mecanisme de piaţă și care trebuie aplicate în cazul unei situații de urgență când măsurile bazate pe mecanisme de piață nu mai sunt suficiente pentru a asigura aprovizionarea cu gaze naturale a consumatorilor finali și în primul rând, a consumatorilor protejați, contribuția la gestionarea situației excepționale;
10. măsurile și acțiunile necesare pentru atenuarea impactului potențial al întreruperii în aprovizionarea cu gaze naturale asupra instalațiilor de termoficare și asupra furnizării energiei electrice produse pe bază de gaze naturale;
11. contribuția măsurilor care nu sunt bazate pe mecanisme de piață, planificate sau care urmează a fi puse în aplicare, evaluarea efectelor măsurilor nebazate pe mecanisme de piață și procedurile necesare pentru punerea lor în aplicare.
12. managerul de criză și rolul acestuia;
13. obligațiile privind raportarea întreprinderilor de gazele naturale și după caz a întreprinderilor electroenergetice, în cazul apariției situației excepționale, indiferent de nivelul de criză;
14. măsurile tehnice sau juridice aplicabile pentru a preveni consumul neautorizat sau consumul peste limită de gaze naturale de către consumatorii finali instalațiile de gaze naturale ale cărora sunt racordate la rețeaua de distribuție sau de transport al gazelor naturale, dar care nu sunt consumatori protejați;
15. listă de acțiuni predefinite pentru punerea la dispoziție a gazelor naturale în cazul unei situații de urgență.mecanismele utilizate pentru cooperarea cu alte țări părți ale Comunității Energetice și/sau state membre ale Uniunii Europene.

Secțiunea 2  
Definirea nivelurilor de criză

1. Pentru asigurarea unei abordări coerente în legătură cu evaluarea unei situaţii excepţionale, precum și pentru luarea măsurilor adecvate ca răspuns la amenințări, este important de a determina în mod corespunzător nivelul de criză şi posibilele consecințe asociate nivelului de criză respectiv.
2. În Tabelul 1. sunt descrise cele trei niveluri de criză asociate situațiilor excepționale în sectorul gazelor naturale.

|  |  |
| --- | --- |
| Nivel de criză | Caracteristici |
| Nivel de alertă timpurie (în continuare – *situație de alertă timpurie)* | Există informații sigure cu privire la faptul că ar putea avea loc un eveniment care ar **putea afecta în mod semnificativ aprovizionarea cu gaze naturale** și care ar putea duce la apariția situației de alertă sau de urgență. |
| Nivel de alertă (în continuare – *situație de alertă)* | A apărut o **cerere excepțional de mare de gaze naturale**, sau a fost **întreruptă furnizarea gazelor naturale**, iar circumstanțele afectează în mod semnificativ aprovizionarea cu gaze naturale;  piața de gaze naturale este încă în măsură să gestioneze întreruperea sau cererea respectivă fără a fi nevoie să se recurgă la măsuri care nu au la bază mecanisme de piaţă. |
| Nivel de urgență (în continuare – *situație de urgență*) | Cerere de gaze naturale excepțional de mare sau a o întrerupere semnificativă a furnizării gazelor naturale din import sau în alte situații în care a **fost afectată semnificativ livrarea gazelor naturale pe teritoriul Republicii Moldova, iar oferta de gaze naturale este insuficientă pentru a satisface cererea de gaze naturale rămasă neacoperită,** deși toate măsurile bazate pe mecanisme de piață au fost implementate, fapt care necesită introducerea de măsuri suplimentare, care nu sunt bazate pe mecanisme de piață în scopul de a garanta aprovizionarea cu gaze naturale, în special a consumatorilor protejați. |

**Tabelul 1.** Caracteristicile celor trei niveluri de criză asociate situațiilor excepționale în sectorul gazelor naturale.

Secțiunea 3  
Procedura de constatare a fiecărui nivel de criză

1. Întreprinderile de gaze naturale sunt obligate să informeze OST atunci când se confruntă cu orice eveniment care poate afecta securitatea aprovizionării cu gaze naturale. În cazul în care OST identifică semnalele nivelelor de criză stabilite la punctul 6, care pot declanșa o potențială situație excepțională în sectorul gazelor naturale, notifica imediat Comisia și organul central de specialitate.
2. Constatarea situației excepționale în sectorul gazelor naturale se efectuează de către Comisie şi la notificarea organului central de specialitate. Pentru stabilirea unuia din nivelele de criză, organul central de specialitate poate convoca pentru consultare Comisia pentru situații excepționale a organului central de specialitate (în continuare Comisia OCS), creată în conformitate cu prevederile pct. 4 din Hotărârea Guvernului nr. 1340/2001 cu privire la Comisia pentru Situații Excepționale a Republicii Moldova.
3. Comisia OCS are rol consultativ în situația evaluării condițiilor de existență a unei situații excepționale, prevenirii unei situații excepționale, determinării posibilelor consecințe asociate, precum și propunerea măsurilor necesare pentru gestionarea fiecărui nivel de criză. Componența și Regulamentul Comisiei OCS sunt aprobate prin Ordinul organului central de specialitate. Din componența Comisiei OCS fac parte reprezentanții ANRE, întreprinderilor din sectorul gazelor naturale, electroenergetic și termoenergetic. La ședințele Comisiei OCS pot fi invitați experți independenți cu experiență relevantă în situațiile analizate.
4. În caz de constatare a situației excepționale în sectorul gazelor naturale sau de lichidare a consecințelor acesteia, activitatea Comisiei este asigurată de Centrul operativ de dirijare în situații excepționale, format pe lângă Inspectoratul General pentru Situații de Urgență.
5. În termen de 12 ore de la notificare, Comisia verifică dacă sunt îndeplinite condițiile privind constatarea existenței situației excepționale și nivelului de criză corespunzător, potrivit punctului 6.
6. Pentru a face o evaluare completă a situației, Comisia poate utiliza informația din Anexa 1.
7. În cazul în care, după verificare, Comisia nu va constata semnalele unei situații excepționale, întreprinderile de gaze naturale reiau imediat activitatea în condiții normale de funcționare.
8. În cazul în care sunt îndeplinite condițiile situațiilor stabilite la punctul 6, Comisia constată existența situației excepționale și nivelul de criză corespunzător.
9. OST notifică operatorii de sistem, producătorii, operatorii depozitelor de stocare, furnizorii de gaze naturale, precum și OST adiacenți din țările vecine, cu privire la constatarea de către Comisie a situației excepționale în sectorul gazelor naturale și dispune, în funcție de situație, aplicarea măsurilor stabilite în Planul de urgență.
10. În cazul în care Comisia constată unul din nivelele de criză asociate situațiilor excepționale în sectorul gazelor naturale stabilite la punctul 6, organul central de specialitate notifică imediat Secretariatul Comunității Energetice, precum și autoritățile competente din țările vecine și pune la dispoziția acestora toate informațiile necesare, în special informațiile cu privire la acțiunile pe care Comisia intenționează să le întreprindă.
11. La dispariția cauzelor care au determinat apariția situației excepționale, OST sesizează imediat organul central de specialitate și Comisia prin intermediul Inspectoratului General pentru Situații de Urgență.
12. În termen de cel mult 12 ore, Comisia constată încetarea situației excepționale și anunță OST și organul central de specialitate.
13. După încetarea situației excepționale, operatorii de sistem, dar și alți participanți la piața gazelor naturale sunt obligați să își reia imediat activitatea în condiții normale de funcționare.
14. În cazul în care Comisia constată încetarea situației excepționale, organul central de specialitate notifică imediat Secretariatul Comunității Energetice, precum și autoritățile competente din țările vecine.
15. După încetarea situației de urgență, organul central de specialitate prezintă Secretariatului Comunității Energetice, în cel mai scurt timp dar nu mai târziu de șase săptămâni de la încetarea situației de urgență, o *evaluare* detaliată a situației de urgență și a eficacității măsurilor implementate, inclusiv evaluarea impactului economic al situației de urgență, a impactului asupra sectorului energetic și evaluarea asistenței acordate sau primită de la țările părți ale Comunității Energetice. Această evaluare este pusă la dispoziția Grupului de coordonare privind securitatea aprovizionării cu gaze naturale din cadrul Comunității Energetice și se reflectă în actualizarea Planul de acțiuni pentru situații excepționale în sectorul gazelor naturale
16. Schemele fluxurilor informaționale în cazul constatării situațiilor excepționale sunt prezentate în Figurile 1- 2.

A diagram of a company

Description automatically generated

**Figura 1.** Schema fluxului informațional în cazul constatării situațiilor excepționale - nivel de alertă timpurie și nivel de alertă.

A diagram of a company

Description automatically generated

Figura 2. Schema fluxului informațional în cazul constatării situației excepționale - nivel de urgență.

Secțiunea 4  
Incidentele care pot declanșa o situație excepțională în sectorul gazelor naturale

1. O situație excepțională în sectorul gazelor naturale poate fi declanșată de incidente aferente lanțului de livrare a gazelor naturale sau de amenințări exterioare și pericole care pot avea un impact asupra aprovizionării cu gaze naturale.
2. Lista neexhaustivă a incidentelor /evenimentelor care pot duce la declanșarea unei situații excepționale în sectorul gazelor naturale sunt:

* temperaturile exterioare prognozate anormale (extrem de scăzute) care afectează alimentarea cu gaze naturale;
* deficitul de gaze naturale (cantități insuficiente pentru a satisface cererea);
* defecțiuni tehnice în sistemul național de transport al gazelor naturale;
* defecțiuni tehnice pe rutele de transport al gazelor naturale spre Republica Moldova;
* eșecul/incapacitatea participanților de pe piața gazelor naturale de a satisface cererea de gaze naturale, inclusiv a furnizorului de ultimă opțiune;
* dezechilibre majore în sistemul gazelor naturale;
* lipsa securității relațiilor contractuale;
* urgențe rezultate dintr-o situație internațională complicată, conflicte militare, crize, acțiuni teroriste;
* perturbări în alimentarea cu energie electrică, apă, combustibil, telecomunicații.

1. Principalii indicatori pentru declararea nivelului de criză sunt descriși mai jos:

|  |  |  |
| --- | --- | --- |
| Nivel de alertă timpurie (în continuare – *situație de alertă timpurie)* | Nivel de alertă  (în continuare *– situație de alertă)* | Nivel de urgență  (în continuare – *situație de urgență*) |
| * Limitarea sau sistarea debitului de gaze naturale în principalele puncte fizice de intrare în Republica Moldova * Sistarea furnizării gazelor naturale din sursele de bază către Republica Moldova * Problemă tehnică / defecțiune tehnică a infrastructurii majore de gaze naturale (conducte, stații de comprimare) * Condiții meteo extreme și o cerere mare de gaze naturale   Risc în aprovizionarea cu gaze naturale pe termen lung | * Limitarea semnificativă sau sistarea debitului de gaze naturale la principalele puncte fizice de intrare în Republica Moldova; * Sistarea furnizării gazelor naturale din sursele de bază către Republica Moldova * Probleme tehnice sau defecțiuni tehnice ale infrastructurii de gaze naturale pe o perioadă lungă de timp (conducte, stații de comprimare); * Condiții meteorologice extreme și o cerere crescută de gaze naturale;   Risc ridicat pentru aprovizionarea cu gaze naturale pe termen lung. | * Pe termen lung pot fi așteptate întreruperi suplimentare ale aprovizionării cu gaze naturale pe scară largă și nu există o opțiune alternativă de aprovizionare adecvată. * Pe piața gazelor naturale nu sunt disponibile gaze naturale pentru a asigura echilibrarea și acestea nu poate fi achiziționate pe piața pe termen scurt * Alimentarea cu gaze naturale a consumatorilor protejați pentru acoperirea nevoilor critice ale acestora este în pericol. * Problemă tehnică sau defecțiune tehnică a rețelelor de transport și/sau a stațiilor de comprimare fără o opțiune alternativă rapidă de aprovizionare. * Au fost epuizate măsurile bazate pe mecanisme de piață pentru a elimina sau a atenua consecințele negative ale perturbării în aprovizionarea cu gaze naturale.   Măsurile bazate pe mecanisme de piață nu mai sunt suficiente pentru funcționarea stabilă a sistemului de gaze naturale al Republicii Moldova. |

Tabelul 2 Principalii indicatori pentru declararea nivelului de criză.

1. Incidentele/evenimentele indicate în Tabelul 2 pot fi grupate în două categorii principale:
   1. în curs de dezvoltare – eveniment care evoluează pe parcursul a câteva zile sau chiar săptămâni, care nu are un efect imediat, dar care, într-o perioadă relativ scurtă de timp, ar putea avea impact serios asupra aprovizionării cu gaze naturale. În acest caz, organul central de specialitate şi întreprinderile de gaze naturale sunt obligaţi să monitorizeze situația şi să întreprindă măsurile necesare pentru prevenirea declanșării situației de urgenţă. Mai mult, organul central de specialitate poate institui un Grup de lucru operativ pentru aplicarea de măsuri anticipate;
   2. şoc brusc – eveniment care are loc instantaneu sau se dezvoltă în decurs de câteva ore şi care are un impact negativ imediat asupra furnizării gazelor naturale. În acest caz, organul central de specialitate şi întreprinderile de gaze naturale trebuie să informeze imediat Comisia, prin intermediul Inspectoratului General pentru Situaţii de Urgenţă, precum şi să întreprindă măsuri de urgenţă pentru a înlătura sau minimaliza consecinţele survenite în legătură cu întreruperea aprovizionării cu gaze naturale a consumatorilor şi, în primul rînd, a consumatorilor protejaţi.

Secțiunea 5  
Obligațiile de raportare și schimbul de informații

1. În cazul identificării semnalelor pentru constatarea situației excepționale – nivel de alertă sau nivel de urgență, notificarea OST către Comisie trebuie să includă și următoarele informații:
2. o descriere a incidentului /evenimentului:
3. data, ora și durata evenimentului;
4. tipul evenimentului;
5. locația evenimentului;
6. estimarea deficitului de gaze naturale;
7. impactul posibil.
8. informația privind starea rețelelor de gaze naturale.
9. În cazul în care este constatată de către Comisie una din situațiile excepționale stabilite la punctul 6, întreprinderile de gaze naturale prin intermediul OST pun zilnic la dispoziția Comisiei, organului central de specialitate în special următoarele informații:
   1. prognoza cererii zilnice și a furnizării zilnice de gaze naturale pentru următoarele trei zile, în milioane metri cubi pe zi (mil. m3/zi);
   2. fluxurile zilnice de gaze naturale la toate punctele de intrare și ieșire transfrontaliere, precum și la toate punctele care racordează o instalație de producere a gazelor naturale, o instalație de stocare sau un terminal GNL la rețeaua de gaze naturale, în milioane metri cubi pe zi (mil. m3/zi);
   3. perioada de timp, exprimată în zile, pentru care se estimează că este posibilă asigurarea aprovizionării cu gaze naturale a consumatorilor protejați.
10. Pe perioada situației excepționale, organele și autoritățile administrației publice centrale, autoritățile publice, autoritățile administrației publice locale prezintă zilnic Comisiei informații cu privire la măsurile întreprinse.
11. Schimbul de informații între Comisie și organele centrale de specialitate ale administrației publice, autoritățile administrației publice locale și alte instituții, respectiv, între Comisie și OST, se realizează în conformitate cu Hotărârea Guvernului nr. 1076/2010 cu privire la clasificarea situațiilor excepționale și la modul de acumulare și prezentare a informațiilor în domeniul protecției populației și teritoriului în caz de situații excepționale.
12. Pe perioada situației excepționale, OST transmite zilnic Comisiei și organului central de specialitate informații cu privire la măsurile întreprinse de acesta, de alți operatori de sistem, de alte întreprinderi de gaze naturale, precum și de alți participanți de pe piața gazelor naturale în conformitate cu Planul de urgență. Operatorii de sistem, dar și alți participanți de pe piața gazelor naturale, sunt obligați să colaboreze cu OST și să prezinte informațiile solicitate.
13. Toate informațiile, menționate mai sus, sunt furnizate de întreprinderile de gaze naturale într-un format convenit cu OST.
14. Obligații de informare ale părților implicate pentru fiecare nivel de criză sunt stabilite în Anexa 7.
15. În Figura 3 se descrie schema fluxurilor de informații și obligațiilor de raportare în timpul situațiilor excepționale.

A diagram of a company

Description automatically generated

Figura 3. Fluxurile informaționale generale în timpul situațiilor excepționale în sectorul gazelor naturale din Republica Moldova

Secțiunea 6  
Măsuri aplicate pentru fiecare nivel de criză

1. În cazul apariției situaţiei excepţionale, indiferent de nivelul de criză, toate întreprinderile de gaze naturale trebuie să îndeplinească obligațiile ce le revin în conformitate cu Legea cu privire la gazele naturale, Regulamentul privind situațiile excepționale în sectorul gazelor naturale, Planul de urgență, să execute deciziile Comisiei și instrucțiunile OST.
2. Orice măsură stabilită în conformitate cu prezentul Plan, se aplică temporar, pentru a reduce nivelul perturbărilor în funcționarea pieței gazelor naturale. În același timp, măsura trebuie să se limiteze la ceea ce este strict necesar pentru a remedia amenințarea la adresa siguranței, integrității fizice a persoanelor sau a rețelelor de gaze naturale.
3. Pentru a asigura aprovizionarea cu gaze naturale a consumatorilor protejați, în cazul unei situații excepționale în sectorul gazelor naturale, pot fi aplicate următoarele categorii de măsuri:
4. *măsuri voluntare*: campanii de informare, reducerea voluntară a consumului de gaze naturale;
5. *măsuri bazate pe mecanisme de piață*: reducerea cererii de gaze naturale;
6. *măsuri care nu au la bază mecanisme de piață*: utilizarea combustibililor alternativi, limitarea consumului de gaze naturale către consumatorii finali, reducerea obligatorie a cererii de gaze naturale.
7. Domeniul de aplicare detaliat al măsurilor indicate mai sus este determinat de structura sectorială a consumului de gaze naturale în Republica Moldova.
8. Pentru asigurarea aprovizionării cu gaze naturale a consumatorilor finali şi în primul rând, a consumatorilor protejați, în cazul apariției situației excepționale, indiferent de nivelul de criză, în afară de categoriile de măsuri prevăzute mai sus, pot fi aplicate şi alte măsuri, bazate pe mecanisme de piață sau care nu se bazează pe mecanisme de piață (în cazul situației de urgență).
9. În perioada existenței situațiilor excepționale în sectorul gazelor naturale, la indicația OST, toți operatorii de sistem sunt obligați să presteze cu prioritate servicii de livrare a gazelor naturale consumatorilor protejați.
10. Indiferent de nivelul de criză operatorii de sistem asigură funcționarea în regim normal a rețelelor de gaze naturale pe care le operează, monitorizează parametrii tehnici ai acestora și dezechilibrele din sistem.
11. În situații excepționale justificate în mod corespunzător, Comisia poate întreprinde acțiuni care se abat de la Planul de urgență. Organul central de specialitate informează imediat Secretariatul Comunității Energetice și autoritățile competente ale țărilor părți ale Comunității Energetice vecine, în legătură cu orice astfel de acțiuni și prezintă justificări pentru abaterea de la Planul de urgență.

Secțiunea 7  
Măsuri alertă timpurie

1. În cazul constatării situației de alertă timpurie, autoritățile publice, OST și întreprinderile de gaze naturale în cooperare cu întreprinderile termoenergetice și electroenergetice identifică măsuri bazate pe mecanisme de piață care pot fi utilizate.

|  |  |
| --- | --- |
| **Măsura 1. Alertă timpurie** | **Comisia informează mass-media și populația cu privire la situația din sectorul gazelor naturale și despre riscul producerii unor evenimente care ar putea afecta în mod semnificativ aprovizionarea cu gaze naturale a țării.** |
| Părțile implicate | Comisia pentru situații excepționale, mass media. |
| Proceduri de urmat | Comisia asigură publicarea regulată a comunicatelor, informațiilor în mass media cu privire la situația în sectorul gazelor naturale. |
| Contribuția măsurii | Creștere a gradului de conștientizare generală a consumatorilor despre necesitatea reducerii consumului de gaze naturale;  Informarea consumatorilor despre situația de alertă în sectorul de gaze naturale. |

|  |  |
| --- | --- |
| **Măsura 2. Alertă** **timpurie** | **Creșterea importurilor /achizițiilor de gaze naturale din mai multe surse, diversificarea furnizorilor și a rutelor de aprovizionare.** |
| Părțile implicate | Furnizorii de gaze naturale, furnizorul căruia i s-a impus obligația de realizare a achizițiilor şi/sau asigurarea stocurilor de gaze naturale,  furnizorii externi, platformele de tranzacționare a gazelor naturale. |
| Proceduri de urmat | Furnizorii de gaze naturale sunt proactivi în procurarea gazelor naturale de la platformele de tranzacționare de gaze naturale.  Furnizorii se asigură că furnizorii externi vor furniza volumele de gaze naturale conform contractelor încheiate. |
| Contribuția măsurii | Diversificarea surselor de aprovizionare cu gaze naturale;  Majorarea cantităților de gaze naturale procurate;  Asigurarea disponibilității cantităților de gaze naturale în baza contractelor încheiate. |

|  |  |
| --- | --- |
| **Măsura 3. Alertă timpurie** | **OST monitorizează în continuu parametrii tehnici și dezechilibrele din sistemul de gaze naturale.** |
| Părțile implicate | OST, întreprinderile de gaze naturale, utilizatori de sistem. |
| Proceduri de urmat | În perioada situației excepționale, întreprinderile de gaze naturale prin intermediul OST, pun zilnic la dispoziția Comisiei și organului central de specialitate informațiile stabilite de Prezentul Plan și Regulamentul privind situațiile excepționale în sectorul gazelor naturale |
| Contribuția măsurii | Operatorii de sistem, autoritățile statului au acces la informațiile relevante privind orice incident /eveniment care poate afecta securitatea aprovizionării cu gaze naturale. |

Secțiunea 8  
Măsuri nivel alertă

1. În cazul constatării situației de **alertă**, autoritățile publice, OST și întreprinderile de gaze naturale în cooperare cu întreprinderile din sectorul termoenergetic și electroenergetic, aplică suplimentar măsurilor stabilite pentru nivelul de alertă timpurie și alte măsuri bazate pe mecanisme de piață d**isponibile, acestui nivel de criză.**

|  |  |
| --- | --- |
| **Măsura 1. Alertă** | **Comisia adoptă decizia privind punerea în circulație pe piața gazelor naturale, a cantității disponibile de gaze naturale care fac obiectul obligației de stocare, în conformitate cu art. 1083 alin. (14) din Legea cu privire la gazele naturale.** |
| Părțile implicate | Comisia, titularul obligației de stocare. Furnizorii de pe piața gazelor naturale cu amănuntul. |
| Proceduri de urmat | Urmare a deciziei Comisiei, titularul obligației de stocare pune în circulație pe piața gazelor naturale, stocurile respective de gaze naturale disponibile. La determinarea cantităților ce urmează a fi vândute fiecărui furnizor de pe piața cu amănuntul se ține cont de cota sa de pe piața gazelor naturale. |
| Contribuția măsurii | Asigurarea funcționării sigure și fiabile a pieței gazelor naturale.  Asigurarea securității aprovizionării cu gaze naturale. |

|  |  |
| --- | --- |
| **Măsura 2. Alertă** | **Adoptă, decizia privind utilizarea totală sau parțială a gazelor naturale care fac obiectul stocurilor de securitate în conformitate cu art. 1081 alin. (8) din Legea cu privire la gazele naturale** |
| Părțile implicate | Comisia, Entitatea pentru crearea și menținerea stocurilor de securitate, furnizorii de pe piața cu amănuntul. |
| Proceduri de urmat | În cazul constatării situației de alertă sau de urgență, urmare a deciziei Comisiei, gazele naturale care fac obiectul stocurilor de securitate create de Entitatea pentru crearea și menținerea stocurilor de securitate sunt puse la dispoziția furnizorilor de pe piața cu amănuntul a gazelor naturale. |
| Contribuția măsurii | Atenuarea majorărilor bruște a prețurilor pentru gazele naturale; asigurarea securității aprovizionării cu gaze naturale. |

|  |  |
| --- | --- |
| **Măsura 3.**  **Alertă** | ***Utilizarea de către unitățile termoenergetice care dețin centralele electrice de termoficare ce funcționează pe bază de gaze naturale, a combustibililor alternativi, acolo unde este posibil din punct de vedere tehnic.*** |
| Părțile implicate | SA „Termoelectrica”  SA „CET Nord”  ICS „Moldova-Zahar” SRL  SRL „Südzucker Moldova” |
| Proceduri de urmat | Trecerea centralelor electrice de termoficare care funcționează pe bază de gaze naturale din mun. Chișinău, și alte localități la utilizarea combustibililor alternativi acolo unde este posibil din punct de vedere tehnic, având în vedere fiabilitatea regimului de funcționare a utilajului termoenergetic și limitările privind protecția mediului. |
| Contribuția măsurii | Reducerea consumului de gaze naturale. |

|  |  |  |  |
| --- | --- | --- | --- |
| **Măsura 4. Alertă** | | **OST asigură cantitatea maximă de gaze naturale disponibilă stocată în rețeaua de transport (linepack).** | |
| Părțile implicate | | Operatorul sistemului de transport | |
| Proceduri de urmat | | OST procură și stochează gaze naturale în rețelele sale în limita capacității disponibile. | |
| Contribuția măsurii | | Asigurarea unui nivelul optim de funcționare a sistemului de gaze naturale;  Echilibrarea fizică a sistemului. | |
| **Măsura 5. Alertă** | **Aplicarea unei plăți pentru dezechilibru majorate pentru a stimula utilizatorii de sistem să-și echilibreze portofoliile de echilibrare** | |
| Părțile implicate | OST, utilizatorii de sistem, părțile responsabile de echilibrare. | |
| Proceduri de urmat | OST majorează plata pentru dezechilibru zilnic prin aplicarea unui coeficient, care să stimuleze utilizatorii de sistem să-și echilibreze portofoliile mai devreme, ca măsură de menținere a echilibrului în sistemului de transport al gazelor naturale, în conformitate cu Metodologia de calculare a plăților pentru dezechilibru aprobată de ANRE. | |
| Contribuția măsurii | Asigurarea echilibrării sistemului de transport al gazelor naturale; Stimularea utilizatorilor de sistem de să-și echilibreze singuri portofoliile fără ca OST să realizeze acțiuni de echilibrare. | |

|  |  |
| --- | --- |
|  | |
| **Măsura 6. Alertă** | **Furnizarea gazelor naturale consumatorilor finali fără depășirea limitei cantităților contractate** |
| Părțile implicate | Furnizorii de gaze naturale, consumatorii de gaze naturale. |
| Proceduri de urmat | Furnizorii de gaze naturale nu vor depăși cantitatea de gaze naturale furnizate prestabilită în anexele la contractele de furnizare a gazelor naturale încheiate. |
| Contribuția măsurii | Reducerea consumului de gaze naturale. |

|  |  |
| --- | --- |
| **Măsura 7. Alertă timpurie** | **Furnizorii informează consumatorii despre necesitatea reducerii consumului de resurse energetice, în special a gazelor naturale.** |
| Descriere scurtă | Furnizorii de gaze naturale iau măsuri de informare a consumatorilor despre necesitatea reducerii consumului de gaze naturale, inclusiv despre:   * + - posibilitatea limitării livrărilor de gaze naturale, făcând apel la reducerea voluntară a consumului de gaze naturale;     - modul în care pot contribui la reducerea consumului de gaze naturale;     - necesitatea creării stocurilor de combustibili alternativi. |
| Părțile implicate | Furnizorii de gaze naturale, consumatorii de gaze naturale. |
| Proceduri de urmat | Furnizorii de gaze naturale informează consumatorii finali prin intermediul paginilor electronice, materialelor informative, facturilor, centrelor de deservire a consumatorilor sau prin intermediul mass media. |
| Contribuția măsurii | Reducerea cererii/ consumului de gaze naturale. |

|  |  |
| --- | --- |
| **Măsura 8. Alertă** | **Consumatorii de gaze naturale reduc voluntar consumul de gaze naturale, iau măsuri de achiziționare a combustibilului alternativ și/sau de rezervă.** |
| Părțile implicate | Consumatorii de gaze naturale, inclusiv consumatorilor industriali;  Producătorii de energie electrică şi termică: |
| Proceduri de urmat | Consumatorii de gaze naturale reduc voluntar consumul de gaze naturale, trec la combustibili alternativi, achiziționează combustibil de rezervă. |
| Contribuția măsurii | Reducerea consumului /cererii de gaze naturale. |

|  |  |
| --- | --- |
| **Măsura 9. Alertă** | **Informarea populației, prin intermediul mass-media, cu privire la cauzele şi proporțiile situațiilor excepționale, cu privire la măsurile întreprinse de întreprinderile de gaze naturale şi autoritățile responsabile** |
| Părțile implicate | Comisia pentru Situații Excepționale |
| Proceduri de urmat | Comisia informează populația, prin intermediul mass-media, publică pe pagina sa web comunicate de presă, raporturi cu privire la cauzele şi proporțiile situațiilor excepționale, cu privire la măsurile întreprinse de întreprinderile de gaze naturale şi autoritățile responsabile pentru prevenirea şi lichidarea consecințelor acestora, pentru protecția populației și a patrimoniului, pentru familiarizarea populației cu regulile de comportament în situații excepționale, precum și cu privire la măsurile întreprinse pentru asigurarea aprovizionării cu gaze naturale a consumatorilor protejați |
| Contribuția măsurii | Reducerea consumului/cererii de gaze naturale. |

|  |  |
| --- | --- |
| **Măsura 10. Alertă** | **Creșterea nivelului de producere a gazelor naturale** |
| Părțile implicate | Producătorii de gaze naturale |
| Proceduri de urmat | mobilizează întreaga capacitate de producere a gazelor naturale în limitele capacităţilor maxime de extracţie. |
| Contribuția măsurii | Majorarea ofertei de gaze naturale. |

Secțiunea 9  
Măsuri nivel urgență

1. Pe perioada situației de urgență, acțiunile autorităților publice, OST și a întreprinderilor de gaze naturale în cooperare cu întreprinderile din sectorul termoenergetic și electroenergetic se concentrează pe scăderea consumului de gaze naturale prin implementarea măsurilor care nu se bazează pe mecanisme de piață.
2. În cazul constatării de către Comisie a situației excepționale – a situației de urgență, sunt aplicate următoarele acțiuni predefinitebazate pe cerere și ofertă pentru punerea la dispoziție a gazelor naturale:

|  |  |  |
| --- | --- | --- |
| **Nr.** | **Acțiuni predefinite** | **Mecanisme de compensare** |
|  | Utilizarea gazelor naturale care fac obiectul stocurilor de securitate în conformitate cu art. 1082-1084 alin. (8) din Legea cu privire la gazele naturale | Titularul obligaţiei de stocare poate utiliza resurse proprii sau poate beneficia de împrumuturi externe contractate direct de către acesta – surse financiare recreditate din contul împrumuturilor de stat externe contractate de Guvern în numele Republicii Moldova, şi/sau de resurse financiare alocate din bugetul de stat, cu recuperarea acestora după punerea în circulaţie a gazelor naturale în conformitate cu alin.(5)–(12) din Legea cu privire la gazele naturale. Pentru realizarea obligaţiei de stocare, titularul obligaţiei de stocare poate beneficia de granturi ori de alte surse nerambursabile, care nu se iau în considerare la stabilirea de către Agenţie a preţului reglementat.  Furnizorii de pe piaţa cu amănuntul a gazelor naturale recuperează cheltuielile aferente achitării contribuţiilor financiare prin preţurile de furnizare a gazelor naturale. Cheltuielile aferente achitării contribuţiilor financiare suportate de titularii de licenţe care furnizează gaze naturale la preţuri reglementate se iau în considerare de către Agenţie la stabilirea preţurilor reglementate, cu condiţia prezentării documentelor confirmative în acest sens.  În cazul în care, la situația de după 25 decembrie, în urma notificărilor depuse de furnizorii de pe piața cu amănuntul, rămân cantități de gaze naturale disponibile, titularul obligației de stocare poate să le vândă prioritar pe piața de gaze naturale din Republica Moldova sau pe alte piețe de gaze naturale la care are acces, în condiții transparente și nediscriminatorii și la un preț nu mai mic decât prețul reglementat al stocurilor de gaze naturale, aprobat de Agenție  Titularul obligației de stocare căruia i-a fost impusă obligația de stocare poate primi stimulente sau compensații financiare pentru deficitul de venituri sau pentru costurile suportate de acesta ca urmare a respectării obligației de stocare în cazul în care deficitul sau costurile respective nu pot fi acoperite prin veniturile obținute din activitatea desfășurată în legătură cu executarea obligației de stocare. Stimulentele sau compensațiile financiare se stabilesc în conformitate cu mecanismul prevăzut prin hotărâre de Guvern, în baza calculelor Agenției. În cazul în care stimulentele sau compensația financiară este finanțată printr-o plată inclusă în tariful pentru serviciul de transport sau în facturile emise de operatorii sistemelor de transport pentru prestarea serviciului de transport al gazelor naturale, plata respectivă nu se aplică punctelor de interconectare transfrontaliere. |
|  | Utilizarea totală sau parțială a gazelor naturale care fac obiectul stocurilor de securitate în conformitate cu art. 1081 alin. (8) din Legea cu privire la gazele naturale. | Costurile aferente creării şi menţinerii stocurilor de securitate se acoperă din contul resurselor financiare alocate din bugetul de stat şi/sau din asistenţa financiară externă, şi/sau din împrumuturile externe/suverane contractate de către stat, şi/sau din contul contribuţiilor financiare achitate de furnizorii de pe piaţa cu amănuntul a gazelor naturale. Pentru a asigura colectarea mijloacelor financiare necesare pentru crearea şi menţinerea stocurilor de securitate, Guvernul poate impune obligaţii de serviciu public şi altor întreprinderi de gaze naturale.  ANRE stabileşte metoda de determinare a mărimii contribuţiilor financiare ce urmează a fi achitate de furnizorii de pe piaţa cu amănuntul a gazelor naturale, ţinând cont de necesitatea acoperii costurilor stocurilor de securitate suportate de către entitatea pentru crearea şi menţinerea stocurilor de securitate pe parcursul perioadei de 12 luni anterioare, de asemenea stabileşte periodicitatea achitării acestora. Contribuţiile financiare se determină proporţional cotelor deţinute de aceştia pe piaţa cu amănuntul a gazelor naturale şi se aprobă prin hotărârea ANRE, care se ajustează la necesitate. |
|  | Încheierea/accesarea acordurilor de împrumut de către stat cu instituțiile financiare pentru asigurarea stocurilor de gaze naturale în situații de urgență de către furnizorii cărora li s-a impus obligația realizare a achiziţiilor de gaze naturale și constituirea stocurilor. | Bugetul de stat, asistența financiară externă. |
|  | Utilizarea gaze naturale stocate în rețelele naționale de transport | Aplicarea regulilor de echilibrare și decontarea dezechilibrelor. Utilizarea după caz a mecanismului de flexibilitate prin stocare în conductă. |
|  | Trecerea CET Sursa 1 a „Termoelectrica” SA la combustibil alternativ | Costurile sunt acoperite prin tarif, în conformitate cu Metodologia de calculare, aprobare şi aplicare a preţurilor şi tarifelor reglementate pentru producerea energiei electrice şi termice, pentru serviciile de distribuţie şi furnizare a energiei termice. |
|  | Trecerea centralelor electrice de termoficare ale fabricilor de zahăr (ÎCS „Moldova-Zahăr” SRL și ÎM „Südzucker Moldova” SA) la combustibil alternativ | - |
|  | Reducerea cu 10% a temperaturii agentului termic livrat în sistemele de încălzire centralizată | - |
|  | Limitarea /întreruperea aprovizionării cu gaze naturale a consumatorilor întreruptibili. | - |

1. Rezultatele evaluării reducerii consumului lunar de gaze naturale ca urmare a implementării măsurilor predefinite incluse în Planul de urgență sunt prezentate în Anexa 2.
2. Măsurile bazate pe mecanisme de piață aplicabile în situație de urgență sunt:

|  |
| --- |
| 1. OST dispune tuturor utilizatorilor de sistem care au încheiate contracte pentru transportul gazelor naturale să asigure cantitățile zilnice maxime convenite cu furnizorii externi; |
| 1. OST colaborează cu OST din statele vecine, prin aplicarea unui mecanism de schimb continuu de informații, în vederea garantării securității și fiabilității rețelelor de transport al gazelor naturale, gestionării congestiilor; |
| 1. Furnizorii utilizează gazele naturale procurate de la titularul obligației de stocare, care fac obiectul obligației de stocare; |
| 1. Furnizorii procură și furnizează cantități suplimentare de gaze naturale pentru a satisface cererea excepțional de mare de gaze naturale și/sau pentru a acoperi cererea de gaze naturale. |
| 1. Producătorii iau măsuri pentru creșterea nivelului de producție al gazelor naturale. |
| 1. Furnizorii de gaze naturale reduc cantitățile de gaze naturale furnizate consumatorilor finali care au încheiate contracte de furnizare a gazelor naturale cu clauze întreruptibile. |

1. În cazul situației de urgență, când toate măsurile bazate pe mecanisme de piață au fost utilizate, dar cererea de gaze naturale rămâne neacoperită, Comisia decide în privința aplicării următoarele **măsuri care nu se bazează pe mecanisme de piaţă:**

â

|  |  |
| --- | --- |
| **Măsura 1 Urgență** | **Limitarea și/sau întreruperea livrării gazelor naturale consumatorilor întreruptibili** |
| Părțile implicate | Comisia, OST, OSD, furnizorii de gaze naturale  Responsabil de implementarea măsurii este OST. |
| Proceduri de urmat | Comisia adoptă decizia de aplicare a măsurii de limitare și/sau întrerupere a livrării gazelor naturale, OST este responsabil de aplicare.  În cazul în care nu există cantități de gaze naturale pentru acoperirea cererii de gaze naturale a consumatorilor protejați, OST informează Comisia, organul central de specialitate. După adoptarea de către Comisie a deciziei respective, OST notifică OSD, furnizorii de gaze naturale care au semnate contracte de furnizare a gazelor naturale cu consumatorii întreruptibili, despre necesitatea limitării și/sau întreruperii livrării gazelor naturale către consumatorii întreruptibili.  Măsura de limitare a livrării gazelor naturale se aplică față de consumatorii care în virtutea procesului tehnologic nu pot întrerupe total activitatea. |
| Contribuția măsurii | Reducerea consumului de gaze naturale. |
| Fluxuri de informații | Conform Secțiunii 12 din Planul de urgență. |

|  |  |
| --- | --- |
| **Măsura 2 Urgență** | **Limitarea și/sau întreruperea livrării gazelor naturale consumatorilor noncasnici incluși în categoria consumatorilor protejați** |
| Părțile implicate | Comisia, operatorii de sistem (OST, OSD), furnizorii de gaze naturale  Responsabil de implementarea măsurii este OST. |
| Proceduri de urmat | În cazul în care aplicarea măsurilor de întrerupere a livrării consumatorilor întreruptibili nu sunt suficiente pentru acoperirea cererii tuturor consumatorilor protejați. La dispoziția Comisiei, OST și furnizorul notifică consumatorii privind necesitatea limitării și/sau întreruperii consumului de gaze naturale. Dacă nu se conformează, consumatorul este deconectat.  Măsura de limitare a livrării gazelor naturale se aplică față de consumatorii care în virtutea procesului tehnologic nu pot întrerupe total activitatea. |
| Contribuția măsurii | Reducerea consumului de gaze naturale. |
| Fluxuri de informații | Conform Secțiunii 12 din Planul de urgență. |

|  |  |
| --- | --- |
| **Măsura 3 Urgență** | În situație de urgență, Comisia poate decide să acorde **prioritate furnizării gazelor naturale** în detrimentul aprovizionării cu gaze naturale către anumite categorii de consumatori protejați, următoarelor centrale termoelectrice și/sau centrale electrice cu termoficare care produc energie electrică și/sau energie termică în baza gazelor naturale:   1. Centrala termoelectrică - Cuciurgan (MGRES); 2. Centrala termoelectrică - „Termoelectrica” SA; 3. Centrala termoelectrică - „CET-Nord” SA. |
| Principalele părți implicate | Comisia, OST de energie electrică / OST de gaze naturale, centralele termoelectrice sau termice cu prioritate. |
| Proceduri de urmat | În timpul situației de urgență și din motive întemeiate, inclusiv la solicitarea OST de energie electrică sau de gaze naturale, Comisia poate decide să acorde prioritate furnizării de gaze naturale către anumite centrale termoelectrice și/sau termice în detrimentul aprovizionării cu gaze naturale către anumite categorii de consumatori protejați, dacă în lipsa furnizării gazelor naturale către respectivele centrale electrice sau termice:   1. ar putea duce la o deteriorare gravă a funcționării sistemului electroenergetic și/sau sistemelor centralizate de alimentare cu energie; sau 2. ar împiedica producția și/sau transportul gazelor naturale. |
| Contribuția anticipată | Asigurarea securității energetice a statului. |

|  |  |
| --- | --- |
| **Măsura 4 Urgență** | Impunerea unor obligații de serviciu public întreprinderilor din sectorul energetic în conformitate cu prevederile legilor sectoriale în domeniul gaze naturale și energie electrică în scopul asigurării securității aprovizionării cu energie electrică și/sau gaze naturale a Republicii Moldova |
| Principalele părți implicate | Comisia, Guvernul, ANRE. |
| Proceduri de urmat | Obligaţiile de serviciu public sunt impuse de Guvern sau de ANRE. Obligațiile se impun în calitate de măsură limitată în timp, în mod nediscriminatoriu şi se revizuiesc cu regularitate, din oficiu, în scopul determinării necesităţii menţinerii obligaţiilor respective.  Înainte de a impune obligaţii de serviciu public, Guvernul sau, după caz, Agenţia informează Secretariatul Comunităţii Energetice despre aceasta, cu excepția cazurilor în care există un pericol iminent pentru securitatea aprovizionării cu gaze naturale a Republicii Moldova.  În timpul situației de urgență, Comisia poate impune obligații de serviciu public întreprinderilor din sectorul energetic în scopul asigurării securității aprovizionării cu energie electrică și/sau gaze naturale a țării. |
| Contribuția anticipată | Asigurarea securității energetice a statului. |

Secțiunea 10  
Măsuri specifice pentru sectoarele electroenergetic și termoenergetic

1. În cazul sistării furnizării de gaze naturale de la SAP „Gazprom” persistă riscuri majore pentru securitatea aprovizionării cu gaze naturale a malului stâng al Nistrului și asigurarea stabilității sistemului electroenergetic al Republicii Moldova. Practic toată cantitatea de energie electrică necesară adițional celei produse local va trebui acoperită din alte surse, altele decât MGRES, (importul de energie electrică din sistemul electroenergetic al Ucrainei și din ENTSO-E, Europa Continentală).
2. Continuitatea aprovizionării cu gaze naturale este un element important în asigurarea securității energetice a consumatorilor protejați care sunt conectați la sistemul centralizat de alimentare cu energie termică, în special în timpul sezonului de încălzire.
3. Sistemele centralizate de alimentare cu energie termică livrează energie termică gospodăriilor și întreprinderilor din diferite orașe ale Republicii Moldova, însă peste 99% din consumul de energie termică este concentrat în municipiile Chișinău și Bălți (care au o populație totală de peste 800 000 de persoane). Restul țării se încălzește din alte surse, în primul rând sobe individuale, reprezentând peste 64% din totalul locuințelor. Structura de producere a energiei termice s-a schimbat doar puțin în ultimul deceniu, gazele naturale rămân combustibilul primar (reprezentând aproximativ 95%).
4. În anul 2022, datorită utilizării combustibilului alternativ, consumul de păcură de către SA „Termoelectrica” s-a majorat de la 1 1631,11 tone în anul 2021 la 68 660,98 tone în anul 2022 și 100 161,86 tone în anul 2023.
5. Soluțiile interne cu biocombustibil (biocombustibili solizi, biogaz) reprezintă aproximativ 4% din producția de energie termică și ar putea permite substituirea unor cantități mai mari de combustibili fosili importați pentru producerea acesteia.
6. Având în vedere rolul critic al sectoarelor electroenergetic și termoenergetic în consumul de gaze naturale în Republica Moldova, următoarele măsuri sectoriale ar putea fi implementate conform Planului de urgență:

|  |  |
| --- | --- |
| **Măsura 1 Urgență** | **Trecerea centralei electrice de termoficare Sursa 1 a „Termoelectrica” SA la combustibil alternativ.** |
| Principalele părți implicate | Comisia, CET Sursa 1 a „Termoelectrica” SA. |
| Proceduri de urmat | Comisia decide trecerea Centralei CET Sursa 1 a „Termoelectrica” SA la combustibil alternativ.  Proporția utilizării combinate a combustibilului gaze naturale – păcură, se decide de Termoelectrica” SA și se aplica în funcție de evoluțiile prețurilor la resursele energetice, disponibilitatea resurselor energetice și impactul asupra vulnerabilității consumatorilor și mediului. |
| Contribuția anticipată | Reducerea consumului de gaze naturale; |
| Fluxuri de informații | Conform Secțiunii 12 din Planul de urgență. |

|  |  |
| --- | --- |
| **Măsura 2 Urgență** | **Trecerea la combustibil alternativ** |
| Principalele părți implicate | Centralelor electrice de termoficare ale fabricilor de zahăr („Moldova-Zahăr” SRL și „Südzucker Moldova” SA). |
| Proceduri de urmat | Centralelor electrice de termoficare ale fabricilor de zahăr decid în privința tipului de combustibil utilizat și cantităților stocate și perioadei de utilizare. |
| Contribuția anticipată | Reducerea consumului de gaze naturale |

|  |  |
| --- | --- |
| **Măsura 3 Urgență** | **Reducerea cu 10% a temperaturii agentului termic livrat în sistemele centralizate de alimentare cu energie termică (SACET);** |
| Principalele părți implicate | Centralele termice SACET, gestionarii fondului locativ . |
| Proceduri de urmat | Comisia decide în privința reducerii cu 10% a temperaturii agentului termic livrat în sistemele centralizate de alimentare cu energie termică. |
| Contribuția anticipată | Reducerea consumului de gaze naturale |

|  |  |
| --- | --- |
| **Măsura 4 Urgență** | În situație de urgență, Comisia poate decide să acorde prioritate furnizării gazelor naturale în detrimentul aprovizionării cu gaze naturale către anumite categorii de consumatori protejați, următoarelor centrale termoelectrice care produc energie electrică și/sau energie termică în baza gazelor naturale:   1. Centrala termoelectrică - Cuciurgan (MGRES); 2. Centrala termoelectrică - „Termoelectrica” SA; 3. Centrala termoelectrică - „CET-Nord” SA. |
| Principalele părți implicate | Comisia, OST de energie electrică / OST de gaze naturale, centralele termoelectrice sau termice cu prioritate. |
| Proceduri de urmat | În timpul situației de urgență și din motive întemeiate, inclusiv la solicitarea OST de energie electrică sau de gaze naturale, Comisia poate decide să acorde prioritate furnizării de gaze naturale către anumite centrale termoelectrice și/sau termice în detrimentul aprovizionării cu gaze naturale către anumite categorii de consumatori protejați, dacă în lipsa furnizării gazelor naturale către respectivele centrale electrice sau termice:   1. ar putea duce la o deteriorare gravă a funcționării sistemului electroenergetic și/sau sistemelor centralizate de alimentare cu energie; sau 2. ar împiedica producția și/sau transportul gazelor naturale.  |  |  |  | | --- | --- | --- | | Centrale termoelectrice și/sau termice | Consum minim mediu/zi,  mil. m3/zi (2021) | Consum maxim mediu/zi,  mil. m3/zi (2021) | | Centrala termoelectrică - Cuciurgan (MGRES) | 2,8 (aprilie) | 4,7 (iulie) | | „Termoelectrica” SA | 0,115 (august) | 2,6 (februarie) | | S.A „CET-Nord” SA | 0,020 (august) | 0,277 (februarie) | |
| Contribuția anticipată | Asigurarea securității energetice a statului. |

Analiza comparativă a măsurilor incluse în planurile de urgență ale Republicii Moldova și ale țărilor-membre ale UE și Marea Britanie este stabilită la Anexa 8.

Secțiunea 11  
Consumatorii întreruptibili

1. Consumatorii întreruptibili sunt consumatorii noncasnici care nu fac parte din categoria consumatorilor protejați, în a căror privință este posibilă aplicarea măsurilor de limitare și/sau întrerupere a livrării gazelor naturale, în cazul unei situații de urgență constatate în modul stabilit, în conformitate cu Planul de acțiuni pentru situații excepționale.
2. Fiecare operator de sistem întocmește lista nominală a consumatorilor întreruptibili ale căror instalații de utilizare sunt racordate la rețelele sale de gaze naturale. Listele consumatorilor întreruptibili trebuie să conțină, inclusiv informații cu privire la genul de activitate și volumele lunare de gaze naturale pe fiecare loc de consum pentru anul calendaristic anterior. Furnizorii sunt obligați să prezinte operatorilor de sistem toate informațiile necesare pentru întocmirea listelor respective. Listele consumatorilor înreruptibili se păstrează de operatorii de sistem respectivi și se prezintă, la solicitare, organului central de specialitate și/sau OST.
3. Anual, până la data de 1 august, OST în baza informației recepționate de la OSD și furnizori, prezintă organului central de specialitate lista nominală a consumatorilor întreruptibili, ce include informația în formatul de raportare coordonat preventiv de OST cu organul central de specialitate. Listele consumatorilor întreruptibili se publică pe paginile web ale operatorilor de sistem. În perioada situației de urgență, lista consumatorilor întreruptibili se actualizează lunar de OST și se prezintă organului central de specialitate până la data de 20 a lunii respective.

Operatorii de sistem și furnizorii sunt responsabili pentru corectitudinea datelor prezentate către OST și/sau organul central de specialitate.

1. Ținând cont de impactul asupra consumului de gaze naturale în contextul asigurării securității aprovizionării cu gaze naturale a consumatorilor protejați, ordinea de limitare și/sau întrerupere a livrărilor de gaze naturale către consumatorii întreruptibili este stabilită în Tabelul 3.

|  |  |  |  |  |  |
| --- | --- | --- | --- | --- | --- |
| **Consumatori întreruptibili** | **Coduri de activitate CAEM-2[[25]](#footnote-25)** | **Ordinea de limitare și/sau întrerupere a livrărilor de gaze naturale[[26]](#footnote-26)** | **Consum iarna (octombrie-martie), m3** | **Consum vara (aprilie-martie), m3** | **Consum anual[[27]](#footnote-27), m3** |
| Instalații CET și CT, instalațiile de termoficare ale cărora pot funcționa pe alte tipuri de combustibil, decât gazele naturale | D3530 |  | 88 850 285 | 16 846 667 | 105 696 952 |
| Fabricarea zahărului | C1081 |  | 3 831 308 | 749 152 | 4 580 460 |
| Stații de alimentare a automobilelor cu gaze naturale comprimate (GNCV) | GNCV |  | 3 131 827 | 3 442 117 | 6 573 944 |
| Fabricarea articolelor din sticlă | C2313 |  | 7 523 356 | 5 674 140 | 13 197 496 |
| Fabricarea produselor din tutun | C1200 |  | 217 460 | 281 217 | 498 677 |
| Fabricarea cimentului | C2351 |  | 6 610 452 | 5 636 407 | 12 246 859 |
| Fabricarea varului şi ipsosului | C2352 |  | 1 434 097 | 2 543 378 | 3 977 475 |
| Fabricarea cărămizilor, ţiglelor şi altor produse pentru construcţii, din argilă arsă | C2332 |  | 449 254 | 967 321 | 1 416 575 |
| Fabricarea altor produse chimice organice, de bază | C2014 |  | 2 697 766 | 379 811 | 3 077 577 |
| Fabricare celuloză, hîrtie, cartonși produse chimice | C1721, C1723, C1729, C1812, C2016, C2030, C2060 |  | 960 649 | 522 342 | 1 482 991 |
| Fabricarea de covoare şi mochete | C1393, |  | 99 087 | 87 843 | 186 930 |
| Fabricarea produselor din cacao, a ciocolatei şi a produselor zaharoase | C1082 |  | 1 392 466 | 642 598 | 2 035 064 |
| Fabricarea băuturilor nealcoolice | C1032, C1107 |  | 3 497 108 | 2 419 559 | 5 916 667 |
| Fabricarea vinurilor și băuturilor alcoolice | C1101, C1102, C1105 |  | 3 391 330 | 2 176 133 | 5 567 463 |
| Fabricarea materialelor de construcții, plastic | C2221, C2222, C2223, C2229, C2312, C2314, C2331, C2361, C2363, C2370, C2399, C2511, C2562, C2572, C2593, C2599, C2651, C2711, C2732, C2813, C2822 |  | 1 228 674 | 1 662 510 | 2 891 184 |
| Construcții și extracția și fabricarea materialelor de construcții | E3832, F4120, F4211, F4221, F4299, F4321, F4322, F4331, F4399, B0812 |  | 2 402 366 | 2 614 732 | 5 017 098 |
| Alte activități | Consumatori întreruptibili |  | - | - | - |

**Tabelul 3**. Ordinea de limitare și/sau întrerupere a livrării gazelor naturale consumatorilor finali în cazul unei situații de urgență pe piața gazelor naturale din Republica Moldova

1. În cazul în care nu sunt cantități de gaze naturale necesare asigurării consumului consumatorilor protejați urmează a fi aplicate măsuri de limitare și/sau întrerupere a livrării gazelor naturale, conform ordinii stabilite în Tabelul 4.

|  |  |
| --- | --- |
| **Consumatori protejați** | **Ordinea de limitare și/sau întrerupere a livrărilor de gaze naturale[[28]](#footnote-28)** |
| Întreprinderi mici conform Legii nr. 179/2016 cu privire la întreprinderile mici și mijlocii, instalațiile de utilizare ale cărora sunt racordate la rețeaua de distribuție a gazelor naturale, cu excepția titularilor de licență pentru vânzarea gazelor naturale comprimate pentru vehicule la stațiile de alimentare | 1 |
| Întreprinderi și instituții care prestează servicii sociale esențiale, instalațiile de utilizare ale cărora sunt racordate la rețeaua de gaze naturale | 2 |
| Instalații CET și CT care furnizează energie termică în SACET consumatorilor casnici, întreprinderilor mici și mijlocii și întreprinderilor sau entităților și instituțiilor care prestează servicii sociale esențiale, instalații de termoficare ce nu pot funcționa pe alte tipuri de combustibil, decât gazele naturale | 3 |
| Consumatorii casnici instalațiile de utilizare ale cărora sunt racordate la rețeaua de distribuție a gazelor naturale | 4 |

**Tabelul 4**. Ordinea de întrerupere a livrării gazelor naturale consumatorilor protejați în cazul unei situații de urgență pe piața gazelor naturale din Republica Moldova

1. În cazul în care un consumator protejat din categoria întreprinderilor și instituțiilor care prestează servicii sociale esențiale, dispune de locuri de consum la care nu se presează servicii sociale esențiale, pentru aceste locuri de consum pot fi aplicate măsuri de limitare și/sau întrerupere a livrării gazelor naturale în conformitate cu Secțiunea 12.

Secțiunea 12  
Procedura de aplicare a măsurilor de limitare și/sau întrerupere a livrării gazelor naturale

1. În cazul situației de urgență, Comisia poate decide asupra aplicării măsurii de limitare și/sau de întrerupere a livrării gazelor naturale consumatorilor întreruptibili conform Listei nominale a consumatorilor întreruptibili prezentate de OST către organul central de specialitate și în ordinea prestabilită în Tabelele 3-4.
2. În cel mult 6 ore de la adoptarea dispoziției Comisiei privind aplicarea măsurii de limitare și/sau întrerupere a livrării gazelor naturale consumatorilor întreruptibili, OST notifică OSD și furnizorii de gaze naturale despre obligația de a întrerupe consumul de gaze naturale.
3. În scopul monitorizării consumului de gaze naturale OST determină zilnic:
4. cererea totală de gaze naturale;
5. cantitatea disponibilă de gaze naturale;
6. cererea de gaze naturale a consumatorilor protejați și a consumatorilor întreruptibili;
7. deficitul de gaze naturale (diferența dintre cererea totală și cantitatea disponibilă de gaze naturale);
8. cantitatea de gaze naturale disponibilă pentru consumatorii întreruptibili (diferența dintre cantitatea disponibilă și cererea de gaze naturale a consumatorilor protejați);
9. procentul de reducere a consumului de gaze naturale de către consumatorii întreruptibili.
10. Procedura de limitare poate fi aplicata doar pentru consumatorii la care întreruperea livrării gazelor naturale poate afecta procesul tehnologic (ex. producerea sticlei, industria metalurgică).
11. Urmare a notificării prevăzute la pct. 63, furnizorii de gaze naturale notifică consumatorii întreruptibili despre obligația de a întrerupe consumul de gaze naturale, prin poștă (scrisoare recomandată), poștă electronică, telefon sau chiar prin remiterea fizică, astfel încât să fie asigurată recepția notificării în termenul stabilit.
12. Notificarea furnizorului privind limitarea și/sau întreruperea consumului de gaze naturale conține cel puțin următoarea informație:
13. denumirea consumatorului întreruptibil;
14. adresa locului de consum la care se va limita /întrerupe livrarea gazelor naturale;
15. volumul zilnic limitat (m3/zi) /debitul de gaze naturale care va fi întrerupt , în m3/h;
16. ziua (gazieră) și ora la care limitarea /întreruperea va avea loc;
17. estimarea cu privire la data încetării situației de urgență.
18. Consumatorii întreruptibili au obligația să reducă sau să întrerupă consumul de gaze naturale notificat de furnizorul de gaze naturale în conformitate cu pct. 66-67, și a nu pune în pericol funcționarea sigură și fiabilă a echipamentelor, utilajelor şi instalaţiilor de gaze naturale, după caz să treacă la utilizarea combustibilului alternativ.
19. În cazul în care consumatorii întreruptibili nu reduc sau întrerup consumul de gaze naturale, la indicația furnizorului, operatorul de sistem deconectează de la rețeaua de gaze naturale instalațiile de utilizare ale consumatorilor respectivi.
20. Consumatorii întreruptibili, instalațiile de utilizare ale cărora au fost deconectate forțat de la rețeaua de gaze naturale de către operatorul de sistem, achită tariful pentru reconectare și pot fi reconectați la rețea după încetarea situației de urgență.
21. Operatorii de sistem monitorizează consumul de gaze naturale al consumatorilor întreruptibili și aplică măsurile stabilite la Secțiunea 13.

Secțiunea 13  
Măsuri privind consumul neautorizat /peste limită   
de gaze naturale de către consumatorii întreruptibili

1. În cazul depistării conectării neautorizate la reţeaua de gaze naturale a instalațiilor (aparatelor) de utilizare după ce a fost deconectat de la rețea conform punctului 69 din Plan și/sau depistării consumului de gaze naturale cu încălcarea obligației de limitare și/sau întrerupere a consumului de gaze naturale stabilit la punctul 68 din Plan de către consumatorii întreruptibili, personalul operatorului de sistem este obligat să întocmească *actul de depistare* a consumului neautorizat/peste limită (actul de depistare) în 2 exemplare, câte un exemplar pentru fiecare parte.

Personalul operatorului de sistem indică obligatoriu în act modalitatea în care s-au încălcat prevederile actelor normative care au dus la consum neautorizat/peste limită a gazelor naturale din reţeaua de gaze naturale. Actul de depistare este semnat de personalul operatorului de sistem şi de consumatorul întreruptibil. În cazul în care consumatorul întreruptibil refuză să semneze actul de depistare, personalul operatorului de sistem indică în act faptul şi motivele refuzului. Odată cu depistarea consumului neautorizat/peste limită a gazelor naturale, personalul operatorului de sistem înlătură încălcările depistate şi păstrează probele respective.

1. În baza materialelor acumulate, operatorul de sistem calculează consumul de gaze naturale în baza indicațiilor echipamentului de măsurare sau după caz conform sistemului pauşal (în lipsa echipamentului) pentru perioada de timp de la data indicată în notificarea furnizorului de a reduce/întrerupe consumul de gaze naturale, până la încetarea situației de urgență. Furnizorul va factura consumatorului valoarea triplă a consumului de gaze naturale.
2. În cazul în care consumatorul întreruptibil nu achită contravaloarea consumului de gaze naturale, furnizorul se adresează în instanţa de judecată pentru recuperarea prejudiciului cauzat.

Secțiunea 14  
Managementul crizelor

1. Gestionarea generală a situațiilor excepționale în sectorul gazelor naturale, coordonarea măsurilor necesare de către autoritățile publice și participanții la piața gazelor naturale, precum și monitorizarea implementării măsurilor respective se realizează de către Comisia pentru Situații Excepționale a Republicii Moldova (managerul situațiilor excepționale în sectorul gazelor naturale).

Secțiunea 15  
Rolurile și responsabilitățile părților implicate

1. Asigurarea securității aprovizionării cu gaze naturale este o competență comună a întreprinderilor de gaze naturale și a autorităților publice responsabile de buna funcționare a sectorului gazelor naturale, în conformitate cu competențele funcționale și instituționale. Întreprinderile de gaze naturale sunt obligate să asigure funcționarea sigură, fiabilă şi eficientă a sistemului de gaze naturale, care să garanteze furnizarea neîntreruptă a gazelor naturale şi satisfacerea cererii de gaze naturale a consumatorilor finali, cu respectarea parametrilor de calitate şi a indicatorilor de calitate stabiliți, precum şi să întreprindă măsuri care să garanteze securitatea aprovizionării cu gaze naturale a consumatorilor finali.
2. Pe perioada existenței situației excepționale Comisia, organul central de specialitate, organele și autoritățile administrației publice, întreprinderile de gaze naturale, precum și alți participanți la piața gazelor naturale, aplică Planul de urgență în calitate de document operativ de lucru. Măsurile luate de părțile implicate în conformitate cu Planul de urgență sunt obligatorii și prevalează în raport cu prevederile contractuale și actele normative în domeniu.
3. O analiză detaliată a rolurilor și responsabilităților autorităților publice și întreprinderilor de gaze naturale pentru fiecare nivel de criză, în perioada unei situații excepționale în sectorul gazelor naturale este prevăzută în Anexele 3-6.

Secțiunea 16  
Testele de intervenție în situații de urgență

1. În conformitate cu Regulamentul privind situațiile excepționale în sectorul gazelor naturale, măsurile, acțiunile și procedurile prevăzute în Planul de urgență trebuie testate cel puțin o dată între actualizările periodice ale acestuia efectuate la fiecare patru ani. Pentru a testa Planul de urgență, organul central de specialitate simulează scenariile cu impact mediu și ridicat și reacțiile în timp real, în conformitate cu Planul de urgență.
2. Organul central de specialitate va modela scenarii și intervenții cu impact ridicat și mediu în timp real în conformitate cu Planul de urgență. Scenariile situațiilor de urgență modelate sunt unice și dinamice în natură, în funcție de amploarea și impactul potențial al situației de urgență, iar intervenția în timp real poate varia în funcție de natura situației de urgență. Scenariile de urgență presupun o serie de evenimente care clasifică potențialele probleme în funcționarea sistemelor de gaze naturale până la evenimentul care necesită declararea unei situații de urgență, adică până la necesitatea obiectivă de a lansa măsuri care nu au la bază mecanisme de piață.
3. Organul central de specialitate va fi responsabil de pregătirea și organizarea testelor de intervenție în situații de urgență. Testele de intervenție în situații de urgență au loc cel puțin o dată la patru ani, iar data și entitatea responsabilă de organizarea acestora sunt stabilite prin ordinul organului central de specialitate. Primele teste de intervenție vor fi efectuate în termen de cel mult un an de la emiterea avizului Secretariatului Comunității Energetice cu privire la Planul de urgență. Testarea intervențiilor în situații de urgență se face pentru a testa eficacitatea planului și a măsurilor operaționale incluse în acesta.
4. Pentru a asigura aprovizionarea consumatorilor finali din Republica Moldova cu gaze naturale în condiții de siguranță, autoritățile responsabile vor implementa simulări ale intervențiilor în situații de urgență. Vor fi simulați parametrii operaționali cel puțin ai următoarelor întreprinderi din sectorul gaze naturale, electroenergetic și termoenergetic:

* SRL „Vestmoldtransgaz”;
* SA „Moldovagaz”;
* SA „Energocom”;
* SRL „Chișinău-gaz”
* SRL „Bălți-gaz”
* SA „Termoelectrica”;
* SA „CET-Nord”;
* ÎS „Moldelectrica”;
* SA „RED-Nord”;
* SA „Premier Energy Distribution”;
* SRL „Premier Energy”;
* SA „FEE-Nord”.

1. Situațiile modelate pentru sectorul gazelor naturale din Republica Moldova vor include următoarele scenarii cu impact ridicat și mediu:
2. întreruperea aprovizionării cu gaze naturale a Republicii Moldova din cauza deteriorării infrastructurii de gaze naturale ca urmare a războiului declanșat de Federația Rusă împotriva Ucrainei sau a atacului terorist asupra infrastructurii de gaze naturale din Federația Rusă sau Ucraina;
3. condiții meteo nefavorabile;
4. limitarea sau întreruperea livrării de gaze naturale către Republica Moldova de către SAP „Gazprom” ca urmare a disputelor comerciale/datoriilor SA „Moldovagaz” către SAP „Gazprom”;
5. întreruperea aprovizionării Republicii Moldova cu gaze naturale din cauza nivelului inacceptabil al prețului la gaze naturale de la furnizorii disponibili pe piața regională sau a situației macroeconomice negative din țară (inflație ridicată sau devalorizarea monedei naționale);
6. întreruperea totală a livrării de gaze naturale spre Republica Moldova din toate sursele;
7. limitarea aprovizionării Republicii Moldova cu gaze naturale cu disponibilitatea importului printr-un singur punct de interconectare;
8. întreruperea aprovizionării malului stâng al Nistrului cu gaze naturale.
9. După testarea intervențiilor în situații de urgență, se va întocmi și se va prezenta un rezumat al rezultatelor obținute, inclusiv un plan de acțiuni, care va detalia îmbunătățirile aduse măsurilor de urgență existente, care vor fi puse la dispoziția tuturor părților interesate.

Secțiunea 17  
Mecanismele de cooperare cu alte țări părți ale Comunității Energetice

1. Organul central de specialitate asigură colaborarea regională cu autoritățile competente ale țărilor vecine în vederea implementării măsurilor de prevenire și reducere a impactului eventualelor situații excepționale în domeniul aprovizionării cu gaze naturale. OST asigură colaborarea cu OST adiacenți pentru a preveni posibilele întreruperi în aprovizionarea cu gaze naturale și a minimiza daunele care pot fi cauzate într-o astfel de situație.
2. În vederea asigurării securității aprovizionării cu gaze naturale, organul central de specialitate împreună cu OST va colabora cu autoritățile publice relevante și cu OST adiacenți din țările vecine (România și Ucraina), dar și din alte țări, după caz, în special în ceea ce privește:
3. coordonarea măsurilor privind securitatea aprovizionării cu gaze naturale în situații excepționale;
4. identificarea interconexiunilor, dezvoltarea și modernizarea acestora, inclusiv pentru asigurarea capacităților bidirecționale;
5. identificarea condițiilor și a modalităților practice de acordare a asistenței reciproce.
6. Organul central de specialitate, în comun cu OST, participă, în colaborare cu autoritățile publice de resort și OST adiacenți din țările vecine, la elaborarea planurilor comune de acțiuni preventive și a planurilor comune de urgență.
7. Organul central de specialitate identifică, după caz, măsurile reciproce de acțiune și de corelare a riscurilor cu țările vecine țări părți ale Comunității Energetice și/sau state membre ale Uniunii Europene.
8. Pentru a spori flexibilitatea și reziliența sistemului de aprovizionare cu gaze naturale, Republica Moldova stochează gaze naturale în țările vecine, în țările părți ale Comunității Energetice și/sau în statele membre ale Uniunii Europene.
9. Mecanismele de partajare a eforturilor pentru îndeplinirea obiectivului de creare a stocurilor cu aceste țări vecine vor spori flexibilitatea de funcționare a sistemului de gaze naturale al Republicii Moldova, oferind opțiuni suplimentare pentru atenuarea riscurilor legate de aprovizionarea cu gaze naturale.

## **Anexe**

**Anexa 1.**

**Anexa 1.** Principalele surse de informații pentru gestionarea situației excepționale din sectorul gazelor naturale

|  |  |
| --- | --- |
| **Informații** | **Furnizori de informații** |
| Cauza situației excepționale | Organul central de specialitate, întreprinderile de gaze naturale, OST |
| Amploarea și durata situației excepționale | Organul central de specialitate, întreprinderile de gaze naturale, OST |
| Termenele de restabilire a aprovizionării cu gaze naturale | Organul central de specialitate, întreprinderile de gaze naturale, OST, OSD |
| Competențele și acțiunile guvernamentale necesare | Organul central de specialitate  OST |
| Acțiuni întreprinse pentru eliminarea sau atenuarea consecințelor negative | Organul central de specialitate, întreprinderile de gaze naturale, OST |
| Problemele consumatorilor, inclusiv consumatorilor protejați | Organul central de specialitate, OST, OSD |
| Probleme cu privire la piața gazelor naturale | Organul central de specialitate, ANRE |
| Creșterea aprovizionării cu gaze naturale | Organul central de specialitate, OST, OSD |
| Acțiuni de reducere a cererii de gaze naturale | Organul central de specialitate  OST, OSD |
| Impactul socio-economic al întreruperilor în aprovizionarea cu gaze naturale | Organul central de specialitate |
| Probleme de securitate | Organul central de specialitate  Ministerul Afacerilor Interne |
| Comunicarea cu mass-media | Comisia |

**Anexa 2.**

**Anexa 2**. Rezultatele evaluării reducerii consumului lunar de gaze naturale ca urmare a implementării măsurilor predefinite incluse în Planul de urgență, mil. m3

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr.** | **Măsurile** | **Limitarea aprovizionării cu gaze naturale, %** | | | | | | | | | | | | | | |
| **0%** | **35%** | **50%** | **100%** | **0%** | **35%** | **50%** | **100%** | **0%** | | **35%** | | **50%** | | **100%** |
| **Minim pe lună, mil. m3** | | | | **Maxim pe lună, mil. m3** | | | | | **Medie pe lună, mil. m3** | | | | | |
| **1** | Utilizarea stocurilor de gaze naturale aferente obligației de stocare conform art. 1083 din Legea cu privire la gazele naturale | 0 | 0 | 0 | 0 | 0 | 0 | 0 | 0 | | 0 | | 0 | 0 | | 0 |
| 2 | Utilizarea gazelor naturale care fac obiectul stocurilor de securitate în conformitate cu art. 1081 alin. (8) din Legea cu privire la gazele naturale. | 0 | 0 | 0 | 0 | 0 | 0 | 0 | 0 | 0 | | 0 | | 0 | 0 | |
| 3 | Încheierea/accesarea acordurilor de împrumut de către stat cu instituțiile financiare pentru asigurarea stocurilor de gaze naturale în situații de urgență de către furnizorii cărora li s-a impus obligația realizare a achiziţiilor de gaze naturale și constituirea stocurilor | 0 | 0 | 0 | 0 | 0 | 0 | 0 | 0 | 0 | | 0 | | 0 | 0 | |
| 3 | Utilizarea gazelor naturale stocate în rețelele de transport din țară | 0,0 | 0,0 | 0,5 | 19,0 | 0,0 | 0,0 | 6,8 | 19,0 | 0,0 | | 0,0 | | 4,8 | 19,0 | |
| 4 | Trecerea CET Sursa 1 a „Termoelectrica” SA la combustibil alternativ (păcură) | 0,0 | 8,6 | 7,1 | 7,1 | 0,0 | 41,5 | 51,1 | 51,1 | 0,0 | | 25,8 | | 37,0 | 37,7 | |
| 5 | Trecerea centralelor electrice de termoficare ale fabricilor de zahăr (ÎCS „Moldova-Zahăr” SRL și ÎM „Südzucker Moldova” SA) la combustibil alternativ | 0,0 | 0,5 | 0,5 | 0,5 | 0,0 | 8,0 | 8,0 | 8,0 | 0,0 | | 2,5 | | 2,5 | 2,5 | |
| 6 | Reducerea cu 10% a temperaturii agentului termic livrat în sistemele de încălzire centralizată | 0,0 | 0,5 | 0,5 | 0,5 | 0,0 | 2,4 | 2,4 | 2,4 | 0,0 | | 1,9 | | 1,9 | 1,9 | |
| 7 | Limitarea sau întreruperea livrărilor de gaze naturale consumatorilor întreruptibili. | 0,0 | 0,0 | 0,0 | 4,7 | 0,0 | 0,0 | 0,0 | 33,4 | 0,0 | | 0,0 | | 0,0 | 16,4 | |
|  | **Total** | **0,0** | **9,6** | **8,6** | **31,8** | **0,0** | **51,9** | **68,3** | **113,9** | **0,0** | | **30,2** | | **46,2** | **77,5** | |

**Notă:** În cazul în care sunt utilizate stocurile de gaze naturale aferente obligației de stocare/ stocurile de securitate, atunci pe parcursul perioadei de 1 lună nu vor fi probleme în cazul limitării gazelor naturale deoarece se acoperă consumul maxim de gaze naturale. Respectiv, reducerea consumului este 0 pentru toate 3 scenarii.

Anexa 3.

Anexa 3. Rolurile și responsabilitățile entităților implicate în situația de Alertă timpurie.

|  |  |
| --- | --- |
| **Entitatea** | **Roluri și responsabilități** |
| **Comisia pentru situații excepționale** | Examinează sesizarea privind apariția/ constată existența /încetarea situației de alertă timpurie. |
| Coordonează acțiunile întreprinderilor de gaze naturale, participanților la piața gazelor naturale, organului central de specialitate, alte organe sau autorități publice, în legătură cu apariția și gestionarea situație de alertă timpurie. |
| Emite dispoziții cu privire la aplicarea măsurilor stabilite în Planul de urgență, precum și măsuri suplimentare, care nu sunt stabilite în Plan. |
| **Organul central de specialitate** | După caz, sesizează Comisia despre existența condițiilor pentru constatarea/încetarea situației de alertă timpurie. |
| Consolidează și evaluează informațiile primite de la întreprinderile de gaze naturale. Oferă informații actualizate Comisiei/Guvernului. |
| **Comisia OCS** | Consultă organul central de specialitate în privința evaluării condițiilor de existență a unei situații excepționale, analizează informațiile cu privire la posibila apariție a unui eveniment care ar putea afecta aprovizionarea cu gaze naturale. |
| **ANRE** | Oferă informații organului central de specialitate și Comisiei despre funcționarea pieței de gaze naturale în timpul unei situațiilor excepționale. |
| **OST** | Sesizează Comisia despre existența condițiilor pentru constatarea/încetarea situației de alertă timpurie. |
| Asigură funcționarea în condiții normale a sistemului de transport al gazelor naturale, monitorizează parametrii tehnici de funcționare a rețelelor de transport al gazelor naturale și dezechilibrele din sistem. |
| Oferă instrucțiuni obligatorii pentru participanții la piața gazelor naturale la îndeplinirea măsurilor incluse în Planul de urgență. |
| Participă la activitatea Comisiei OCS pentru evaluarea crizelor. |
| Colaborează cu OST din țările vecine. |
| **OSD** | Asigură funcționarea în condiții normale a rețelelor, monitorizează parametrii tehnici de funcționare a rețelelor sale și dezechilibrele din sistem. |
| **Furnizori /traderii de gaze naturale** | Furnizează gaze naturale, întreprind măsuri bazate pe piață prevăzute de plan. Au responsabilitatea de a-și menține în echilibru portofoliile de echilibrare, de a raporta orice incident care poate cauza o întrerupere în furnizarea gazelor naturale și a informa consumatorii finali despre măsurile aplicabile în situație excepțională în sectorul gazelor naturale. |
| **Producători de energie electrică și termică** | Prezintă informații organului central de specialitate, OST și OST energiei electrice privind consumul de gaze naturale, producția de energie electrică și termică. |
| Informează organul central de specialitate și întreprinderile de gaze naturale cu privire la parametrii de funcționare a centrale electrice pe bază de gaze naturale. |
| Participă la activitatea Comisiei OCS |
| **OST de energie electrică** | Pune în aplicare și coordonează măsurile care afectează sectorul electroenergetic. |
| Participă la activitatea Comisiei OCS |

**Anexa 4.**

**Anexa 4.** Rolurile și responsabilitățile entităților implicate **situație de Alertă.**

|  |  |
| --- | --- |
| Entitate implicată | Roluri și responsabilități |
| Guvernul | Impune obligații de serviciu public. |
| Comisia | Examinează sesizarea privind apariția/ constată existența /încetarea situației de alertă. |
| Coordonează acțiunile întreprinderilor de gaze naturale, participanților la piața gazelor naturale, organului central de specialitate, alte organe sau autorități publice, în legătură cu apariția și gestionarea situație de alertă. |
| Emite dispoziții cu privire la aplicarea măsurilor stabilite în Planul de urgență, precum și măsuri suplimentare, care nu sunt stabilite în Plan. |
| Organul central de specialitate | După caz, sesizează Comisia în privința existenței circumstanțelor declarării /încetării situației de alertă; |
| Consolidează, evaluează și monitorizează informațiile primite de la întreprinderile de gaze naturale. Transmite informații actualizate Comisiei /Guvernului. |
| Coordonează acțiunile realizate de întreprinderile de gaze naturale, în special de OST, altor participanți la piața gazelor naturale, alte organe sau autorități publice în legătură cu apariția și gestionarea situației de alertă. |
| Organizează ședințele Comisiei OCS și participă la activitatea acestuia. |
| Comisia OCS | Consultă organul central de specialitate în privința evaluării condițiilor de existență a unei situații excepționale, precum și a măsurilor necesare pentru gestionarea nivelului de criză respectiv. |
| ANRE | Monitorizează funcționarea pieței de gaze și implementarea măsurilor destinate asigurării securității aprovizionării cu gaze naturale.  Aprobă /actualizează tarifele și prețurile reglementate, impune obligații de serviciu public, sancționează titularii de licență. |
| OST | Sesizează Comisia despre existența condițiilor pentru constatarea/încetarea situației de alertă. |
| Monitorizează parametrii tehnici de funcționare a sistemului de gaze naturale și dezechilibrele din sistem. |
| Oferă instrucțiuni obligatorii participanților la piața gazelor naturale la îndeplinirea măsurilor incluse în Planul de urgență. |
| Centralizează și analizează datele primite de la întreprinderile de gaze naturale și participanții pieței gazelor naturale |
| Participă la activitatea Comisiei OCS |
| Colaborează cu OST din țările vecine. |
| OSD | Informează OST cu privire la apariția evenimentului care poate duce la apariția situației de alertă. |
| Implementează măsurile adoptate în situație de alertă. |
| Furnizorii/ traderii de gaze naturale | Au responsabilitatea de a-și menține în echilibru portofoliile de echilibrare, de a raporta orice incident care poate cauza o întrerupere în furnizarea gazelor naturale și a informa consumatorii finali despre măsurile aplicabile în situație excepțională în sectorul gazelor naturale. |
| Implementează măsurile adoptate în situație de alertă, care se bazează pe mecanisme de piață |
| Producători de energie electrică și termică | Implementează și respectă contractele încheiate cu OST de energie electrică și/sau furnizorii de energie electrică precum și măsurile pentru situația de urgență stabilite în Planul de urgență. |
| Participă la activitatea Comisiei OCS |
| Pun în aplicare și coordonează măsurile care afectează sectorul electroenergetic, în special în ceea ce privește restricțiile de funcționare a centralelor electrice pe gaze naturale |
| Producătorii de gaze naturale | Mobilizează întreaga capacitate de producere a gazelor naturale în limitele capacităţilor maxime de extracţie. |
| Exploatează şi să întreţin instalaţiile de producere, să majoreze capacitatea acestora astfel încît să asigure funcţionarea sigură şi continuă a acestora;  Pun la dispoziţia OST, OSD datele necesare pentru gestionarea sistemului de gaze naturale;  Au acces la reţelele de transport şi de distribuţie a gazelor naturale, în mod nediscriminatoriu;  Vând gazele naturale produse pe piaţa angro și amănuntul a gazelor naturale. |
| Consumatorii industriali | Întreprind măsuri de optimizare a consumului de gaze naturale. |

Anexa 5.

Anexa 5. Rolurile și responsabilitățile entităților implicate în situație de Urgență

|  |  |
| --- | --- |
| Entitate implicată | Roluri și responsabilități |
| Guvernul | Impune obligații de serviciu public cu privire la securitatea aprovizionării cu gaze naturale. |
| Comisia pentru situații excepționale | Examinează sesizarea privind apariția/constată existența/încetarea situației de urgență. |
| Coordonează acțiunile întreprinderilor de gaze naturale, participanților la piața gazelor naturale, organului central de specialitate, alte organe sau autorități publice, în legătură cu apariția și gestionarea situație de alertă timpurie. |
| Emite dispoziții cu privire la aplicarea măsurilor stabilite în Planul de urgență, precum și măsuri suplimentare, care nu sunt stabilite în Plan. |
| Organul central de specialitate | După caz, sesizează Comisia în privința existenței circumstanțelor declarării/încetării situației de urgență; |
| Analizează și evaluează informațiile primite de la întreprinderile de gaze naturale cu privire la existența premiselor pentru declararea situației de urgență și după caz organizează ședința Comisiei OCS |
| Supraveghează gestionarea situației de urgență, coordonează acțiunile realizate de întreprinderile de gaze naturale, în special de OST, altor participanți la piața gazelor naturale, alte organe sau autorități publice în legătură cu apariția și gestionarea situației de urgență |
| Asigură colaborarea regională cu autoritățile competente ale țărilor vecine și OST adiacenții în scopul asigurării măsurilor de prevenire și micșorare a impactului eventualelor situații excepționale pentru aprovizionarea cu gaze naturale.  1) coordonează măsurilor privind securitatea aprovizionării cu gaze naturale în situații excepționale;  2) identificarea condițiilor şi a modalităților practice de acordare a asistenței reciproce. |
|  | Pregătește decizii privind măsurile care nu au la bază mecanisme de piață, pregătește propuneri privind măsurile care trebuie luate pentru nivelul de urgență și se consultă cu OST cu privire la restricțiile necesare. |
| Comisia OCS | Consultă organul central de specialitate în privința evaluării condițiilor de existență a unei situații excepționale precum și a măsurilor necesare pentru nivelul de criză respectiv. |
| ANRE | Monitorizează funcționarea pieței de gaze naturale, implementarea măsurilor destinate asigurării securității aprovizionării cu gaze naturale. |
| Impune obligații de serviciu public în limita competenței. |
| Sancționează titularii de licență care nu respectă deciziile Comisiei. |
| OST | Sesizează Comisia în privința existenței circumstanțelor declarării /încetării situației de urgență; |
| Până la finalizarea de către Comisie a verificării condițiilor de existență a unei situații excepționale, în cazul în care situația excepțională impune intervenția imediată, OST întreprinde toate măsurile necesare pentru a reduce impactul sau a elimina situația de urgență conform Planului de urgență. |
| Monitorizează parametrii tehnici ai rețelelor de gaze naturale și dezechilibrele din sistem, restabilește în termen cât mai restrâns defecțiunile tehnice apărute în sistemul de transport al gazelor naturale. |
| Oferă instrucțiuni obligatorii participanților la piața gazelor naturale la întreprinderea măsurilor incluse în Planul de urgență. |
| Prezintă Comisiei, organului central de specialitate informații operative. |
| Centralizează și analizează datele primite de la întreprinderile de gaze naturale și transmite informații relevante organului central de specialitate |
| Participă la activitatea Comisiei OCS |
| Colaborează cu OST din statele vecine, prin aplicarea unui mecanism de schimb continuu de informații și depășirea temporară a limitelor contului OBA în scopul asigurării securității sistemului de transport național. |
| Întreprindă măsurile de limitare şi/sau de întrerupere a livrării gazelor naturale consumatorilor întreruptibili. |
| OSD | Asigură livrarea prin rețele de distribuție a gazelor naturale, în condiții fiabile și de securitate la instalațiile de utilizare a consumatorilor finali.  Întreprindă măsurile de limitare şi/sau de întrerupere a livrării gazelor naturale consumatorilor întreruptibili. |
| Furnizori și traderii de gaze naturale | Furnizorii și traderii de gaze naturale au responsabilitatea de a-și menține în echilibru portofoliile de echilibrare, de a raporta orice incident care poate cauza o întrerupere în furnizarea gazelor naturale și a informa consumatorii finali despre măsurile aplicabile în situație excepțională în sectorul gazelor naturale.  Aplică măsurile prevăzute de Plan. |
| Producători de energie electrică și termică | Pun în aplicare și coordonează măsurile care afectează sectorul electroenergetic, în special în ceea ce privește restricțiile de funcționare a centralelor electrice pe gaze naturale |
| Autoritățile administrației publice locale | Întreprind măsurile necesare, stabilite în Planul de urgență, la indicațiile Comisiei. Dacă este necesar, Comisia solicită suportul autorităților administrației publice locale, al căror teritoriu este afectat de situația excepțională, pentru lichidarea consecințelor situației excepționale și revenirea la situația normală de funcționare a pieței gazelor naturale. |
| Consumatorii de gaze  naturale | Reduc sau limitează consumul de gaze naturale la solicitarea Operatorului de sistem/ furnizorului de gaze naturale;  Asigura siguranţa echipamentelor, utilajelor şi instalaţiilor de gaze naturale şi, după caz, trec la utilizarea de combustibili alternativi. |
| Evită consumul neautorizat de gaze naturale/peste limită, fără a crea situații periculoase din punct de vedere tehnic. |
| OST de energie electrica | Monitorizează impactul reducerii livrărilor gazelor naturale asupra rețelei electrice. |

**Anexa 6.**

**Anexa 6.** Drepturile și obligațiile operatorilor de sistem referitoare la funcționarea în siguranță a rețelei de gaze naturale

|  |  |
| --- | --- |
| Entitatea | Roluri și responsabilități |
| OST | exploatează, întreţine, modernizează şi dezvoltă reţelele de transport al gazelor naturale în condiţii de siguranţă, de fiabilitate şi de eficienţă.  restabilește în termen cât mai restrâns defecțiunile tehnice apărute în sistemul de transport al gazelor naturale.  prestează servicii de transport al gazelor naturale, inclusiv a fluxurilor transfrontaliere.  asigură alocarea capacităților și gestionarea congestiilor rețelelor de transport al gazelor naturale;  îndeplineşte funcţiile de dispecerat în scopul gestionării volumelor de gaze naturale livrate prin reţelele de transport al gazelor naturale şi asigură echilibrarea sistemului de gaze naturale, precum şi prestarea serviciilor de sistem.  asigură interoperabilitatea reţelelor de gaze naturale, încheie acorduri de interconectare cu OST din țările vecine.  să asigure accesul terţilor la sistemul de transport,  plasează zilnic pe pagina sa electronică informaţii cu caracter operativ şi tehnic privind funcţionarea reţelelor de transport al gazelor naturale.  realizează schimbul de informaţii cu alţi operatori de sistem adiacenți.  întrerupe sau limitează transportul gazelor naturale în condițiile art. 70 alin. (1) din Legea cu privire la gazele naturale.  Îndeplinește acțiuni de echilibrare în vederea asigurării echilibrului fizic și menținerii în parametrii operaționali a sistemului de gaze naturale. |
| OSD | exploatează, întreţine, modernizează şi dezvoltă reţelele de distribuţie a gazelor naturale în condiţii de siguranţă, de fiabilitate şi de eficienţă  gestionează fluxurile de gaze naturale din reţelele de distribuţie a gazelor naturale;  prezintă OST, OSD adiacenți informaţii pentru exploatare şi dezvoltarea coordonată a sistemelor, interoperabilitatea reţelelor.  prezintă informaţiile necesare utilizatorilor de sistem pentru accesul eficient la reţelele de distribuţie a gazelor naturale;  efectuează racordarea, deconectarea şi reconectarea la reţelele de distribuţie a gazelor naturale;  asigură accesul terţilor la sistemele de distribuţie, în condiţii nediscriminatorii, în limitele capacităţilor de distribuţie, cu respectarea regimurilor tehnologice.  întrerupe sau limitează transportul gazelor naturale în condițiile art. 70 alin. (1) din Legea cu privire la gazele naturale. |

**Anexa 7.**

**Anexa 7.** Obligații de informare pentru fiecare nivel de criză.

|  |  |  |  |
| --- | --- | --- | --- |
| 1. Alertă timpurie | | | |
| Raportor | **Destinatarul informației** | **Obligația de informare** | **termen** |
| OST | Comisia,  (prin intermediul Inspectoratului General pentru Situații de Urgență)  Organul central de specialitate şi ANRE | Notifică despre apariția circumstanțelor pentru declararea situației de alertă timpurie.  Centralizează și analizează datele primite de la întreprinderile de gaze naturale și participanții pieței gazelor naturale și transmite informațiile relevante.  Informează cu privire la realizarea obligațiilor lor legale şi contractuale pe perioada existenței situației de alertă timpurie;  Informează cu privire la măsurile întreprinse pe perioada situației de alertă timpurie.  În baza informațiilor de la întreprinderile de gaze naturale prezintă următoarele informații:   * prognoza cererii zilnice și a furnizării zilnice de gaze naturale pentru următoarele 3 zile, în milioane m3/zi; * fluxurile zilnice de gaze naturale la toate punctele de intrare și ieșire transfrontaliere, precum și la toate punctele care racordează o instalație de producere a gazelor naturale, o instalație de stocare sau un terminal GNL la rețeaua de gaze naturale, în milioane m3/zi; * perioada de timp, exprimată în zile, pentru care se estimează că este posibilă asigurarea aprovizionării cu gaze naturale a consumatorilor protejați. | după caz  zilnic  zilnic  zilnic |
| Participanții la piața gazelor naturale | Oferă instrucțiuni obligatorii la îndeplinirea măsurilor incluse în Planul de urgență. | zilnic |
| OST din țările vecine. | Schimb de informații operative | permanent |
| Organului central de specialitate | Lista consumatorilor protejați  Lista consumatorilor întreruptibili | La primirea notificării de alertă timpurie. |
| OSD | OST | Transmite orice informații concrete și sigure cu privire la posibila apariție a unui eveniment care ar putea afecta aprovizionarea cu gaze naturale a consumatorilor finali din zona sa de activitate. | după caz |
| OST | Prezintă lista consumatorilor protejați și întreruptibili, ale căror instalații de gaze naturale sunt racordate la rețelele de distribuție a gazelor naturale pe care le exploatează. | La primirea notificării de alertă timpurie |
| OST, organul central de specialitate și ANRE | Informează cu privire la realizarea obligațiilor sale legale și contractuale pe perioada situației de alertă timpurie. | zilnic |
| Informează despre măsuri întreprinse bazate pe mecanisme de piață. | zilnic |
| Furnizorii de gaze naturale | OST | Prezintă informații relevante cu privire la posibila apariție a unui eveniment care ar putea afecta aprovizionarea cu gaze naturale, |  |
| Consumatorii | Informează despre măsurile care urmează a fi aplicate în situație de Alertă timpurie. | zilnic |
| OST, organul central de specialitate și ANRE | Informează realizarea obligațiilor sale legale și contractuale. | zilnic |
| Măsurile întreprinse bazate pe mecanisme de piață. | zilnic |
| Organul central de specialitate | Comisia | După caz, sesizează constatarea apariției situației de alertă timpurie |  |
| Comisie, Guvern | Transmite informații actualizate în baza informațiilor primite de la întreprinderile de gaze naturale. | zilnic |
| Transmite informații cu privire la măsurile întreprinse pe perioada situației de alertă timpurie. | zilnic |
| Secretariatul Comunității Energetice | Notifică despre constatarea de către Comisie a situației excepționale – nivelul de alertă timpurie. |  |
| Președintele Grupului de coordonare privind securitatea aprovizionării din cadrul Comunității Energetice, | În cazul în care situația nu poate fi gestionată în modul corespunzător prin aplicarea măsurilor la nivel național, la indicația Comisiei, informează și solicită convocarea unei ședințe a Grupului, în vederea examinării situației create şi, după caz, acordării asistenței Republicii Moldova în legătură cu coordonarea măsurilor implementate la nivel național şi regional pentru a face față crizei. | la necesitate |
| ANRE | Organul central de specialitate și Comisiei | Oferă informații despre funcționarea pieței de gaze naturale și implementarea măsurilor destinate asigurării securității aprovizionării cu gaze naturale. | după caz |
| Furnizori de gaze naturale  Producători de energie electrică și termică  OST de energie electrică | OST | Prezintă informații cu privire la posibila apariție a unui eveniment care ar putea afecta aprovizionarea cu gaze naturale, precum și cu privire la eventualele măsuri întreprinse bazate pe mecanisme de piață. |  |
| OST, organul central de specialitate și ANRE | Informații realizarea obligațiilor sale legale și contractuale. | zilnic |
| Informații cu privire la măsurile întreprinse pe perioada situației de alertă timpurie | La cerere. |

|  |  |  |  |
| --- | --- | --- | --- |
| 1. Alertă | | | |
| OST | Comisia,  (prin intermediul Inspectoratului General pentru Situații de Urgență, organul central de specialitate şi ANRE | Notifică despre apariția circumstanțelor declarării /încetării unei situații excepționale – nivelului de alertă.  Transmite informații relevante urmare a centralizării și analizării datelor primite de la întreprinderile de gaze naturale și participanții pieței gazelor naturale  Informează cu privire la realizarea obligațiilor lor legale şi contractuale pe perioada existenței situației de alertă  Informații cu privire la măsurile întreprinse pe perioada situației de alertă | la apariția circumstanțelor  zilnic  zilnic  zilnic |
| Comisia  Organul central de specialitate | OST, în baza informațiilor de la întreprinderile de gaze naturale informează:   * prognoza cererii zilnice și a furnizării zilnice de gaze naturale pentru următoarele trei zile, în milioane metri cubi pe zi (milioane m3/zi); * fluxurile zilnice de gaze naturale la toate punctele de intrare și ieșire transfrontaliere, precum și la toate punctele care racordează o instalație de producere a gazelor naturale, o instalație de stocare sau un terminal GNL la rețeaua de gaze naturale, în milioane metri cubi pe zi (milioane m3/zi); * perioada de timp, exprimată în zile, pentru care se estimează că este posibilă asigurarea aprovizionării cu gaze naturale a consumatorilor protejați. | zilnic |
| Organul central de specialitate | Prezintă: Lista consumatorilor protejați și Lista consumatorilor întreruptibili | la primirea notificării de Alertă |
| OST din țările vecine | Schimb de informații, pentru a garanta securitatea şi fiabilitatea rețelelor de transport al gazelor naturale în contextul gestionării congestiilor | permanent |
| OSD | OST | Informații cu privire la declanşarea evenimentului care duce la creşterea excepțională a cererii de gaze naturale, la întreruperea furnizării gazelor naturale din import sau care afectează livrarea gazelor naturale către consumatorii din zona de activitate, precum şi cu privire la măsurile bazate pe mecanisme de piață întreprinse în acest context;  Transmite lista consumatorilor protejați, ale căror instalații de gaze naturale sunt racordate la rețelele de distribuție a gazelor naturale pe care le exploatează  Transmite lista consumatorilor întreruptibili ale căror instalații de utilizare sunt racordate la rețelele sale de gaze naturale | la primirea notificării de Alertă |
| ANRE | Organul central de specialitate și Comisia | Oferă informații despre funcționarea pieței de gaze naturale în timpul unei situații excepționale, monitorizează implementarea măsurilor destinate asigurării securității aprovizionării cu gaze naturale. | la necesitate |
| Furnizorii de gaze naturale | OST | Prezintă informații relevante cu privire la posibila apariție a unui eveniment care ar putea afecta aprovizionarea cu gaze naturale. |  |
| OST, organul central de specialitate și ANRE | Măsurile întreprinse în acest context, care trebuie să se bazeze pe mecanisme de piață. | zilnic |
| Consumatorii | Informează despre măsurile aplicabile în situație de Alertă | zilnic |
| Organul central de specialitate, Comisia | Transmite informațiile relevante privind de la întreprinderile de gaze naturale, alți participanți ai pieței gazelor naturale și ANRE. | zilnic |
| Organul central de specialitate | Secretariatul Comunității Energetice | Notifică despre constatarea de către Comisie a situației excepționale – nivelul de alertă. |  |
| Președintele Grupului de coordonare privind securitatea aprovizionării din cadrul Comunității Energetice | În cazul în care situația nu poate fi gestionată în modul corespunzător prin aplicarea măsurilor la nivel național, la indicația Comisiei, informează și solicită convocarea unei ședințe a Grupului, în vederea examinării situației create şi, după caz, acordării asistenței Republicii Moldova în legătură cu coordonarea măsurilor implementate la nivel național şi regional pentru a face față crizei. | la necesitate |
| Furnizori de energie electrică /  Producători de energie electrică și termică \*  OST de energie electrică | OST  OST, organul central de specialitate și ANRE | Prezintă informații privind consumul de gaze naturale, după caz producția de energie electrică și termică și realizarea obligațiilor contractuale.  Informații parametrii de funcționare ale principalelor centrale electrice pe bază de gaze naturale  Informații realizarea obligațiilor sale legale și contractuale | zilnic  zilnic  la cerere |

|  |  |  |  |
| --- | --- | --- | --- |
| C: Urgență | | | |
| OST | Comisia,  (prin intermediul Inspectoratului General pentru Situații de Urgență,  organul central de specialitate şi ANRE | Notifică despre apariția circumstanțelor declarării /încetării unei situații excepționale – nivelului de urgență (creşterea cererii de gaze naturale excepțional de mare, la întreruperea furnizării gazelor naturale din import sau care a afectat livrarea gazelor naturale pe teritoriul Republicii Moldova, situaţii care nu au putut fi redresate prin aplicarea măsurilor bazate pe mecanisme de piaţă, fiind necesară introducerea suplimentară de măsuri care nu se bazează pe mecanisme de piață în vederea aprovizionării cu gaze naturale a consumatorilor, în special, a consumatorilor protejați;  Notificarea conține o descriere a incidentului /evenimentului:   * data, ora și durata evenimentului; * tipul evenimentului; * locația evenimentului; * estimarea deficitului de gaze naturale; * impactul posibil.   Transmite informații relevante urmare a centralizării și analizării datelor primite de la întreprinderile de gaze naturale și participanții pieței gazelor naturale  Informează cu privire la realizarea obligațiilor lor legale şi contractuale pe perioada existenței situației de urgență  Informații cu privire la măsurile întreprinse pe perioada situației de urgență (bazate și nebazate pe mecanisme de piață) | zilnic  zilnic  zilnic  zilnic |
| Organul central de specialitate | Prezintă informații despre modificarea nivelului cererii și ofertei pe piața gazelor naturale în baza informațiilor de la întreprinderile de gaze naturale, dar și despre probabilitatea apariției unui dezechilibru între nivelul cererii și ofertei. | La apariția circumstanțelor |
|  | Prezintă Lista consumatorilor protejați și Lista consumatorilor întreruptibili | la primirea notificării cu privire la apariția situației urgență |
| Comisia  Organul central de specialitate | OST, în baza informațiilor de la întreprinderile de gaze naturale informează zilnic următoarele informații:   * prognoza cererii zilnice și a furnizării zilnice de gaze naturale pentru următoarele trei zile, în milioane metri cubi pe zi (milioane m3/zi); * fluxurile zilnice de gaze naturale la toate punctele de intrare și ieșire transfrontaliere, precum și la toate punctele care racordează o instalație de producere a gazelor naturale, o instalație de stocare sau un terminal GNL la rețeaua de gaze naturale, în milioane metri cubi pe zi (milioane m3/zi); * perioada de timp, exprimată în zile, pentru care se estimează că este posibilă asigurarea aprovizionării cu gaze naturale a consumatorilor protejați. | zilnic |
| OST din țările vecine | Schimb continuu de informații, pentru a garanta securitatea şi fiabilitatea rețelelor de transport al gazelor naturale în contextul gestionării congestiilor | continuu |
| OSD | OST | Informații cu privire la declanşarea evenimentului care duce la creşterea excepțională a cererii de gaze naturale, la întreruperea furnizării gazelor naturale din import sau care afectează livrarea gazelor naturale către consumatorii din zona de activitate, precum şi cu privire la măsurile bazate pe mecanisme de piață întreprinse în acest context;  Transmit lista consumatorilor protejați, ale căror instalații de gaze naturale sunt racordate la rețelele de distribuție a gazelor naturale pe care le exploatează  Transmit lista consumatorilor întreruptibili, ale căror instalații de gaze naturale sunt racordate la rețelele de distribuție a gazelor naturale | la primirea notificării cu privire la apariția situației de urgență |
| Furnizorii de gaze naturale | OST | Prezintă informații relevante cu privire la posibila apariție a unui eveniment care ar putea afecta aprovizionarea cu gaze naturale | la apariția circumstanțelor |
| Comisia | Populația, prin intermediul mass-media | Asigură informarea, cu privire la cauzele şi proporțiile situațiilor excepționale, cu privire la măsurile întreprinse de întreprinderile de gaze naturale şi autoritățile responsabile pentru prevenirea şi lichidarea consecințelor acestora. | zilnic |
| Organul central de specialitate | Comisia, prin intermediul Inspectoratul General pentru Situații de Urgență, | Informează cu privire la măsurile întreprinse | zilnic |
| Organul central de specialitate, Comisia | Transmite informațiile relevante privind monitorizarea datele primite de la întreprinderile de gaze naturale, alți participanți ai pieței gazelor naturale și ANRE. | zilnic |
| Secretariatul Comunității Energetice și autoritățile competente ale țărilor vecine | Notifică despre constatarea de către Comisie a situației excepționale – nivelului de urgență. | - |
| Informează imediat despre întreprinderea de către Comisie, în cazuri justificate în mod corespunzător, despre măsurile care nu se bazează pe mecanisme de piață și se abat de la Planul de urgență, și prezintă justificări pentru abaterea de la Planul de urgență. | - |
| Președintele Grupului de coordonare privind securitatea aprovizionării din cadrul Comunității Energetice, | În cazul în care situația nu poate fi gestionată în modul corespunzător prin aplicarea măsurilor la nivel național, la indicația Comisiei, informează și solicită convocarea unei ședințe a Grupului, în vederea examinării situației create şi, după caz, acordării asistenței Republicii Moldova în legătură cu coordonarea măsurilor implementate la nivel național şi regional pentru a face față crizei. | după caz. |
| ANRE | Organul central de specialitate și Comisia | Oferă informații despre funcționarea pieței de gaze naturale în timpul unei situațiilor excepționale, monitorizează implementarea măsurilor destinate asigurării securității aprovizionării cu gaze naturale. |  |
| Furnizori de gaze naturale /  Producători de energie electrică și termică  OST de energie electrică | OST  OST, organul central de specialitate și ANRE | Prezintă informații privind consumul de gaze naturale, producția de energie electrică și termică și realizarea obligațiilor contractuale.  Prezintă informații privind parametrii de funcționare ale principalelor centrale electrice pe bază de gaze naturale  Prezintă informații realizarea obligațiilor sale legale și contractuale  Prezintă informații referitor la impactul reducerii livrărilor de gaze naturale asupra rețelei electrice | zilnic  zilnic  la cerere  zilnic |

Anexa 9

Anexa 9. Analiza comparativă a măsurilor incluse în planurile de urgență ale Republicii Moldova și ale țărilor-membre ale UE și Marii Britanii

| **Domeniul de aplicare** | **Măsură** | **Moldova** | **Austria** | **Belgia** | **Bulgaria** | **Croația** | **Cipru** | **Cehia** | **Danemarca** | **Estonia** | **Finlanda** | **Franța** | **Germania** | **Grecia** | **Ungaria** | **Irlanda** | **Italia** | **Letonia** | **Lituania** | **Luxemburg** | **Malta** | **Olanda** | **Polonia** | **Portugalia** | **România** | **Slovacia** | **Slovenia** | **Spania** | **Suedia** | **Regatul Unit** | **Nivel** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Producție** | Creșterea producției interne de gaze naturale |  |  |  | x |  |  |  |  |  |  |  |  |  |  |  |  |  |  |  |  |  |  |  | x |  |  |  |  |  | alertă timpurie |
| **Aprovizionare** | Creșterea importului de gaze naturale | **x** |  | x | x | x |  | x |  | x | x |  | x | x |  | x |  |  | x | x | x |  | x | х | x |  |  |  | x |  | alertă timpurie |
| Creșterea achizițiilor de gaze naturale de pe hub-uri de gaze naturale | **x** |  | x |  |  |  |  |  |  |  | x |  |  |  | x |  |  |  | x |  |  |  |  |  |  | х | x |  |  | alertă timpurie |
| Reducerea exportului de gaze naturale |  |  | x |  |  |  |  |  |  |  |  |  |  |  |  |  |  | x |  |  |  |  |  |  |  |  | x |  |  | alertă timpurie |
| Fluxul revers de gaze naturale | **x** |  |  |  |  |  | x |  |  |  |  |  |  |  |  |  |  |  |  |  |  |  |  |  |  |  |  |  |  | alertă timpurie |
| Aprovizionarea cu biogaz (SRE) | **x** |  |  |  |  |  |  |  | x |  |  | x |  |  | x |  |  |  |  |  |  |  |  | x |  |  |  |  |  | alertă timpurie |
| Aprovizionarea cu GNL | **x** |  | x |  |  |  |  |  | x | x |  |  | x |  | x |  |  | x |  | x |  |  | х |  |  |  | x |  |  | alertă timpurie |
| **Depozitare** | Extracția gazelor naturale din depozit propriu |  |  | x | x |  |  | x | x |  |  |  | x | x |  | x |  | x | x | x | x |  | x | х | x |  |  |  | x | x | alertă timpurie |
| Oprirea injecțiilor de gaze naturale în depozite |  |  | x |  |  |  |  | x |  |  |  |  |  |  | x |  |  |  | x |  |  |  |  |  |  |  |  |  |  | alertă timpurie |
| **Diversificare** | Trecerea la rezerva de combustibil | **x** |  |  |  |  |  | x |  | x |  |  | x |  |  | x |  |  | x |  |  | x | x | х |  | x | x |  | x |  | alertă timpurie |
| **Contracte și funcționare** | Contracte întreruptibile pe partea de cerere | **x** | x | x |  |  |  | x | x |  | x |  | x |  |  | x |  |  | x | x |  |  | x | х | x | x | х | x | x |  | alertă |
| Acțiunea coordonată a OST din țările vecine | **x** | x |  | x |  |  | x |  | x | x |  | x |  | x | x |  |  | x | x |  |  |  |  | x | x | х | x | x | x | alertă |
| **Informații** | Informarea consumatorilor și a mass-mediei cu privire la situația din sectorul gazelor naturale | **x** |  |  | x |  |  |  |  |  |  |  | x | x |  |  | x | x | x | x |  | x |  | x | x | x | x | x | x | x | alertă |
| **Scăderea consumului** | Sistarea obligatorie a producției de energie electrică | **x** | x |  | x |  |  |  |  |  |  | x |  |  | x |  |  |  |  |  | x |  | x | х | x | x | х | x | x | x | urgență |
| Prioritatea finală a consumului | **x** | x |  |  |  |  |  | x | x |  |  | x |  |  |  |  |  | x |  |  |  |  |  | x |  |  |  | x |  | urgență |
| Sancțiuni pentru consum peste limită | **x** | x |  |  |  |  |  |  |  |  |  |  |  | x |  |  |  | x |  |  |  |  |  |  |  |  |  |  |  | urgență |
| Controlul temperaturii clădirilor | **x** |  |  |  |  |  |  |  |  |  | x |  |  | x |  |  |  |  |  |  |  |  |  | x | x | х |  |  |  | urgență |
| Controlul încălzirii clădirilor publice | **x** |  |  |  |  |  |  |  |  |  | x |  |  |  |  |  |  |  |  |  |  |  |  | x | x | х |  |  |  | urgență |
| Întreruperea sau limitarea livrării gazelor naturale | **x** | x |  | x | x |  | x |  |  | x |  |  | x | x |  |  | x | x | x |  | x | x |  |  | x | x | x | x | x | urgență |

1. <https://anre.md/registrul-hotararilor-consiliului-de-administrare-al-anre-3-358?decision_number=&month=2&year=&title=&type=1> [↑](#footnote-ref-1)
2. <https://www.vmtg.md/images/Puncte_de_inrareiesire_si_relevante/Puncte_relevante_VMTG.pdf> [↑](#footnote-ref-2)
3. <https://www.vmtg.md/images/Puncte_de_inrareiesire_si_relevante/Puncte_de_intrare-iesire_VMTG.pdf> [↑](#footnote-ref-3)
4. https://www.energy-community.org/regionalinitiatives/SEEGAS.html [↑](#footnote-ref-4)
5. Conservată din lipsa volumelor proiectate. [↑](#footnote-ref-5)
6. Conform Registrului de licențiere al ANRE, la data de 01.01.2024 <https://anre.md/registrul-de-licentiere-3-261> [↑](#footnote-ref-6)
7. În baza contractului de locațiune a rețelelor de transport al gazelor naturale încheiat între SRL „Moldovatransgaz” și SRL „Vestmoldtransgaz” și contractelor de predare - primire la deservire tehnică rețelelor încheiate cu Consiliile raionale, contractului privind asigurarea operarării tehnice a rețelelor de transport al gazelor naturale gestionate de SRL „Moldovatransgaz” și a rețelei de transport gestionate de SRL „Moldovatransgaz” în baza contractului încheiat cu SRL „Tiraspoltransgaz”. [↑](#footnote-ref-7)
8. Conductele ATI, RI, ȘDKRI, constituie împreună coridorul transbalcanic pe teritoriul Republicii Moldova și al Ucrainei; [↑](#footnote-ref-8)
9. Nu dispun de licență eliberată de ANRE. [↑](#footnote-ref-9)
10. [https://www.legis.md/cautare/getResults?doc\_id=114525&lang=ro](https://www.legis.md/cautare/getResults?doc_id=114525&lang=ro%20)  [↑](#footnote-ref-10)
11. [https://www.legis.md/cautare/getResults?doc\_id=120009&lang=ro](https://www.legis.md/cautare/getResults?doc_id=120009&amp;amp;lang=ro) [↑](#footnote-ref-11)
12. Legea nr. 429/2023 privind modificarea unor acte normative [↑](#footnote-ref-12)
13. SRL „Vestmoldtransgaz*”* a fost desemnat în calitate de OST conform Hotărârii ANRE nr. 434/2023, începând cu data de 19.09.2023, în proces de certificare, conform modelului de separare - operator de sistem independent. [↑](#footnote-ref-13)
14. Acțiunile SA „Moldovagaz” aparțin „Gazprom” SAP (50%), Agenţiei Proprietății Publice din Republica Moldova (35,33%), administrația regiunii transnistrene (13,44%) și altor acționari (1,23%). [↑](#footnote-ref-14)
15. La data de 19.09.2023, având în vedere nerespectarea obligațiilor privind separarea și certificarea prevăzut de Legea nr. 108/2016, ANRE a retras licența pentru transportul a gazelor naturale deținută de „Moldovatransgaz” SRL. [↑](#footnote-ref-15)
16. Potrivit Agenției Moody’s ratingul Republicii Moldova a fost modificat la B3 stabil, având în vedere îmbunătățirea securității energetice (utilizarea interconexiunii Iași-Ungheni-Chișinău, reducerea semnificativă consumului de gaze naturale datorită utilizării combustibilului alternativ (păcura), crearea stocurilor de gaze naturale). [↑](#footnote-ref-16)
17. [https://www.entsog.eu/sites/default/files/2023-01/ENTSOG\_GIE\_SYSDEV\_2021 2022\_1600x1200\_FULL\_240\_clean.pdf](https://www.entsog.eu/sites/default/files/2023-01/ENTSOG_GIE_SYSDEV_2021%202022_1600x1200_FULL_240_clean.pdf) [↑](#footnote-ref-17)
18. Planului de dezvoltare al sistemului național de transport al gazelor naturale pentru perioada 2023 – 2034 al SRL „Vestmoldtransgaz aprobat prin Hotărârea ANRE nr. 820/2023. <https://anre.md/planuri-de-dezvoltare-3-333> [↑](#footnote-ref-18)
19. <https://www.transgaz.ro/sites/default/files/PDSNT%202021-2030.pdf> [↑](#footnote-ref-19)
20. Contractul de tranzit dintre Federația Rusă prin Ucraina expiră la sfârșitul anului 2024. [↑](#footnote-ref-20)
21. Sabadas Aura, Independent Commodity Intelligence Service, *Moldova-Ucraina va debloca coridorul transbalcanic de gaz*, [https://www.icis.com/explore/resources/news/2022/09/30/10811127/moldova-ukraine-backhaul- a-debloca-coridorul-trans-balcanic-gaz/](https://www.icis.com/explore/resources/news/2022/09/30/10811127/moldova-ukraine-backhaul-to-unlock-trans-balkan-gas-corridor/) . [↑](#footnote-ref-21)
22. https://www.energy-community.org/regionalinitiatives/SEEGAS.html [↑](#footnote-ref-22)
23. Memorandumul privind cooperarea pentru realizarea Coridorului Vertical semnat în anul 2017 la București de către: SNTGN Transgaz SA, Bulgartransgaz, DESFA SA (Grecia), FGSZ Ltd (Ungaria) și ICGB AD (Bulgaria). [↑](#footnote-ref-23)
24. Conform Hotărârii ANRE nr. 434/2023 privind desemnarea provizorie a SRL „Vestmoldtransgaz”, în calitate de operator al sistemului de transport (OST) al gazelor naturale în Republica Moldova. [↑](#footnote-ref-24)
25. Clasificatorul Activităţilor din Economia Moldovei (CAEM-2) - <https://statistica.gov.md/ro/clasificari-si-nomenclatoare-9881.html>. [↑](#footnote-ref-25)
26. La stabilirea ordinii de limitare și/sau întrerupere a livrării gazelor naturale consumatorilor finali întreruptibili s-a luat în considerare: impactul întreruperii aprovizionării cu gaze naturale asupra consumatorilor finali din diferitele sectoare ale economiei naționale; obligația unor categorii de consumatori finali de a deține combustibil alternativ; consumul de gaze naturale al consumatorilor finali de gaze naturale din diferite sectoare ale economiei naționale. [↑](#footnote-ref-26)
27. Datele estimative privind consumul de gaze naturale al consumatorilor întreruptibili în anul 2023 au fost agregate în baza informației prezentate de către operatorii de sistem. [↑](#footnote-ref-27)
28. La stabilirea ordinii de limitare și/sau întrerupere a livrării gazelor naturale consumatorilor finali s-a luat în considerare: impactul întreruperii aprovizionării cu gaze naturale asupra consumatorilor finali din diferitele sectoare ale economiei naționale; obligația unor categorii de consumatori finali de a deține combustibil alternativ; consumul de gaze naturale al consumatorilor finali de gaze naturale din diferitele sectoare ale economiei naționale; grupurile de consumatori protejați. [↑](#footnote-ref-28)